ישיבת מליאה, כנסת 23, פרוטוקול מספר 11, 2020-04-06 00:00

איתן גינזבורג: חברי הכנסת, היום יום שני, י"ב בניסן התש"ף, 6 באפריל 2020.

איתן גינזבורג: אני מתכבד לפתוח את ישיבת הכנסת.

איתן גינזבורג: הודעה למזכירת הכנסת.

איתן גינזבורג: בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת, בהתאם לסעיף 73(א) לתקנון הכנסת – תקנות שעת חירום (נגיף הקורונה החדש) (מענק סיוע לעצמאים), התש"ף

ירדנה מלר-הורוביץ: –2020 – החלטה מס' 4953; תקנות שעת חירום (נגיף הקורונה החדש) (בידוד במקום לבידוד מטעם המדינה), התש"ף

ירדנה מלר-הורוביץ: –2020 – החלטה מס' 4956; תקנות שעת חירום (נגיף הקורונה החדש) (אזור מוגבל), התש"ף

ירדנה מלר-הורוביץ: –2020 – החלטה מס' 4957; תקנות שעת חירום (נגיף הקורונה החדש) (אזור מוגבל) (תיקון), התש"ף

ירדנה מלר-הורוביץ: –2020 – החלטה מס' 4961; תקנות שעת חירום (נגיף הקורונה החדש) (חוק עבודת נשים), התש"ף

ירדנה מלר-הורוביץ: –2020 – החלטה מס' 4962.

ירדנה מלר-הורוביץ: עוד הונחה היום על שולחן הכנסת, מטעם הממשלה, הצעת חוק-יסוד: משק המדינה (הוראת שעה לשנת 2020), התש"ף

ירדנה מלר-הורוביץ: –2020 – מ/1294.

ירדנה מלר-הורוביץ: תודה.

איתן גינזבורג: תודה למזכירת הכנסת.

איתן גינזבורג: נעבור לסדר-היום.

איתן גינזבורג: ראשית – נתחיל בנאומים בני דקה.

איתן גינזבורג: נעבור לראשון הדוברים, חבר הכנסת איימן עודה – אינו נוכח.

איתן גינזבורג: חברת הכנסת עאידה תומא סלימאן, בבקשה, גברתי.

איתן גינזבורג: אחריה – סמי אבו שחאדה.

איתן גינזבורג: דקה לרשותך.

עאידה תומא סלימאן: כבוד היושב-ראש, היום קיימתי שתי ישיבות של הוועדה המיוחדת לרווחה ועבודה.

עאידה תומא סלימאן: אחד הדיונים התמקד בנושא אלימות במשפחה.

עאידה תומא סלימאן: שם נתגלתה לעינינו תמונה די מזעזעת, למשל שיש עלייה של 18% בתלונות על אלימות במשפחה.

עאידה תומא סלימאן: בנגב יש עלייה של 60% בתלונות על אלימות במשפחה.

עאידה תומא סלימאן: במקביל, ההרגשה הייתה שרק ממשיכים את המצב הקיים ואין תחושה של צורך בהתארגנות חירומית מיוחדת לטפל בנושא הזה, אם דרך משרד הרווחה, אם דרך משרד החינוך, או דרך משרד האוצר, שיבין.

עאידה תומא סלימאן: אחת הדרישות המיידיות – שכבר העליתי לפני שבועיים ואני שוב מעלה, למרות שנאמר לי שאולי אחרי פסח יחול שינוי – זו החרגה מיידית של העובדים הסוציאליים מתקנות החירום כדי שיחזרו לשטח לפעול.

איתן גינזבורג: תודה.

עאידה תומא סלימאן: רק דבר אחד נוסף.

עאידה תומא סלימאן: אחד הדברים שגילינו בדיון השני הוא שמשרד הרווחה החליט לשלם בכל זאת את כל התעריפים שהמדינה משלמת עבור פרויקטים בקהילה חוץ מאשר למעונות יום.

עאידה תומא סלימאן: אני חושבת שהגיע הזמן לכלול גם את מעונות היום – לקבל את התעריף שהיה להם עד סוף מרץ, ובאפריל נדון, אחר כך.

איתן גינזבורג: תודה, גברתי.

איתן גינזבורג: אני מבקש מחברי הכנסת להקפיד על לוחות הזמנים ועל הדקה.

איתן גינזבורג: חבר הכנסת סמי אבו שחאדה, בבקשה.

איתן גינזבורג: אחריו – ג'אבר עסאקלה.

איתן גינזבורג: רשימת הנואמים סגורה.

איתן גינזבורג: בבקשה, אדוני.

סמי אבו שחאדה: כבוד היושב-ראש, חברות וחברי הכנסת, שוב יפו בכותרות, ושוב בגלל אלימות המשטרה ביפו.

סמי אבו שחאדה: בחודש האחרון כבר היו הרבה תלונות על העניין הזה, ובכמה הימים האחרונים מה שקרה ביפו היה פשוט מטורף – אירוע של נער, בחור צעיר, שלא הסכים להזדהות, הפך להיות זירת קרב, פשוט זירת מלחמה ביפו: מסוקים בשמי יפו, רימוני הלם, פצצות שעושות רעש וכדורי גומי, ולאחר מכן מתאספים כל כוחות הביטחון למיניהם ועושים תמונה חגיגית, תמונה קולקטיבית במאבקם בקורונה – עומדים בשורות 100 מכוחות הביטחון כדי לשמש דוגמה ומודל לאזרחים.

סמי אבו שחאדה: ההתנהלות הזאת סיכנה את כל תושבי יפו, יהודים כערבים, וסיכנה את כוחות הביטחון.

סמי אבו שחאדה: הבעיה המרכזית בעניין הזה זה מה שנאמר בערבית: (אומר בערבית ומתרגם:) מי שיש לו מחלוקת עם השופט, למי הוא ילך להתלונן?

סמי אבו שחאדה: תלך למח"ש?

סמי אבו שחאדה: מה יעשו לך במח"ש?

סמי אבו שחאדה: המצב שאין מי שיחקור את המשטרה במדינת ישראל מאפשר לה להמשיך בהתנהלות הברוטלית והלא-אנושית שלה, ואף אחד לא עומד לדין.

סמי אבו שחאדה: הדבר הזה צריך להיפסק.

סמי אבו שחאדה: צריך להקים איזשהו גוף עצמאי שחוקר את המשטרה ומעמיד את הפושעים האלה לדין.

סמי אבו שחאדה: תודה.

איתן גינזבורג: תודה רבה, אדוני.

איתן גינזבורג: תודה.

איתן גינזבורג: חבר הכנסת ג'אבר עסאקלה – אינו נוכח.

שלמה קרעי: הפושעים הם אלה – – –

סמי אבו שחאדה: – – –

איתן גינזבורג: חבר הכנסת ווליד טאהא, ווליד טאהא – אינו נוכח.

סמי אבו שחאדה: – – – לא יפו.

סמי אבו שחאדה: וסיכנו את עצמם – – –

איתן גינזבורג: חבר הכנסת אבו שחאדה, חבר הכנסת אבו שחאדה.

איתן גינזבורג: חבר הכנסת אבו שחאדה, תודה.

איתן גינזבורג: חברת הכנסת אימאן ח'טיב יאסין – אינה נוכחת.

שלמה קרעי: – – –

איתן גינזבורג: חבר הכנסת קרעי, בבקשה.

איתן גינזבורג: תודה.

סמי אבו שחאדה: מי שעשה את הפרות הסדר היה המשטרה – – –

איתן גינזבורג: חבר הכנסת אבו שחאדה, אתה רוצה לנהל איתו שיח?

איתן גינזבורג: אפשר אולי בחוץ.

איתן גינזבורג: חבר הכנסת אוסאמה סעדי – אינו נוכח.

איתן גינזבורג: חבר הכנסת מנסור עבאס, ואחריו – חבר הכנסת סעיד אלחרומי.

איתן גינזבורג: בבקשה.

איתן גינזבורג: דקה לרשותך.

מנסור עבאס: אדוני היושב-ראש, חבריי חברי הכנסת, היום קיימנו את הדיון השני בוועדה המיוחדת למיגור הפשיעה והאלימות.

מנסור עבאס: בנושא הראשון הצגנו את הנושא של אלימות בתוך המשפחה בצל הקורונה.

מנסור עבאס: כמובן, יש נתונים מאוד מחרידים.

מנסור עבאס: גם בישיבה הראשונה רשויות הרווחה הציגו שיש עלייה של 660% באלימות נגד ילדים במשפחה, והיום ניצב חכרוש דיווח גם על עלייה של 18% באלימות בכלל החברה; אני לא מדבר רק על החברה הערבית.

מנסור עבאס: זה מאוד מחריד.

מנסור עבאס: אנחנו כבר דרשנו מראש הממשלה להחריג את העובדים הסוציאליים מהתקנות לשעת חירום, כי הם לא עובדים במלוא העוצמה והתפקיד שלהם.

מנסור עבאס: גם הנושא השני קשור לפשיעה והאלימות, והוא הנושא של המצוקה הכלכלית, גם של בעלי עסקים וגם של שכירים ועצמאים.

מנסור עבאס: אלו שלא מוצאים מענה לא בקרן ההלוואות שהעמידה הממשלה דרך הבנקים ולא בסיוע החברתי בסופו של דבר פונים לשוק האפור, שהוא גם שוק שחור, לווים שם הלוואות, ובסופו של דבר אותם גורמים עברייניים לא נותנים גרייס לדחיית תשלומים – לא לשנה, ולא מחלקים את ההלוואה לחמש שנים.

איתן גינזבורג: תודה.

מנסור עבאס: את הפירות של הפשיעה הכלכלית הזאת לצערנו נקטוף אחרי שלושה, ארבעה, חמישה חודשים, ולכן אנחנו דורשים גם מענה מהמשטרה, מהפרקליטות, מרשות שוק ההון, שהיא המופקדת על לבקר את התחום הזה.

איתן גינזבורג: תודה.

איתן גינזבורג: תודה, אדוני.

איתן גינזבורג: חבר הכנסת סעיד אלחרומי, בבקשה.

איתן גינזבורג: אחריו – חברת הכנסת אורלי פרומן, ואחריה – חבר הכנסת משה אבוטבול.

סעיד אלחרומי: תודה, אדוני היושב-ראש.

סעיד אלחרומי: חבריי חברי הכנסת, אחת האוכלוסיות החלשות במדינה, שנמצאת בימים אלה גם בהסגר, זו האוכלוסייה הבדואית בכפרים הלא-מוכרים.

סעיד אלחרומי: שם, אדוני היושב-ראש, אין סופרמרקטים ואין בתי מרקחת, ולכן האנשים האלה נאלצים לצאת לרחובות הראשיים כדי להגיע ליישובי הקבע או לעיר הבירה של הנגב, באר שבע.

סעיד אלחרומי: חשוב מאוד להתחשב בנושא הזה כשאנחנו מתבשרים בימים האחרונים על אלפי דוחות שהמשטרה רושמת.

סעיד אלחרומי: האוכלוסייה הזאת אינה יכולה להסתגר בתוך הכפרים האלה, שהם חסרים הכול – גם תשתיות וגם כל בסיס של חיים, נוסף לדברים הבסיסיים האלה, דברי מזון ובתי מרקחת.

סעיד אלחרומי: הסוגיה השנייה היא באמת גובה הקנסות הניתנים לבעלי עסקים קטנים.

סעיד אלחרומי: רק היום דיברנו רבות על העסקים הקטנים, ועוד מעט ארחיב על זה, אבל קנס של 5,000 שקל לבעל עסק שבקושי מתקיים, אני חושב שזה משהו שאי-אפשר לעמוד בו, לכן, חשוב לשקול את זה; 5,000 שקל, והמדינה כבר מציעה מקסימום – 6,000 שקל.

סעיד אלחרומי: אם הוא יגיע לשם אני חושב שזה מוגזם.

איתן גינזבורג: תודה, תודה רבה.

איתן גינזבורג: תודה, אדוני.

איתן גינזבורג: חברת הכנסת אורלי פרומן – אינה נוכחת.

איתן גינזבורג: חבר הכנסת משה אבוטבול, בבקשה, אדוני.

איתן גינזבורג: אחריו – חברת הכנסת ע'דיר כמאל מריח.

משה אבוטבול: כנסת נכבדה, אדוני היושב-ראש, בימים אלו אנחנו נמצאים כולנו – העם היהודי, והעם כולו, וכל היקום כולו, כל תבל – נמצאים בבעיה, וכולנו מתפללים ומקווים שיימצא המזור והתרופה לבעיית הקורונה.

משה אבוטבול: דווקא עכשיו זה הזמן לאחדות, לאחד לבבות.

משה אבוטבול: לצערנו, מי שלא מוצאת לנכון לעשות את זה זו אותה שדרנית רינה מצליח, שבאה והשתלחה בכל הציבור החרדי בכללותו בחדשות 12.

משה אבוטבול: היא מתעקשת שם שכל הציבור החרדי לא נשמע, ומביעה דעות כאלה שמי ששומע אותן ודאי מוחה על הדברים שהיא אומרת.

משה אבוטבול: הדעות שלה כמו מסוכנות מתמיד.

משה אבוטבול: ואני רוצה לומר דבר אחד: הנגיף שאנחנו עכשיו מטפלים בו, מנסים לטפל בו, נקרא בשם "קורונה", והוא מסוכן ועלול להדביק משני מטר, וצריך למצוא אמצעי הגנה.

משה אבוטבול: אבל יש לו עוד וירוס אחר, וירוס של שנאה, שהוא מסוכן לא פחות.

משה אבוטבול: צריך להתרחק ממנו קילומטר.

משה אבוטבול: במכון ויצמן אולי שוקדים להכין לו מזור.

משה אבוטבול: לנגיף, הווירוס הזה, קוראים "קו-רינה" – קורינה, קורינה, אולי קורינה מצליח, אבל קורינה.

איתן גינזבורג: תודה רבה, אדוני.

משה אבוטבול: לכן, אנו מבקשים לא להתראיין אצלה, כי ממילא היא לא נותנת לדבר וחוסמת פיות, ואני קורא לפיטוריה; יש אפילו עצומה בנושא.

משה אבוטבול: עם ישראל יישאר מאוחד למרות ההתבטאויות המשולחות שלה.

משה אבוטבול: תודה.

איתן גינזבורג: תודה רבה, אדוני.

איתן גינזבורג: חברת הכנסת ע'דיר כמאל מריח, ואחריה – חבר הכנסת עופר כסיף.

איתן גינזבורג: אם הוא לא יהיה – חבר הכנסת יזהר שי.

ע'דיר כמאל מריח: קצת פואטיקה לכבוד חג הפסח הקרב ובא, חג שמסמל יותר מכול את היציאה מעבדות לחירות.

ע'דיר כמאל מריח: בזמן שרבים מאזרחי המדינה כלואים ותלויים בגחמותיו של איש אחד, של ראש ממשלה מואשם בפלילים, ננסה להיות קצת אופטימיים.

שלמה קרעי: לא מואשם – – –

ע'דיר כמאל מריח: אילו ראש הממשלה היה מתקן את חוק הלאום ומסכים לעגן בו את ערך השוויון ולא לזרוק את מגילת העצמאות לטמיון, דיינו; אם הוא היה קורא ללא יהודים בשמם – ערבים – ומתייחס אליהם כאזרחים שווים, דיינו; אם הוא היה פועל למען אחדות, לא משסה ומפלג ומדבר גזענות בכל הזדמנות, דיינו; אם הוא היה דואג באמת לפריפריה, ולא לחבריו שמתחנפים אליו בהיסטריה, דיינו; אילו חבריי בחוסן היו כמוני עומדים על רגליים אחוריות, מתעקשים על ערכים ועקרונות ולא נותנים לבני ליפול בכאלה טעויות, דיינו.

איימן עודה: כל הכבוד.

איתן גינזבורג: תודה, גברתי.

איתן גינזבורג: חבר הכנסת עופר כסיף – אינו נוכח.

איתן גינזבורג: חבר הכנסת יזהר שי, בבקשה.

איתן גינזבורג: אחריו – חבר הכנסת אלעזר שטרן.

איתן גינזבורג: אם הוא לא יגיע – חבר הכנסת אורי מקלב.

יזהר שי: תודה, אדוני היושב-ראש.

יזהר שי: 30,000 בני ובנות נוער וילדים דחוסים בפנימיות, בכפרי נוער וגם במשפחות אומנות במדינת ישראל.

יזהר שי: משיחות שלי עם הפורום הציבורי לכפרי הנוער ופנימיות בישראל אני למד שרבים מהם נשלחו הביתה בימים אלה.

יזהר שי: אפשר להעריך ש-80% עד 90% מאותם בני נוער וילדים נמצאים בבית.

יזהר שי: והינה הבעיה, אדוני היושב-ראש, שעלתה היום בחריפותה גם בוועדת החינוך בראשות חבר הכנסת ניצן הורוביץ: הילדים ובני הנוער האלה נמצאים בבית ללא מחשבים.

יזהר שי: למרות הכוונות הטובות ללימוד מרחוק, לימוד מקוון, פעילויות דיגיטליות כאלה ואחרות, הילדים האלה בעצם בבית ללא מענה שמקשר אותם עם מערכת החינוך שמנסה להגיע אליהם.

יזהר שי: זו בעיה.

יזהר שי: זה כשל חריף במערכת שאנחנו נדרשים לטפל בו מיידית.

יזהר שי: היום בוועדת החינוך, וגם בסיכום – תודה לחבר הכנסת הורוביץ שציין זאת בסיכום ישיבת הוועדה – קראנו למשרד האוצר ומשרד החינוך ומשרד הרווחה לתקצב מיידית מחשבים לילדים האלה.

יזהר שי: אני קורא כאן לכל מי שיכול וצופה בנו – חברות עסקיות במשק, בנקים שטרחו להעלות את הריבית, חברי כנסת שהודיעו שהם מוותרים על משכורתם – הינה מטרה ראויה: לכו קנו מחשבים לילדים שצריכים להתחבר מהבית ולהיות חלק מהמערכת.

יזהר שי: לא להגדיל את הפערים אלא לצמצם אותם, דווקא בשעה הקשה הזאת.

יזהר שי: תודה רבה.

איתן גינזבורג: תודה.

איתן גינזבורג: תודה רבה, אדוני.

איתן גינזבורג: חבר הכנסת אלעזר שטרן – אינו נוכח.

איתן גינזבורג: חבר הכנסת אורי מקלב, בבקשה.

איתן גינזבורג: אחריו – חבר הכנסת אופיר כץ.

איתן גינזבורג: בבקשה.

אורי מקלב: תודה רבה.

אורי מקלב: אדוני היושב-ראש, חבריי חברי הכנסת, מכובדי שר התקשורת מר דוד אמסלם, תרשה לי לשבח אותך על עבודת משרדך בימים האלה, בימי החירום האלה.

אורי מקלב: בתחילת המערכת שאלתי מה למשרד התקשורת בתוך כל המערך הזה, והתברר שיש למשרד, ולך כעומד בראשו, תרומה גדולה מאוד להתאמה של מצב החירום לצרכים של אזרחי מדינת ישראל ובהגדרה של כלל האוכלוסיות.

אורי מקלב: אני רוצה להודות לך באופן מיוחד.

אורי מקלב: מעבר לכך שנתת מענה לכל הציבורים, נתת מענה לציבור החרדי, וכך הוא יכול היה לקבל דרך קווי התקשורת שלו ועל ידי חברות התקשורת וחברות הסלולר את המידע ואת האפשרות לקבל את מערכות החינוך, שהיו מאוד מאוד דומיננטיות במגזר החרדי.

אורי מקלב: בתקופה הזו נעשו מיליוני דקות.

אורי מקלב: ברשת עצמה הגיעו לעשרות מיליוני דקות בהעברת מערכת החינוך, העברת המסרים, ההתקשרויות לעולם החיצוני ולקווי המידע ולמערכות החירום במדינת ישראל.

אורי מקלב: הכול נעשה דרך אותן חברות סלולר.

אורי מקלב: אזרחים חרגו מאוד מחבילת התקשורת שלהם, כך שכל דקה הייתה עולה להם סכום רב מאוד, ואני מבין שאתה, אדוני השר, תתקבל אצלך היום כנראה החלטה סופית להכניס את זה למדרג סביר.

איתן גינזבורג: תודה.

אורי מקלב: מייד אסיים, אדוני היושב-ראש.

אורי מקלב: מעבר לזה, מגיעה תודה רבה גם למשרד החקלאות וגם למועצה הלאומית לכלכלה וגם לשר האוצר ולמשרד האוצר ולראש הממשלה על פתרון בעיית המחסור בביצים לקראת חג הפסח.

אורי מקלב: כפי שידוע, בחג הזה זה מצרך מאוד מאוד בסיסי ויסודי.

אורי מקלב: נעשה מאמץ.

אורי מקלב: אני חושב שבתוך תהליך החירום הזה, שאנחנו לא יכולים לתת תשומת לב, מן הראוי לתת את תשומת הלב, אדוני היושב-ראש, למאמץ שנעשה להוביל מיליוני ביצים על ידי רכבת אווירית.

אורי מקלב: זה לא דבר של מה בכך, ואני לא חושב שנעשה בשום מדינה דבר כזה שהביאו ביצים במטוסים, אבל זה המצב, ואני חושב שזה בעלות לא קטנה.

אורי מקלב: עשו את זה, ועם ישראל יוכל במסגרות המסוגרות שלו גם לחגוג את החג הזה כהלכתו, וזה דבר מאוד חשוב.

אורי מקלב: תודה רבה.

איתן גינזבורג: תודה, תודה רבה.

איתן גינזבורג: חבר הכנסת אופיר כץ, בבקשה.

איתן גינזבורג: אחריו – חברת הכנסת קרן ברק.

אופיר כץ: אדוני היושב-ראש, ברכות.

איתן גינזבורג: תודה.

אופיר כץ: כנסת נכבדה, הבוקר התעדכנה טבלת החולים בחלוקה לפי יישובים.

אופיר כץ: אנחנו ממשיכים לראות את הגידול במספר החולים ביישובים רבים בצפון, ובפרט בגליל המזרחי ובעמקים.

אופיר כץ: ישנם מאות חולים ואלפי מבודדי בית באזור.

אופיר כץ: בשבוע שעבר פניתי לשר הבריאות בבקשה לפתוח מתחם "היבדק וסע" קבוע אשר ישרת את המוני החולים והמבודדים ואת מאות אלפי תושבי הגליל המזרחי והעמקים.

אופיר כץ: אני מקבל כל יום פניות רבות מתושבים שזקוקים לבדיקה ומתקשים לנסוע מרחק כה רב.

אופיר כץ: אני באמת לא מבין למה תושב בית שאן או תושב טבריה שצריך לעבור בדיקה צריך לנסוע עד לחיפה כדי להיבדק.

אופיר כץ: המתחם בחיפה זה לא מענה הולם.

אופיר כץ: גם המתחמים החד-יומיים לא מהווים פתרון.

אופיר כץ: נדרש מתחם קבוע כמו בשאר אזורי הארץ.

אופיר כץ: התשובות שקיבלתי מהגורמים הרלוונטיים במשרד הבריאות היו שהמחסור בחומרי פענוח הבדיקות הוא הגורם המעכב את הקמת המתחם.

אופיר כץ: אז בעקבות הודעת משרד הבריאות מאתמול על פתרון המחסור אני דורש ומצפה שהמתחם ייפתח עוד לפני החג.

אופיר כץ: זה צעד משמעותי במלחמה בהתפשטות נגיף הקורונה.

אופיר כץ: תודה רבה.

איתן גינזבורג: תודה, אדוני.

איתן גינזבורג: חברת הכנסת קרן ברק, בבקשה, ואחריה – חברת הכנסת מירב כהן.

איתן גינזבורג: אם היא לא תהיה – חבר הכנסת יואב סגלוביץ'.

קרן ברק: מכובדי, אתמול פניתי לשר החינוך, למנכ"ל משרד החינוך וליושב-ראש ועדת החינוך, ניצן, שיושב כאן בחדר, במכתב שבו ביקשתי לעשות הבחנה בין תלמידים בבתי הספר היסודיים והגנים לבין תלמידים בחטיבות הביניים והתיכונים.

קרן ברק: לפי כל התרחישים שאנחנו רואים, כנראה שמייד אחרי חג הפסח לא נחזור לשגרה והתלמידים לא יחזרו לבתי הספר, ומשכך, אנחנו צריכים להיערך ליום שאחרי.

קרן ברק: אני מרגישה שהלימודים שהיו עד עכשיו לגנים ולבתי הספר בצורה מקוונת היו לימודים מיותרים.

קרן ברק: התלמידים לא למדו כמעט שום דבר.

קרן ברק: יש גם סקר שהראה ש-75% מההורים לתלמידים האלה אומרים שבעצם אין שום אפקטיביות בלימודים המקוונים לגילים האלה.

קרן ברק: הילדים לא יושבים ולא לומדים כמעט שום דבר.

קרן ברק: אנחנו כמדינה צריכים לדאוג לזה שהחומר הלימודי, הפדגוגי, יועבר לתלמידים עד סוף השנה.

קרן ברק: כרגע הוא לא מועבר, יש הפסקה בהעברת החומר הזה בצורה מקוונת, ולילדים האלה זה לא מגיע, ולכן אנחנו צריכים לדאוג שהם יקבלו את החומר, וגם – בפועל מי שבעצם מלמד אותם היום זה אנחנו, ההורים, שצריכים לשבת וללמד אותם את הכול.

קרן ברק: לכן, מה שאני מבקשת הוא שנעצור באבחה אחת את כל הפארסה הזאת ושמייד אחרי הפסח יופסקו הניסיונות ללימודים המקוונים לגנים ולבתי הספר היסודיים, יופסקו, המורים יצאו לחופש אמיתי, לא חצי חופש – –

איתן גינזבורג: תודה.

קרן ברק: – – ויחזירו את ימי הלימודים האלה לתלמידים – ולהורים, שיוכלו לחזור לעבודה – בחודש יולי של הקיץ.

איתן גינזבורג: תודה רבה, גברתי.

איתן גינזבורג: חברת הכנסת מירב כהן – אינה נוכחת; חבר הכנסת יואב סגלוביץ' – אינו נוכח.

איתן גינזבורג: חבר הכנסת אלעזר שטרן, בבקשה.

איתן גינזבורג: בבקשה, אדוני, דקה לרשותך.

אלעזר שטרן: אדוני, בכל דבר רע חוכמה עלינו לראות גם את הטוב.

אלעזר שטרן: אני חושב שהמקום שצבא ההגנה לישראל תופס במלחמה בקורונה מדגיש – וצריך להגיד פה גם מילה טובה לשר בנט על הירתמות למלחמה הזאת.

אלעזר שטרן: אני חושב שצה"ל מוכיח עוד פעם את המשמעות לא רק של צבא העם, אלא את מה שפעם אמרנו באנלוגיה, של עם בונה צבא בונה עם.

אלעזר שטרן: אני מקווה מאוד – אני מאחל לעצמנו שההסתובבות של צה"ל ברחובות בני ברק וערים אחרות תיתן אחר כך משמעות אחרת או מעמד אחר לצה"ל בתוך הקבוצות החרדיות.

אלעזר שטרן: אני מאחל לערים הערביות בישראל ששיעור ההדבקה בהן ימשיך להיות נמוך מאוד.

אלעזר שטרן: אני בטוח שאם האחוז שם יעלה וצה"ל יוכל לסייע – צה"ל כמו צה"ל לא עושה הבדלים בין אזרחי ישראל, וגם בכך היה נתרם נדבך נוסף למעמדו של צה"ל בחברה הישראלית כולה.

אלעזר שטרן: תודה.

איתן גינזבורג: תודה רבה, אדוני.

איתן גינזבורג: חבר הכנסת אוסאמה סעדי, בבקשה, ואחריו – חבר הכנסת מיקי לוי.

איתן גינזבורג: בבקשה, דקה לרשותך.

אוסאמה סעדי: אדוני היושב-ראש, חבריי חברי הכנסת, מברוק ובהצלחה לאדוני היושב-ראש.

איתן גינזבורג: תודה, אדוני.

אוסאמה סעדי: אני רציתי לדבר על מה שקרה, אדוני וחבריי חברי הכנסת, ביאפא, יפו.

אוסאמה סעדי: לפני כשבוע היו אירועים קשים מאוד, ואני מתייחס בעיקר לאלימות המשטרתית שלא מפסיקה נגד האזרחים הערבים ביפו.

אוסאמה סעדי: אנחנו מגנים בכל תוקף את האלימות הזאת.

אוסאמה סעדי: גם אם ישנו מישהו שהפר את צווי הבידוד, אז עדיין זה לא מצדיק את ההתנפלות ואת האלימות כלפי האזרחים.

אוסאמה סעדי: אבל מצד שני גם אנחנו לא מסכימים ומגנים את הפגיעה בכוחות מד"א ובכוחות הכיבוי וההצלה.

אוסאמה סעדי: אתמול יזמנו אני וחברי סמי אבו שחאדה מהרשימה המשותפת, ביחד עם חברי העירייה אמיר בדראן ועבד אבו שחאדה, עם ההנהגה המקומית ביפו ועם הנהגת כיבוי האש, והבענו התנגדות למעשים שהיו, ובשם תושבי יפו אנחנו מבקשים מכוחות מד"א ומכוחות הכיבוי וההצלה שימשיכו לבוא ולעזור ולהציל חיים ביפו.

אוסאמה סעדי: אבל מצד שני, אנחנו מוקיעים את התנהגות המשטרה.

איתן גינזבורג: תודה רבה, אדוני.

איתן גינזבורג: חבר הכנסת מיקי לוי, בבקשה, ואחריו – חברת הכנסת אימאן ח'טיב יאסין.

מיקי לוי: אדוני היושב-ראש, ברוח החג הזה הייתי רוצה לדבר על מספיק ודי דיינו.

מיקי לוי: אילו הכריז ראש הממשלה על תוכנית כלכלית ולא היו בה כל כך הרבה חורים כמו בגבינה – דיינו; אילו נתן 500 שקלים לחג הפסח והם לא היו מגיעים בסוכות – גם דיינו; אילו נתן מענקים לעצמאים ולא היה מדובר בסכום מגוחך – דיינו; אילו נתן דמי אבטלה ולא היה מחריג מהם בתקופה קשה זו את העצמאים – דיינו; אילו יצר קרן הלוואות בערבות המדינה ולא היו שם מגבלות וביורוקרטיה שלא מאפשרות לקבלן – דיינו; אילו הבטיח להזרים 80 מיליארד שקלים כמו שהבטיח אבל לא הכניס בתוכם עשרות מיליארדים מפוברקים על חשבון הבנקים – דיינו; אילו הביא הצעת חוק להגדלת הגירעון ולא סירס על דרך את הפיקוח הפרלמנטרי של הכנסת – דיינו; אילו דחה את תשלומי מס הכנסה לבעלי העסקים ולא יצר חוסר ודאות – עד מתי?

מיקי לוי: מתי?

מיקי לוי: די דיינו, אדוני היושב-ראש.

איתן גינזבורג: תודה רבה, אדוני.

איתן גינזבורג: חברת הכנסת אימאן ח'טיב יאסין, בבקשה, ואחריה – חבר הכנסת אלון שוסטר.

איתן גינזבורג: כן, בבקשה, גברתי.

אימאן ח'טיב יאסין: א-סלאם עליכום ורחמת אללה וברכאתה.

אימאן ח'טיב יאסין: מכובדיי, אני רוצה לשים על שולחן, לזרות אור על סוגיה של הסטודנטים במדינת ישראל – הסטודנטים שלומדים כאן במכללות ובאוניברסיטאות ו-20,000 הסטודנטים שלומדים בחו"ל.

אימאן ח'טיב יאסין: אני חושבת שיש כאן סוגיה מאוד בעייתית ורצינית, וככל שחולף הזמן הבעיה הולכת ומחריפה, אם זה בעניין של שכר הלימוד, אם זה בעניין של תשלום על הדיור ואם זה בעניין של אובדן שנת לימודים שלמה.

אימאן ח'טיב יאסין: הייתי רוצה ומצפה שמהמשכן הזה יצא קצת אור למען אותם סטודנטים ומשפחותיהם.

אימאן ח'טיב יאסין: תודה רבה.

איתן גינזבורג: תודה, גברתי.

איתן גינזבורג: חברי הכנסת אלון שוסטר, ואחריו – חבר הכנסת מיכאל ביטון.

אלון שוסטר: היושב-ראש, חבריי, בימים קשים כמו הימים הללו שההיסטוריה ידעה אנחנו מכירים מצבים פרועים של בני האדם, של פרטים, שמנצלים את המציאות לספסרות, לעושק, וזו כמובן תופעה מגונה, אבל אנחנו לאחרונה מזהים את האלימות הכלכלית והחברתית גם בקרב גבירים וארגונים.

אלון שוסטר: אנחנו מכירים כאן, מהבית הזה, את הגדלת הריביות והתייקרות המשכנתאות מבית מדרשם של הבנקים, כי הם יכולים; אנחנו מכירים, ואנחנו עוד נכיר בהמשך, את ההתנהגות הפרועה של הבעלים והמנכ"לים של רשתות השיווק, שמורידים על הברכיים חקלאים שקורה שלא רוצים לעבוד איתם, וכמובן לא מורידים את עלויות הסחורה, ירקות ופירות.

אלון שוסטר: היום נודע לי בוועדת הרווחה שיש לנו תופעה חדשה בבריאות: יש לנו מרכזים להתפתחות הילד – 100 כאלה ברשויות מקומיות – ומסתבר שלמרות שמשרד הבריאות מאפשר עבודה מהבית – אגב, גם עבודה במרכזים עצמם – קופות החולים כולן לא מאפשרות לקבל טופסי 17, כלומר לא מוכנות לעמוד מאחורי זה, כלומר לא מוכנות לשלם לאותם תרפיסטים ותרפיסטיות שיטפלו בילדים שזקוקים לכך, הילדים של כולנו.

אלון שוסטר: אני תובע – אני מניח שבשם כולנו – התנהגות רציונלית, התנהגות אנושית; בשום אופן לא לנצל את המשבר הקשה הזה לעשיית רווחים קלים ולפגיעה באנשים חלשים.

אלון שוסטר: תודה.

איתן גינזבורג: תודה, אדוני.

איתן גינזבורג: חבר הכנסת מיכאל ביטון – אינו נוכח; חברת הכנסת עומר ינקל

איתן גינזבורג: ביץ' – אינה נוכחת; חבר הכנסת יבגני סובה – אינו נוכח.

איתן גינזבורג: חבר הכנסת יעקב מרגי, בבקשה, ואחריו – חבר הכנסת אלי אבידר.

איתן גינזבורג: אם הוא לא יגיע – חבר הכנסת בועז טופורובסקי.

יעקב מרגי: אדוני היושב-ראש, חבריי חברי הכנסת, מכובדי כבוד השר, מזכירת הכנסת, רשמת, הכנסת אמורה לאשר את החוק כדי שהנכים והקשישים והורים לילדים – כל הקצבאות יוגדלו וישולמו במהרה לפני החג.

יעקב מרגי: ואני שומע שיש כאן עכשיו, מיקי – ואני מקווה להקשבה שלך, מיקי לוי – נכון, כולנו רוצים את חוזקה של הכנסת ואת הפיקוח הפרלמנטרי שלנו על הממשלה.

יעקב מרגי: אני מבקש, אם יהיו היום מריחה ומשיכה של הזמן בדיונים אין-סופיים, ולא יגיעו פה להסכמות ויבינו שזאת שעת חירום ושצריך להעביר את הקצבאות – לאפשר למוסד לביטוח לאומי להעביר – האנשים האלה, שזאת פת לחמם, לא יקבלו את הכספים, את הקצבאות, לפני החג.

יעקב מרגי: אנא, אפשר, אפשר להגיע להסכמות של פיקוח בדיעבד, אבל צריך להעביר את זה היום.

יעקב מרגי: אנחנו במצוקה – גם של צורת ההתנהלות בכנסת, באמצעות עשרה-עשרה.

יעקב מרגי: אין אפשרות לא להסתייגויות כמו שצריך ולא לנאומי פיליבסטר ולא להתעלל בקואליציה כזאת, דמיונית או אחרת.

יעקב מרגי: יש פה כרגע משק בשעת חירום, ויש פה רצון של הממשלה להעביר 90 מיליארד.

יעקב מרגי: נכון, כרגע זה הכספים לקצבאות; על ה-90, על ההמשך, צריך לדווח, צריך לעשות הכול, אבל צריך להגיע היום להסכמות.

יעקב מרגי: ומשפט אחד – לא יכולתי להחריש: ישב פה חבר כנסת וכינה בנאומים בני דקה את השוטרים שעושים עבודת קודש "פושעים" ואף אחד לא מיחה, לא מחה, ואני מוחה ותובע את עלבונם.

יעקב מרגי: בימים שמשטרת ישראל משקיעה ימים ולילות להגנה על החברה האזרחית, לקרוא להם "פושעים" זה שערורייה.

איתן גינזבורג: תודה, אדוני.

איתן גינזבורג: חבר הכנסת אלי אבידר – אינו נוכח.

איתן גינזבורג: חבר הכנסת בועז טופורובסקי, בבקשה, ואחריו – חברת הכנסת איילת שקד.

איתן גינזבורג: אם היא לא תגיע – חבר הכנסת עידן רול.

איתן גינזבורג: בבקשה, אדוני.

קריאות: – – –

בועז טופורובסקי: כבוד היושב-ראש – – –

קריאות: – – –

בועז טופורובסקי: כבוד היושב-ראש, חברי וחברות הכנסת הנכבדים, כמו בכל שבוע – –

איתן גינזבורג: כל חבר כנסת שיפריע לדובר – אני אוסיף לו עוד זמן.

בועז טופורובסקי: מעולה.

בועז טופורובסקי: – – גם השבוע אציין את שמות האזרחים שנהרגו בשבוע החולף בדרכים.

בועז טופורובסקי: ביום חמישי, 2 באפריל, נפטר מפצעיו דוראל זכריה, בן 14, מכפר סבא, לאחר שנפצע באורח אנוש יומיים לפני כן בתאונה בעת שרכב על אופניים חשמליים בהוד השרון; ביום שישי, 3 באפריל, נהרג צעיר בן 19 כתוצאה מהתנגשות רכבו בחומת בטון בכניסה לאום אל-פחם; ביום שבת, 4 באפריל, נהרג שאדי עזאם, בן 25, לאחר שהחליק עם אופנועו בחורפיש שבגליל העליון; 17 רוכבי אופנוע הרוגים מתחילת השנה; בהמשך אותו היום נהרג חוסיין אל-שולי, בן 23, בתאונה חזיתית בין שני כלי רכב בכביש 978, ליד מושב אודם שברמת הגולן; ביום שבת, בין שבת לראשון, 5 באפריל, נהרג הולך רגל בן 31 מעמנואל מפגיעת רכב בכביש 4 סמוך לכלא הדרים.

בועז טופורובסקי: למרות שמרבית המדינה נמצאת בהסגר והמשק הישראלי משותק כמעט לחלוטין, בשבוע החולף נהרגו כבר חמישה אזרחים.

בועז טופורובסקי: אדוני היושב-ראש, בפתחה של עונת האביב ולקראת החג כתבתי גם אני חמשיר קצר הפונה לראש הממשלה ונוגע לקטל בדרכים: אילו קבע הוראות לסגר כללי ולא הייתה סכנה לבני ישראל בכבישים – דיינו; אילו הייתה סכנה לבני ישראל בכבישים ולא היה מקפיא תוכניות לתיקון כבישי דמים – דיינו; אילו הקפיא תוכניות לתיקון כבישי דמים ולא ניהל משא ומתן על מעונות לממלא מקום ראש הממשלה – דיינו; אילו ניהל משא ומתן על מעונות לממלא מקום ראש הממשלה ולא היו עוד משפחות שכולות חדשות – דיינו.

איתן גינזבורג: תודה, אדוני.

בועז טופורובסקי: אזרחים יקרים, שמרו על עצמכם.

בועז טופורובסקי: חג שמח.

איתן גינזבורג: תודה רבה לחבר הכנסת טופורובסקי.

איתן גינזבורג: חברת הכנסת איילת שקד.

איתן גינזבורג: בבקשה, גברתי, ואחריה – חבר הכנסת עידן רול.

איתן גינזבורג: אם לא יגיע – חבר הכנסת יואל רזבוזוב.

איתן גינזבורג: בבקשה, גברתי.

איילת שקד: תודה, אדוני היושב-ראש.

איילת שקד: משבר הקורונה הוא כרגע בראש ובראשונה משבר כלכלי, משבר כלכלי כבד – משפחות מתרסקות, עסקים קורסים, אנשים מאבדים את כל עולמם.

איילת שקד: וצריך להגיד עוד משהו: כרגע מדינת ישראל, בוודאי יחסית לעולם, נמצאת במצב טוב.

איילת שקד: היא נמצאת במצב טוב בגלל שורה של החלטות מהירות שראש הממשלה, שר הבריאות והשרים האחרים קיבלו לפני שלושה וארבעה שבועות.

איילת שקד: אבל זה הזמן, מייד אחרי הפסח, לשחרר את המשק.

איילת שקד: אפשר לעשות את זה.

איילת שקד: אפשר להחזיר לאנשים את כבודם ואת לחמם.

איילת שקד: אם יהיו במדינת ישראל 30,000 בדיקות ביום – וזה אפשרי – ואם נשאיר את האוכלוסייה המבוגרת ואת כל האנשים עם מחלות הרקע בבידוד, אפשר וצריך לשחרר את המשק ושאנשים יצאו, יעבדו וירוויחו את לחמם.

איילת שקד: קנצלר אוסטריה הודיע היום – ודרך אגב, אוסטריה זו מדינה עם אותו מספר תושבים בדיוק כמו ישראל; יש שם כ-200 מתים עד היום – שמ-12 באפריל המשק שם משוחרר – חברות, מסעדות, מלונות – לאט-לאט, בהדרגה.

איילת שקד: זה בדיוק מה שצריך לעשות במדינת ישראל.

איילת שקד: אני קוראת לממשלה להציג גם לכנסת וגם לציבור אסטרטגיית יציאה מהמשבר הזה ולהתחיל להחיל את אותה אסטרטגיה מייד לאחר פסח.

איתן גינזבורג: תודה.

איילת שקד: ועוד משהו.

איילת שקד: אנחנו נמצאים כרגע בנקודה מאוד רגישה פוליטית.

איילת שקד: אני מעריכה שההסכם בין כחול לבן לליכוד ייחתם היום או מחר.

איילת שקד: אני חייבת להגיד שאני מאוד מודאגת ממה שאני שומעת על משרד המשפטים ועל הוועדה לבחירת שופטים.

איילת שקד: כשאני עמדתי בראש הוועדה הזאת אמר אהרן ברק לאחד האנשים בשיחה: עד עכשיו שרי המשפטים תמיד עשו מה שאנחנו רוצים.

איילת שקד: הם אמרו: אנחנו לא מבינים בזה, אז קחו, תבחרו את מי שאתם רוצים.

איילת שקד: אני שיניתי את זה, ובתקופתי נבחרו הרבה מאוד שופטים שמרנים לכל הערכאות.

איילת שקד: אסור למחנה הלאומי לאבד את זה.

איילת שקד: תודה.

איתן גינזבורג: תודה, גברתי.

איתן גינזבורג: חבר הכנסת עידן רול – אינו נוכח.

איתן גינזבורג: חבר הכנסת יואל רזבוזוב, בבקשה, ואחריו – חברת הכנסת סונדוס סאלח, ואם היא לא תגיע – חבר הכנסת ניצן הורוביץ.

יואל רזבוזוב: אדוני היושב-ראש, היום ברוח חג הפסח רציתי להוסיף להגדה כמה שורות אקטואליות למצב ולהגיש אותן לראש הממשלה: אילו היה מקיים את כל ההבטחות שפיזר בהצהרות לתקשורת – דיינו; אילו היה מפטר שרים שלא נשמעים להוראות של משרד הבריאות – דיינו; אילו כל ההחלטות שלו בטיפול בקורונה היו מקצועיות וללא שיקולים פוליטיים – דיינו; אילו היה נותן הלוואה לעצמאים ולא ביורוקרטיה ותנאי סף בלתי אפשריים – דיינו; אילו היה מתחשב במיליון מובטלים ומקים ממשלה, ולא מקים ממשלה מנופחת של 34 שרים – דיינו.

יואל רזבוזוב: שיהיה חג שמח.

איתן גינזבורג: תודה רבה, חבר הכנסת רזבוזוב.

איתן גינזבורג: חברת הכנסת סונדוס סאלח – אינה נוכחת.

איתן גינזבורג: חבר הכנסת ניצן הורוביץ, בבקשה, ואחריו – חבר הכנסת יואב בן צור.

ניצן הורוביץ: תודה רבה, אדוני.

ניצן הורוביץ: ברכות על התפקיד.

איתן גינזבורג: תודה, אדוני.

ניצן הורוביץ: המון אנשים סובלים מהקורונה.

ניצן הורוביץ: מדינה שלמה, עולם שלם סובל מהקורונה.

ניצן הורוביץ: אני חושב שאם אפשר לשים אצבע על אחת הקבוצות שבאמת סובלות הכי הרבה – ואני אומר לכם את זה גם מידיעה אישית – אלה ילדי החינוך המיוחד והמשפחות שלהם.

ניצן הורוביץ: יש 250,000 ילדים בחינוך המיוחד והמשולב, ובגלל החלטה שגויה – ואני אומר כאן "שגויה" – לסגור את כל מערכת החינוך כולה, סגרו גם את החינוך המיוחד.

ניצן הורוביץ: זאת טעות.

ניצן הורוביץ: ממש כמו שהשאירו בתי חולים פתוחים, מפעלי מזון פתוחים ושאר שירותים חיוניים, חינוך מיוחד הוא שירות חיוני.

ניצן הורוביץ: הילדים האלה, חלקם לא יכולים להיות בבית, ויש רגרסיה אצל חלק מהם, ויש נזק קשה ופגיעה קשה במשפחות.

ניצן הורוביץ: לכן אני חושב שהחזרה לשגרה, ככל שתהיה יותר מהר – קודם כול להחזיר את החינוך המיוחד, שהייתה טעות לסגור אותו.

ניצן הורוביץ: עשינו פה מחקר בכנסת.

ניצן הורוביץ: 180 מדינות סגרו את מערכות החינוך שלהן; מיליארד וחצי תלמידים בכל העולם מושבתים.

ניצן הורוביץ: אבל הרבה מדינות השאירו את החינוך המיוחד פתוח, כי הבינו שאת הילדים האלה אין אפשרות להחזיק בבית.

ניצן הורוביץ: אין אפשרות.

ניצן הורוביץ: אני קורא מכאן לפתוח את מוסדות החינוך המיוחד – לעשות בדיקות כמו שצריך, ולפתוח את בתי הספר לחינוך מיוחד ואת המוסדות השיקומיים.

ניצן הורוביץ: תודה רבה.

איתן גינזבורג: תודה רבה, אדוני.

איתן גינזבורג: אין ספק שהדיון שקיימת הוא חשוב מאין כמותו.

איתן גינזבורג: חבר הכנסת יואב בן צור – אינו נוכח; חברת הכנסת תמר זנדברג – אינה נוכחת.

איתן גינזבורג: חבר הכנסת יאיר גולן, בבקשה.

איתן גינזבורג: אחריו – חבר הכנסת מיכאל מלכיאלי.

יאיר גולן: אדוני היושב-ראש, כנסת נכבדה, יצא לי היום לבקר בבני ברק.

יאיר גולן: אני רוצה לעדכן את חברי הכנסת: מצאתי שם עובדי עירייה מסורים ומתפקדים, ראש עיר נחוש לטפל היטב גם מביתו וחבורה יוצאת מן הכלל של פורשי צה"ל סביב האלוף במילואים רוני נומה שמסייעת ותומכת בעיר.

יאיר גולן: ההתייחסות של התושבים ראויה לציון.

יאיר גולן: היא רצינית, אחראית וממושמעת.

יאיר גולן: לכן אני חושב שכדאי שהפורום כאן, כל חברי הכנסת, ומכאן גם החוצה, ידע שהתפקוד של העיר בני ברק הוא משובח.

יאיר גולן: הדבר השני שאני רוצה לומר, אדוני היושב-ראש, הוא עניין פשוט: חייבים לעבור לגישה דיפרנציאלית.

יאיר גולן: דיבר על זה חברי ניצן הורוביץ, ואני רוצה להפוך את העניין הזה לעיקרון כולל.

יאיר גולן: צריך לעבור לגישה דיפרנציאלית גיאוגרפית ודיפרנציאלית תפקודית.

יאיר גולן: לא כל הארץ מוכת קורונה.

יאיר גולן: אין סיבה לנהוג בתל אביב וברמת הגולן כאילו זה אותו מקום; אין סיבה לנהוג בחינוך המיוחד ובחינוך הרגיל כאילו הם אותו דבר.

יאיר גולן: אנחנו חייבים לעבור לגישה דיפרנציאלית, להחזיר את החיים לאט-לאט למסלולם ולעבור ממצב חירום לשגרת חירום.

יאיר גולן: תודה רבה.

איתן גינזבורג: תודה רבה, אדוני.

איתן גינזבורג: חבר הכנסת מיכאל מלכיאלי, בבקשה.

איתן גינזבורג: אחריו יסגור את הנואמים חבר הכנסת יוסף ג'בארין.

מיכאל מלכיאלי: תודה, אדוני היושב-ראש.

מיכאל מלכיאלי: אנחנו, כמו כל התושבים בעולם, עדים כל יום לסרטונים קשים של לוויות, לוויה אחר לוויה.

מיכאל מלכיאלי: הציבור החרדי מתמודד עם התקפה חסרת תקדים.

מיכאל מלכיאלי: אנחנו מקבלים סרטונים של קהילות דתיות וחרדיות יהודיות בעולם שלא היו רגילות לכל כך הרבה לוויות ביום.

מיכאל מלכיאלי: משפחות שלמות יושבות שבעה על אח, על דוד, על סבא שנפטרים ביחד.

מיכאל מלכיאלי: אנחנו במדינת ישראל מגלים גם הרבה אמפתיה אחד לשני, מגלים את עמותות החסד, שבזמנים האלה עוזרות ומסייעות אחד לשני.

מיכאל מלכיאלי: אדוני היושב-ראש, בתוך הערוגה הטובה והתומכת הזאת גדל לו עשב שוטה אחד, ראש עיר בשם כרמל שאמה, שהחליט היום בבוקר לקום ולבנות גדר.

מיכאל מלכיאלי: הוא יקים גדר הפרדה בין בני ברק לבין רמת גן.

מיכאל מלכיאלי: אני שואל את עצמי – אותו כרמל, שפרץ את הסטטוס קוו לחלל שבת בגוש דן ואמר שהוא רוצה לדאוג לכולם: האם בזה שאתה בונה שנאה, בונה איבה בין אחד לשני, בזה אתה דואג לכולם?

מיכאל מלכיאלי: ואותו כרמל החליט שהוא תורם לבני ברק 2,500 צעצועים.

מיכאל מלכיאלי: אני רוצה לומר לו: המתנה הכי גדולה לבני ברק זה שתסתום.

מיכאל מלכיאלי: אני רוצה לסיים בדבר אחד, בטלפון אחד ששימח את ליבי.

מיכאל מלכיאלי: הרב פרנקל, שיחד עם הארגון שלו מקיים לבעלי מוגבלויות, 350 במספר, ליל הסדר ב-75 דירות – 75 דירות, שהולכים לעשות להם ליל סדר גדול, יחד עם העמותה שלו, עלי שיח.

מיכאל מלכיאלי: אני חושב שזה ארגון שבאמת עם מעט מאוד כסף, אבל עם הרבה לב, עם הרבה חום, הרבה רצון, עוזרים לאותם אנשים עם קשיים.

מיכאל מלכיאלי: אנחנו נעבור את זה.

מיכאל מלכיאלי: אני קורא לאותו כרמל: תתפכח, כי השנאה הזאת תישאר כאן גם אחרי הקורונה.

מיכאל מלכיאלי: תודה רבה.

איתן גינזבורג: תודה רבה, אדוני.

איתן גינזבורג: אחרון הדוברים – חבר הכנסת יוסף ג'בארין, ובכך יסתיימו הדוברים בנאומים בני דקה.

יוסף ג'בארין: תודה, כבוד היושב-ראש.

יוסף ג'בארין: היום בוועדת החינוך היה לנו דיון מעקב על קשיי החינוך בישראל, והאמת היא שהקשיים הם רבים.

יוסף ג'בארין: דיבר יו"ר הוועדה חבר הכנסת ניצן הורוביץ על הקשיים המיוחדים בתחום החינוך המיוחד, וזה מצריך באמת התייחסות חיובית מאוד דחופה של המערכת.

יוסף ג'בארין: התייחסנו לסוגיות של הסטודנטים גם בארץ וגם בחו"ל, ואין ספק שיש צורך בהקמת קרן סיוע לסטודנטים במצב הכלכלי הקשה שבו הם נמצאים.

יוסף ג'בארין: דנו באופן מיוחד באחת הבעיות הכי קשות שאני מזהה במערכת החינוך, הבעיות של למידה מרחוק, במיוחד בקרב קבוצות סוציו-אקונומיות מוחלשות, ואני מדגיש את הציבור הערבי ואת התלמידים הערבים.

יוסף ג'בארין: היה לנו ברור שיותר מ-100,000 תלמידים ערבים פשוט לא יכולים ללמוד מרחוק, אם בגלל היעדר אמצעי קצה, אם מהיעדר תשתיות חשמל ואינטרנט בכלל.

יוסף ג'בארין: רק בנגב אנחנו מדברים על יותר מ-50,000 תלמידים, ויותר מ-50,000-40,000 תלמידים גם בצפון ובמרכז.

יוסף ג'בארין: לכן אנחנו אומרים שאם המערכת לא תחזור אחרי פסח – וכנראה שהיא לא תחזור – צריך למצוא פתרונות דחופים ומיידיים לכל הסטודנטים.

יוסף ג'בארין: לא נקבל מצב של אפליה ושל הדרה של הסטודנטים הערבים.

יוסף ג'בארין: אחרי פסח צריך לפתור אחת ולתמיד את הבעיות הללו ולספק חינוך שווה, ראוי ומותאם לכולם.

איתן גינזבורג: תודה רבה, אדוני.

איתן גינזבורג: תמו הדוברים.

הצעת חוק-יסוד: [רשומות (הצעות חוק, חוב' מ/1294).

הצעת חוק-יסוד: ]

איתן גינזבורג: נעבור לסעיף הבא שעל סדר-היום: הצעת חוק-יסוד: משק המדינה (הוראת שעה לשנת 2020), לקריאה ראשונה.

איתן גינזבורג: זו הצעה שקיבלה פטור מחובת הנחה.

איתן גינזבורג: יציג את הצעת החוק סגן שר האוצר חבר הכנסת יצחק כהן.

איתן גינזבורג: בבקשה, אדוני.

יצחק כהן: תודה, אדוני היושב-ראש.

יצחק כהן: ברכות.

איתן גינזבורג: תודה רבה, אדוני.

יצחק כהן: כבוד השר, חבריי חברי הכנסת, ימים קשים עוברים עלינו.

יצחק כהן: אני רוצה להציג את הצעת חוק-יסוד: משק המדינה (הוראת שעה לשנת 2020).

יצחק כהן: תיקון חוק-היסוד שהובא כאן היום נועד לאפשר לממשלה לממש את התוכנית הכלכלית הגדולה להתמודדות עם משבר הקורונה.

יצחק כהן: ההתמודדות עם נגיף הקורונה לא פשוטה, ואתם יודעים את זה היטב.

יצחק כהן: אם כשהסיפור הזה התחיל חשבנו שזה אירוע בריאותי בלבד, היום אנחנו כבר מבינים שזה אירוע כלכלי ממדרגה ראשונה, אירוע ענק, והוא לא דומה לשום דבר שהכרנו, ותלוי בהתנהלות שלנו, בשמירה על ההנחיות והקצב שבו נצא או לא נצא מההסגר.

יצחק כהן: זה בהחלט יכול להיות הזעזוע הכלכלי הגדול ביותר מאז קום המדינה ומאז בכלל.

יצחק כהן: הממשלה כאן כדי לסייע, יחד איתכם.

יצחק כהן: הממשלה הציגה תוכנית גדולה שמטפלת במצב בארבעה ערוצים.

יצחק כהן: קודם כול, התוכנית מתגברת באופן משמעותי את המענה הממשלתי שניתן לאירוע הקורונה.

יצחק כהן: אנחנו מדברים פה על תוספת משמעותית למשרד הבריאות, כ-10 מיליארד ש"ח, אבל לא רק: התוכנית נותנת מענה לאוכלוסיות של קשישים, לצרכים של משטרת ישראל וכמובן למציאת חיסון לווירוס הקורונה.

יצחק כהן: שנית, בתוכנית רשת ביטחון סוציאלית, סיוע לאזרחים, גם באופן תזרימי על ידי דחייה של תשלומים שונים, גם על ידי מימון חופשה ללא תשלום לעובדים ושיפור התנאים לתשלום דמי אבטלה וגם בסיוע במענקים לעצמאים, וגם לאנשים מבוגרים מעל גיל עבודה, שיקבלו מענקים שיאפשרו להם לעבור את התקופה הקשה הזאת.

יצחק כהן: שלישית – המשכיות לעסקים.

יצחק כהן: העסקים הם מנוע הצמיחה של המשק.

יצחק כהן: התקופה הזאת לא פשוטה לעסקים, ולכן הם קיבלו מענה שהוא חצי מהתוכנית כולה.

יצחק כהן: המענה הוא גם תזרימי – דחייה של תשלומים, הלוואות בהיקף נרחב ובתנאים מעולים – וגם כסף, ממש כסף בכיס, הן בהפחתה של שלושה חודשים בארנונה עסקית, הן בסיוע ממשרד הכלכלה והן במענקים לעסקים.

יצחק כהן: לבסוף, אנו עם הפנים קדימה, ולכן חלק מהתוכנית מוקדש להאצה, הוצאה של המשק מהמשבר על ידי יצירת הזדמנויות חדשות – זה בעולם של הדיגיטציה, בעולם של התשתיות, בעולם של ההייטק.

יצחק כהן: אנחנו רוצים לראות איך אנחנו משתמשים במשבר הזה כדי לצאת ממנו חזקים יותר ביום שאחרי.

יצחק כהן: הכסף של הממשלה הוא הכסף של משלמי המיסים, אבל הוא לא אין-סופי.

יצחק כהן: כתמיד, אנו נוהגים בכסף באחריות ובחרדת קודש.

יצחק כהן: ובכל זאת, מדובר פה בחבילה מאוד גדולה בכל קנה מידה, שלא הכרנו אותה בעבר.

יצחק כהן: חוץ מהעובדה שהיא חבילת הסיוע הגדולה ביותר בישראל אי פעם, היא גם רחבה ומשמעותית בקנה מידה בין-לאומי.

יצחק כהן: אנחנו מדברים פה על 5.7% תוצר – זה יותר מהתקציב של משרד הביטחון.

יצחק כהן: אנחנו עושים את זה למרות שהגירעון יהיה גבוה מאוד.

יצחק כהן: לפי התחזיות, כרגע הגירעון יהיה הגבוה ביותר זה למעלה משני עשורים.

יצחק כהן: אנחנו, חבריי חברי הכנסת, יכולים לעשות את זה ולתת את המענה הזה בגלל שנכנסנו למשבר הזה במצב טוב יחסית, כמו שאתם יודעים.

יצחק כהן: בעשור האחרון צמצמנו משמעותית את יחס החוב–תוצר שלנו והגענו כבר לרמה של 60%.

יצחק כהן: תכננו להמשיך בדרך הזאת ואנחנו נמשיך בה, בעזרת השם, כבר בשנה הבאה אחרי שנסיים לטפל במשבר הנוכחי.

יצחק כהן: הצעת החוק שלפני

יצחק כהן: כם מגדילה את מסגרת ההוצאה של הממשלה לשנת 2020 בהיקף של כ-50 מיליארד שקלים, וזאת כדי לאפשר את התוכנית הממשלתית לטיפול במשבר הקורונה.

יצחק כהן: זה לא מובן מאליו לתקן חוק-יסוד באופן כזה ובהוראת שעה, אבל זה צורך השעה.

יצחק כהן: זה מה שנדרש בשביל לתת את המענה – – –

מיקי לוי: אדוני סגן השר, כתוב 90 – – –

יצחק כהן: דקה.

יצחק כהן: זה מה שנדרש בשביל לתת את המענה המהיר ביותר והטוב ביותר בעת הזאת.

יצחק כהן: אני מבקש מכם, חבריי חברי הכנסת מכל סיעות הבית – מכיוון שהצעת החוק הזאת, תיקון חוק-יסוד, צריכה 60 או 61 חברי כנסת – לתמוך בהצעת החוק על מנת שנוכל לתת את הסיוע ואת המענה הנדרש למשק ולאזרחים, לקשישים, לילדים, לחולים, למשרד הבריאות, למדע, לכל מה שניתן לתת, כפי שאתם יודעים מהתוכנית.

יצחק כהן: תודה רבה.

יצחק כהן: כן, מיקי.

מיקי לוי: אני אומר ששם למיטב ידיעתי היה רשום 90, ואתה אומר 50.

יצחק כהן: 50 תקציב.

יצחק כהן: יש עוד כספים שהם ערבויות וכו'.

מיקי לוי: 90 בסך הכול הכללי, כך כתוב.

יצחק כהן: 50 תקציבי ועוד 40 תזרימי.

יצחק כהן: מוריי ורבותיי, חבריי חברי הכנסת, אחרי שתצביעו ברוב של 61 נעביר את החוק להמשך דיון בוועדת הכספים.

יצחק כהן: תודה רבה ובהצלחה, ואני מקווה בעזרת השם שעם ישראל יצא מהמצב הזה, שכל העולם יצא מהמצב הזה, ושנוכל כולנו לחוג את חג הפסח, את חג החירות, בשמחה.

יצחק כהן: חג כשר ושמח ובשורות טובות.

יצחק כהן: תודה רבה.

איתן גינזבורג: תודה רבה לסגן שר האוצר חבר הכנסת יצחק כהן.

איתן גינזבורג: נתחיל בדיון.

איתן גינזבורג: ראשונת הדוברים, חברת הכנסת שרן השכל – אינה נוכחת.

איתן גינזבורג: חבר הכנסת מיקי לוי, בבקשה, ואחריו – חבר הכנסת יזהר שי.

מיקי לוי: אדוני סגן שר האוצר, כדאי שתשמע.

מיקי לוי: אפשר לגמור את זה בחמש דקות אם תשמע מה אני מבקש.

יצחק כהן: אני אשמח.

מיקי לוי: מצוין.

איתן גינזבורג: בבקשה, אדוני, שלוש דקות לרשותך.

מיקי לוי: תודה רבה, אדוני היושב-ראש.

מיקי לוי: בעת הזאת הגדלת הגירעון היא הכרח, וכמובן שאנו תומכים בו – הינה, אדוני סגן השר.

מיקי לוי: מדינת ישראל חייבת להתייצב לצד העסקים הקטנים, העצמאים, וחייבת להגדיל את תקציב הבריאות למערכת שהוזנחה במשך שנים רבות, לתמוך בקשישים, במערכות השונות שקורסות.

מיקי לוי: כל התוכניות האלה ראויות.

מיקי לוי: מדינות רבות מזרימות כספים באופן בהול וביד פתוחה, כי גם הן מבינות שבלי החמצן הזה העסקים יקרסו והכלכלה תיכנס להקפאה גדולה, הצמיחה תרד ושיעור האבטלה יישאר גבוה.

מיקי לוי: לצערי הרב, עד לרגע זה לא ראינו תוכנית כלכלית אמיתית מהממשלה אלא אוסף של הצהרות וצעדים לא קוהרנטיים, שאינם מתקרבים לתת פתרון ומענה למצוקת האי-ודאות והחשש הכלכלי שבו חיים מיליוני ישראלים.

מיקי לוי: אני משוחח בשבועיים האחרונים עם בעלי עסקים רבים ועצמאים ועם הנציגים של הלשכות המייצגים שלהם, ואני אומר לשרי הממשלה, אדוני סגן שר האוצר: אתם ישנים בעמידה ולא מבינים את המצוקה, הזעם והתסכול שאזרחים ישראלים רבים חשים בימים אלו.

מיקי לוי: תתעוררו לפני שהעסקים יקרסו ולפני שיהיה מאוחר מדי ותתחילו להזרים כסף אמיתי למשק, ולא מילים והצהרות.

מיקי לוי: למשל, מ-80 מיליארד השקלים יש תקציבים שהיו אמורים להיות ב-2020 – הכניסו שם את כל הלוואות הבנקים, העיקר שייראה גדול, נפוח ויפה.

מיקי לוי: חבריי חברי הכנסת, אדוני סגן שר האוצר – וזו ההצעה שלי אליך – הצעת החוק שלפנינו אומנם מבקשת להגדיל את הגירעון, ואמרתי, בכך אנו תומכים, חד-משמעית.

מיקי לוי: יחד עם זאת, הנוסח שמובא לכנסת רחב, דרקוני ולא מאפשר פיקוח פרלמנטרי על עבודת הממשלה.

מיקי לוי: אם החוק יעבור – ואני מזהיר – במתכונת הנוכחית, תוכל הממשלה לממן מעון נוסף לממלא מקום ראש הממשלה או לתקצב הקמת משרדי ממשלה מיותרים.

מיקי לוי: זה לא מאבק בקורונה, ולכן אני דורש כן פיקוח פרלמנטרי של הכנסת ושל ועדת הכספים, ולא לכך התכוון המשורר.

מיקי לוי: לא נאפשר לממשלה להכשיר את מימון ההסכמים הקואליציוניים היקרים בתולדות המדינה בחסות חוק חירום חשוב להגדלת הגירעון – ואנחנו תומכים בהגדלת הגירעון כדי לצאת מהמשבר הזה.

מיקי לוי: אנחנו נתמוך בחוק בקריאה הראשונה, כי זה צו השעה, אולם הוא חייב להשתנות בוועדת הכספים, אדוני.

מיקי לוי: אין מצב כזה שבו ועדת הכספים תיתן צ'ק פתוח לממשלה – 50, 80, 90 מיליארד שקלים.

מיקי לוי: אין חיה כזאת.

מיקי לוי: צריך לוודא בחוק שראש אגף תקציבים או מי מאנשיו יתייצבו בפני ועדת הכספים ולא רק ייתנו דין וחשבון אלא יביאו את בקשות ההקצבה, אחרת מה אכפת לי להוציא ואחר כך לתת דין וחשבון?

מיקי לוי: זה לא יקרה.

מיקי לוי: אתם מעקרים את הכנסת מהתפקיד המרכזי שלה, והוא פיקוח על הממשלה.

איתן גינזבורג: נא לסיים.

מיקי לוי: דקה, אדוני, אני מסיים.

מיקי לוי: לכן, אדוני, אם אתם רוצים לגמור את החוק הזה במהירות, אנא תביאו את זה לוועדת הכספים.

מיקי לוי: יש שם ארבע הסתייגויות שלי, מאוד מאוד משמעותיות, שייתנו אפשרות לפיקוח פרלמנטרי.

מיקי לוי: אנחנו מבקשים לקבוע מראש שאחוז מינימלי כזה או אחר ילך לתקצוב מערכת הבריאות ולסיוע למשק ולמעסיקים.

מיקי לוי: הכנסת חייבת להיות חלק מהמשחק, אסור לדרוס אותה, והצעת החוק, חבריי חברי הכנסת, דורסת אותה אם לא נשנה אותה.

מיקי לוי: תודה רבה.

איתן גינזבורג: תודה רבה לחבר הכנסת לוי.

איתן גינזבורג: חבר הכנסת יזהר שי, בבקשה.

איתן גינזבורג: אחריו – חברת הכנסת שרן השכל.

איתן גינזבורג: שלוש דקות לרשותך, אדוני.

יזהר שי: תודה, אדוני היושב-ראש.

יזהר שי: כבוד שר התקשורת, חברות וחברי הכנסת, אנחנו בימים של ניסיון לאחדות.

יזהר שי: למעלה ממיליון אנשים איבדו את עבודתם בשבועיים האחרונים, מאות אלפי משפחות כורעות תחת הנטל, מודאגות מהאפשרות להשיג פת לחם לשים על שולחן הסדר, ובשבועות הבאים – לטפל בבני משפחה.

יזהר שי: אנשים מוטרפים מדאגה באשר לבריאות של בני משפחה קרובים, בדאגה לקשישים, בדאגה לכל מדינת ישראל.

יזהר שי: ואנחנו כאן בבועה שלנו קצת מתעקשים להתווכח על הדברים הלא-נכונים.

יזהר שי: אני שמח להצדיע מכאן למנהיגים שקיבלו החלטה ולקחו על עצמם אחריות – יושב-ראש כחול לבן בני גנץ, עמיר פרץ, שהוועדה המסדרת אישרה את בקשת ההתפצלות שלו לטובת המהלך ההיסטורי הזה של ניסיון ליצור אחדות בימים כל כך מאתגרים.

יזהר שי: ובהקשר הזה קיבלתי בהתרגשות מכתב שנשלח לפני יומיים מראש העיר כפר קאסם, עו"ד עאדל בדיר, לראש עיריית בני ברק הרב אברהם רובינשטיין.

יזהר שי: אני חושב שכולנו כאן

יזהר שי: במשכן הזה יכולים ללמוד מלשון המכתב הזה ומרוחו, שאולי תשרה קצת נחמה על אזרחי ישראל כולם.

יזהר שי: וכך אמר מר עאדל בדיר: לכבוד הרב אברהם רובינשטיין, ראש עיריית בני ברק.

יזהר שי: הנושא: שותפות גורל בנגיף הקורונה.

יזהר שי: "מכובדי ושותפי היקר" – כך ראש עיריית כפר קאסם לראש עיריית בני ברק – "בשם תושבי העיר כפר קאסם ובשמי, ברצוני לחזקך בעמידתך האיתנה כמנהיג למול אתגר הקורונה.

יזהר שי: אני פונה אליך בכדי לומר באופן חד וברור שעיריית כפר קאסם, כמו גם תושבי העיר כולה, עומדים לרשותך במאבק אותו אתה מנהל בימים אלו – – – תושבי ומשרתי הציבור בעיר פונים אליי יום ביומו ומעלים בפניי את הרצון לסייע ולהתנדב למען שכנינו – תושבי בני ברק.

יזהר שי: " אנחנו צריכים למצוא דרכים חדשות לחיזוק הקהילה והחברים בה.

יזהר שי: "לשמחתי בכפר קאסם הנגיף טרם תקף באופן קשה וביכולתי להציע סיוע משמעותי ומגוון.

יזהר שי: אני מקווה שרוח החג תעניק את הכוחות הפיזיים והנפשיים להתגבר על האתגר העצום העומד לפנינו.

יזהר שי: אני וכלל התושבים בכפר קאסם רוצים להיות לך לשותפים בחציית הגלים הסוערים שנקרו בדרכנו.

יזהר שי: יחדיו בעזרת השם נגיע לחוף המבטחים.

יזהר שי: אנא אל תהסס ליצור קשר בכדי לדון באופנים בהם נוכל לסייע לעירך".

יזהר שי: על החתום: ראש עיריית כפר קאסם עו"ד עאדל בדיר.

יזהר שי: דוגמה לכולנו לאחדות, לניסיון פיוס ולעובדה שכולנו, כולנו, שותפים בעניין הזה ביחד.

יזהר שי: תודה רבה.

איתן גינזבורג: תודה רבה, אדוני.

איתן גינזבורג: חברת הכנסת שרן השכל, בבקשה, גברתי, ואחריה – חברת הכנסת מירב כהן.

שרן השכל: כבוד סגן השר יצחק כהן, חבריי חברי הכנסת, כמובן שבשעת משבר בריאותי-כלכלי שאנחנו נמצאים בה היום חשוב להזרים מהר תקציב גדול וגמיש לממשלה כדי לטפל בבעיות שבפניהן אזרחי ישראל ניצבים.

שרן השכל: יש כמה דברים שחסרים לי בתוך הצעת החוק הזאת, שכמובן נדון בה בוועדת הכספים, אבל חשוב שנדבר עליה גם עכשיו.

שרן השכל: אנחנו נעביר את הצעת החוק, אבל חשוב שיהיה תכנון בסיסי קדימה.

שרן השכל: חשוב שתהיה שקיפות – לאן התקציבים האלה הולכים; ועדת הכספים חייבת לדעת לאן אנחנו מנתבים את כל הכסף הזה.

שרן השכל: הדבר השני הוא שאנחנו עוד בתחילת המשבר.

שרן השכל: המשבר הכלכלי הרציני עוד לפנינו, שיא המשבר, ומה יקרה ביום שאחרי?

שרן השכל: חשוב שחלק גדול מתוך התקציב שאותו אנחנו מעבירים, שאותו הממשלה לוקחת, יושקע בצעדים קדימה, בעתיד הכלכלי של מדינת ישראל, אם זה בהלוואות לעצמאים ולעסקים קטנים ביום שאחרי, משום שככל שהם יעמדו על הרגליים שלהם יותר מהר, כך הכלכלה הישראלית תהיה יציבה יותר מהר, תוכל לפרוח מחדש.

שרן השכל: ולכן, אילו דברים שאנחנו חייבים, חייבים לגעת בהם בוועדה אחרי קריאה ראשונה כשאנחנו נתכנס.

שרן השכל: חשוב לי שבזמן שאנחנו מעבירים את החקיקה הזאת נציין גם כמה נקודות מאוד כואבות שעליהן אני וחבריי דיברנו בבוקר בוועדת כספים: העצמאים, בעלי העסקים שהיום לא מקבלים את המענה הראוי.

שרן השכל: עסקים פושטים את הרגל; לעצמאים אין מאיפה להביא כסף.

שרן השכל: יש קריטריונים שפשוט – אנשים שהרוויחו שכר מאוד יפה בשנת 2019 ואולי רק פתחו עסק בשנת 2018 – הרוויחו יפה ב-2019 ולא הרוויחו או רק פתחו את העסק שלהם ב-2018 – ומקבלים אולי 2,000 שקל.

שרן השכל: זה לא הגיוני.

שרן השכל: הקריטריונים חייבים להשתנות, וגם פה חייבת להיות גמישות של משרד האוצר.

שרן השכל: אנחנו לא יכולים להשאיר אותם תלויים, לא לפני החגים, ולא לדעת מה יהיה האופק הכלכלי שלהם ואיך הם יחזרו לעמוד על שתי הרגליים שלהם.

שרן השכל: לאור ההרחבה כרגע של התקציב, הזרמה של תקציב אדיר – עם מעט פיקוח; אנחנו נדאג שתהיה שקיפות – אי-אפשר שלא לדבר גם על קיצוץ במגזר הציבורי.

שרן השכל: אנחנו, חברי הכנסת, חייבים לעמוד על זה, כן, גם אנחנו, כשיש מיליון מובטלים כרגע שלא יודעים מאיפה הם יביאו אוכל לילדים שלהם, מאיפה הם יביאו משהו בשביל החג, איזו מתנה קטנה.

שרן השכל: מיליון אזרחים, מעל למיליון אזרחים מובטלים, ואנחנו במגזר הציבורי נמשיך להתנהל כרגיל?

שרן השכל: בשום פנים ואופן.

שרן השכל: אני הגשתי בקשה דחופה כדי לדון בזה, גם בוועדת כספים, על קיצוץ של 25% – כן, גם בשכר שלנו, חברי הכנסת והשרים, אבל גם של בכירים במגזר הציבורי.

שרן השכל: רק קיצוץ בפנסיות תקציביות שהן מעל ל-20,000 שקל בחודש שהמדינה משלמת יכול להיות חיסכון של מעל ל-307 מיליון שקל בחודש אחד.

שרן השכל: זה לא עכשיו לבטל להם את הפנסיות, זה קיצוץ של 25%.

שרן השכל: אותו דבר מבחינתנו.

שרן השכל: נכון, יקצצו 10,000 שקל מהשכר שלנו, אבל כשאנחנו מסתכלים על כלל הבכירים במשק, יהיה פה בעצם חיסכון של מאות מיליוני שקלים בחודש כדי שנוכל להשקיע אותם לאחר מכן בעסקים, אצל בעלי העסקים, אצל העצמאים, כדי שהם יוכלו לחזור לשגרה ולעמוד על הרגליים שלהם כמה שיותר מהר.

שרן השכל: על כל הדברים האלה נדון בוועדת כספים אחרי שנעביר את ההצעה.

שרן השכל: אני מבקשת ממשרד האוצר, מראש הממשלה, לשים לב לדברים האלה.

שרן השכל: תודה רבה.

איתן גינזבורג: תודה.

איתן גינזבורג: חברת הכנסת מירב כהן, בבקשה, ואחריה – חברת הכנסת עומר ינקלביץ'.

איתן גינזבורג: שלוש דקות לרשותך.

מירב כהן: תודה.

מירב כהן: אני רוצה לנצל את הבמה כדי לדבר שוב על המצב בבתי האבות, כי צריך להבין שזה מצב חירום.

מירב כהן: כבר שבועות שאני מתריעה על כך שבתי האבות במדינת ישראל הם בגדר פצצה מתקתקת.

מירב כהן: יש שם ריכוז של אוכלוסייה מבוגרת שהיא בסיכון אדיר, ללא מיגון, ואף אחד לא לוקח אחריות על האוכלוסייה המאוד-חשובה הזאת.

מירב כהן: לצערי, בימים האחרונים אנחנו רואים תרחיש אימים מתממש לנגד עינינו.

מירב כהן: הדבר שהכי חששנו מפניו – נגיף הקורונה מתפשט בקצב, כמו אש בשדה קוצים, בבתי האבות.

מירב כהן: תבינו שיש 720 מוסדות במדינת ישראל לקשישים במצבים שונים.

מירב כהן: מדובר בעשרות אלפי אנשים.

מירב כהן: עכשיו, תסתכלו על נתונים מהעולם – זה מבעית: אחד מכל חמישה מהאנשים המבוגרים שנדבקו בנגיף מת.

מירב כהן: אחוזי התמותה בקרב המבוגרים הם אדירים.

מירב כהן: מספיק לעשות חישוב פשוט כדי להבין את פוטנציאל האסון.

מירב כהן: המצב בשטח הוא מאוד מאוד לא פשוט.

מירב כהן: אנשים חולים במוסדות האלה לא מפונים.

מירב כהן: אני מדברת על מצב שגילו חולה מאומת או חולה מאומתת והם נשארים באותו מוסד לפעמים ארבעה וחמישה ימים בלי שמפנים אותם והם מדביקים עוד ועוד אנשים; אנשי הצוות נדבקים, הולכים לבידוד, ואין מי שיטפל באותם חולים מבוגרים בבתי האבות.

מירב כהן: עדיין אין בדיקות, למרות שאנחנו מדברים על זה הרבה מאוד זמן.

מירב כהן: אנשי המקצוע שם לא מורגלים בכלל בהתמודדות עם קטסטרופה בסדרי גודל כאלה.

מירב כהן: הם לא יודעים מה עושים, איך מחטאים מקומות, איך עושים בידוד שהוא אפקטיבי, ואנשים משלמים על זה בחייהם.

מירב כהן: תבינו, באמת, הסיפורים הם כל כך קשים – אנשים שפשוט נפטרים, ובני המשפחה שלהם אפילו לא יכולים לדבר איתם או לראות אותם או להיפרד מהם כמו שצריך בגלל ענייני הבידוד.

מירב כהן: בואו ניקח אחריות.

מירב כהן: אם משרד הבריאות לא יכול לתת מענה למצב כל כך מורכב, יואיל משרד הביטחון וייכנס פנימה, בדיוק כמו שעשו כרגע בבני ברק.

מירב כהן: אני מבינה שאף אחד לא רוצה להכניס את עצמו לכאוס הזה, וגם מבינים שאולי זה הנושא הבא של ועדת החקירה, אבל אנחנו צריכים להבין שהמצב שם דחוף; החלטה צריכה להתקבל עכשיו, היום.

מירב כהן: אין מילים לתאר עד כמה זה דחוף וכמה מדובר בחיי אדם.

מירב כהן: בואו לא ניתן לאנשים המבוגרים האלה להרגיש שהחיים שלהם שווים פחות, כי אם נהיה כנים, אם הייתה סכנה כזאת מתפשטת בגני ילדים או בבתי ספר או בקרב אנשים צעירים יותר, קשה לי להאמין שהיינו לוקחים ככה את הזמן עד שאנחנו מגיבים.

מירב כהן: אז בואו – החיים שלהם באמת לא שווים פחות.

מירב כהן: תודה.

איתן גינזבורג: תודה רבה, חברת הכנסת כהן.

איתן גינזבורג: חברת הכנסת עומר ינקלביץ', בבקשה, ואחריה – חברת הכנסת סונדוס סאלח.

עומר ינקלביץ': אדוני היושב-ראש, תודה רבה.

עומר ינקלביץ': חברותיי וחבריי חברי הכנסת, ראיתי בסוף השבוע האחרון תמונות מחממות לב מבני ברק, מהעיר המסוגרת:

עומר ינקלביץ': תמונות של חרדים תושבי העיר יורדים מבתיהם בלבוש שבת ומציעים אוכל, שתייה, כיבוד ואפילו מכתבי תודה וברכה לחיילים ולשוטרים, אלה שאוכפים את הסגר בעירם.

עומר ינקלביץ': אחרי שנים של קיטוב, של שסע לאומי הולך ומתגבר, של יצירת איבה בין ציבורים, בין יהודים, בין אחים, התמונות הללו אינן ברורות מאליהן.

עומר ינקלביץ': אותי הן מרגשות.

עומר ינקלביץ': חברותיי וחבריי חברי הכנסת, הימים הללו של צרה לאומית נבחנים לא רק בהתמודדות מול הנגיף הרפואי גרידא אלא גם בחוסן הלאומי שלנו, בשאלה אם אנחנו מצליחים להתלכד ברגעי משבר; אם אנחנו מחבקים אחד את השני, או להפך, חלילה – מחפשים את מי להאשים, עם מי ניתן לריב ואיזו עוד כותרת של איבה ניתן לייצר פה מהטרגדיה האנושית הזאת.

עומר ינקלביץ': באיטליה, מחוז לומברדיה, שהיה למוקד המגפה, זכה לחיבוק לאומי.

עומר ינקלביץ': את המסקנות וההאשמות יעשו מן הסתם אחרי המגפה; כעת זהו זמן לסולידריות לאומית.

עומר ינקלביץ': גם כאן, לצד העליהום על החרדים שיושבים מסוגרים בעירם, משפחות גדולות בדירות קטנות וצפופות, ראיתי גם התגייסות ואמירות מחממות לב, מראש עיריית תל אביב, שבחר להאיר את בניין העירייה בכיתוב "אוהבים את בני ברק", ועד מכתבו המרגש של ראש עיריית כפר קאסם לעמיתו ראש עיריית בני ברק, המציע כל עזרה שיוכל להעניק לו.

עומר ינקלביץ': אני פונה לחברי הכנסת, כמו גם לאמצעי התקשורת: הבחירה היא בידיים שלכם איזה סיפור לאומי להביא כאן – האם סיפור של קיטוב, של שנאה, של עליהום, של רוע או סיפור אנושי של חיבור ואהבת אחים, כמו סיפורה המרגש של הבחורה הצעירה תמר היימן מתל ציון, שעזבה את משפחתה – בחורה בת 16 – והלכה לטפל במשפחה עם שישה ילדים זרים לה לגמרי, שהוריהם חולים בקורונה ולא נמצאים בבית.

עומר ינקלביץ': ואת זה התקשורת גם בחרה להביא.

עומר ינקלביץ': חברים, נגיף הקורונה הוא נגיף מסוכן, אבל נגיף השנאה הקשה מסוכן ומדבק פי כמה.

עומר ינקלביץ': המלחמה בו חייבת להיות נחושה ומשותפת לכולנו.

עומר ינקלביץ': תודה רבה.

איתן גינזבורג: תודה רבה, גברתי.

איתן גינזבורג: חברת הכנסת סונדוס סאלח, בבקשה.

איתן גינזבורג: אחריה – חברת הכנסת עאידה תומא סלימאן.

איתן גינזבורג: שלוש דקות לרשותך.

סונדוס סאלח: כבוד היושב-ראש, חברי וחברות הכנסת הנכבדים, מזה שלושה שבועות מוכרז מצב חירום במדינה, והאזרחים נתבקשו להיכנס לבידוד.

סונדוס סאלח: אך מה?

סונדוס סאלח: לא רק האזרחים הוכנסו לבידוד; יש עוד משהו כל כך חשוב שהוכנס לבידוד – הדמוקרטיה, וליתר דיוק, שאריות הדמוקרטיה הוכנסו לבידוד.

סונדוס סאלח: בזמן שאנחנו מנסים לשטח את עקומת התפשטות נגיף הקורונה ישנה עקומה אחרת העולה, מתפשטת ומתפרצת, והיא הדיקטטורה והכישלון בניהול המשבר.

סונדוס סאלח: אנשים שמחשיבים את עצמם מנהיגים פוליטיים גונבים את הבוחרים שלהם ומקבלים החלטות שונות ואף סותרות את העמדות שלהם ואת האמירות שלהם בזמן הבחירות.

סונדוס סאלח: אנשים אלו הם אותם אנשים הממשיכים לתקוע את העגלה בבוץ ומגדילים את הפלונטר הפוליטי.

סונדוס סאלח: בזמן זה, שהיציבות, היושרה והערכים הם לא דברים מובנים מאליהם בפוליטיקה, אני כל כך גאה ברשימה המשותפת, הרשימה שלאורך כל הדרך נאמנה לערכים, לאג'נדה שלה, והכי חשוב – נאמנה לכלל הבוחרים אשר בחרו בה וראו בה אור בקצה המנהרה.

סונדוס סאלח: שוב אנחנו מול משבר.

סונדוס סאלח: הפעם זה משבר הקורונה.

סונדוס סאלח: במשברים מתגלים הפנים האמיתיים של הממשלה ושל המשרדים השונים.

סונדוס סאלח: וכאן – בכלל, כל מדינה מתוקנת בעולם שמה את האזרח באמצע ופועלת לקידומו ולהגנה עליו; רק כאן, במדינה הזאת, יש ראש הממשלה באמצע, והכול מסתובב סביבו, לשרת את האינטרסים הפוליטיים והאישיים של ראש הממשלה.

סונדוס סאלח: הממשלה מעדיפה את הכלכלה שלה על פני בריאות הציבור.

סונדוס סאלח: ממשלה שמכבדת את עצמה ודוגלת בדמוקרטיה היא ממשלה ששומרת על זכות לחינוך שווה לכולם, ולא מותירה אלפי תלמידים, במיוחד בחברה הערבית, בלי מחשבים או בלי כלים טכנולוגיים, מה שמונע מהם לקבל חינוך שווה לכולם; בטח לא משאירה כפרים בלתי מוכרים או מוכרים בנגב עם בעיות בתשתיות חשמל ואינטרנט, ובגלל זה התלמידים שם לא מקבלים זכות לחינוך שווה לכולם.

סונדוס סאלח: ממשלה המכבדת את עצמה משקיעה מאמצים רבים לתת מענה כלכלי למשק הקורס, נותנת מענה לצוותי הרפואה – ומגינה עליהם – אשר נמצאים בחזית המגפה ללא שום הגנה מספיקה, ממשלה הפועלת למימון והקמת קרנות סיוע, ולא להקפאת תשלום הארנונה אלא לביטולו.

סונדוס סאלח: אנחנו נלחמים בקורונה, ולא מעט בדיקטטורה ובאפליה ובניהול כושל במשבר.

סונדוס סאלח: תודה.

איתן גינזבורג: תודה, גברתי.

איתן גינזבורג: חברת הכנסת עאידה תומא סלימאן, בבקשה.

איתן גינזבורג: אחריה – חבר הכנסת איימן עודה.

איתן גינזבורג: שלוש דקות, בבקשה.

עאידה תומא סלימאן: כבוד היושב-ראש, כולנו עוברים ימים קשים, וכולנו מבינים שאנחנו בעסק הזה כולם ביחד.

עאידה תומא סלימאן: בסופו של דבר המגפה לא פוסחת על מישהו בגלל הצבע או המגדר או הלאום או כל שייכות אחרת.

עאידה תומא סלימאן: בסופו של דבר זו הבעיה של כולנו.

עאידה תומא סלימאן: השאלה – האם הממשלה מתייחסת לנושא באותה מידה של הבנה של המחלה עצמה, והאם היא רואה באמת את ההשלכות של המצב הקשה שאנחנו נמצאים בו גם על הכלכלה ועל רווחת הפרט?

עאידה תומא סלימאן: כאשר מדברים על תוספת לתקציב ועל אפשרות של הגדלת הגירעון כדי לטפל בבעיה, אי-אפשר שיהיה אולי חבר כנסת אחד שיגיד שהוא לא רוצה את זה או יצביע נגד באופן גורף כזה.

עאידה תומא סלימאן: אבל כאשר אנחנו לא יודעים, התוספת הזאת או העלייה הזאת בגירעון – למה היא תלך ואיך ישתמשו בה, אנחנו נצטרך לשאול את השאלות המהותיות.

עאידה תומא סלימאן: כאשר אני עומדת כל יום בדיונים בוועדת הרווחה והעבודה מול קבוצות של אנשים מהציבור, אזרחים ואזרחיות שנשארו מאחור ואף אחד לא דאג להם תחת הכותרת של לדאוג לכלכלת מדינת ישראל, אני מבינה שאולי – אני מאוד מקווה שנצליח להתגבר על המחלה שנקראת "קורונה", אבל נישאר עם אנשים שחיים מתחת לקו העוני, אנשים שרעבים לפת לחם, אנשים שיש להם קושי לחזור למעגל התעסוקה בגלל שהעסקים שהעסיקו אותם לפני עידן הקורונה קרסו בינתיים.

עאידה תומא סלימאן: אי-אפשר לעמוד מנגד ולראות שבעצם הגירעון הזה יממן גם 30 משרדים ו-30 שרים, ואני לא יודעת עוד כמה סגני שרים ומשרדים שצריכים להיפתח, ויהיו ממומנים מאותו כסף שאמור לתמוך בעסקים שעומדים מול קריסה טוטלית.

עאידה תומא סלימאן: כל יום מתקשרים אליי מקבוצות שונות מתוך האוכלוסייה ואומרים: מה איתנו?

עאידה תומא סלימאן: מי יעמוד לצידנו כדי לעבור את התקופה הזאת?

עאידה תומא סלימאן: בלתי מתקבל על הדעת שאנחנו צריכים להצביע על דבר שהוא כל כך גורף, בלי פרטים, בלי להיות בטוחים שנוכל אחר כך לבדוק ולהיות עם ביקורת כל הזמן על איך מבצעים את החוק הזה.

עאידה תומא סלימאן: אני מאוד מקווה שתוך כדי אישור הצעת החוק הזאת נוכל לקבל פירוט מאוד מהימן, ואנחנו נדאג להכניס לשם קבוצות שננטשו במערכה הזאת.

איתן גינזבורג: תודה רבה, גברתי.

איתן גינזבורג: חבר הכנסת איימן עודה, בבקשה, ואחריו – חבר הכנסת סעיד אלחרומי.

איתן גינזבורג: שלוש דקות, אדוני.

איימן עודה: כבוד היושב-ראש, חבריי חברי הכנסת וחברות הכנסת, מה שצריך לעמוד בפנינו זה מיליון המובטלים והשכבות המוחלשות.

איימן עודה: לראש הממשלה יש תפיסה אחרת לגמרי: הוא רואה את הטייקונים, החברים שלו, והוא מאמין בתיאוריה של להעביר את הכסף אליהם, והכסף יטפטף למטה עד לקבוצות המוחלשות.

איימן עודה: אל תאמינו לו.

איימן עודה: אל תאמינו לו.

איימן עודה: הוא הבטיח 500 מיליון שקלים לילדים לפני הפסח, לערבים וללא-לערבים.

איימן עודה: הוא הבטיח 500 מיליון שקלים לילדים לפני הפסח, לפני הפסחא, לפני הרמדאן, והוא שיקר.

איימן עודה: הוא הבטיח 6,000 שקלים לעסקים הקטנים, אז פתאום ראינו את הקריטריונים, שאף אחד לא יכול לעמוד בהם.

איימן עודה: הוא משקר, ו-90 מיליארד שקלים הוא לא יעביר לשכבות המוחלשות.

איימן עודה: היום בבוקר השתתפתי בשתי ישיבות של ועדות הכנסת, אחת בראשות עאידה תומא סלימאן והשנייה בראשות מנסור עבאס.

איימן עודה: הרי הרשימה המשותפת היא גדולה, 15 מנדטים, ועומדת בראש הרבה ועדות חשובות.

איימן עודה: מי שהשתתף בישיבות הללו זה או נשים או נציגים של קבוצות מוחלשות, כי הוויה מייצרת תודעה.

איימן עודה: איפה קברניטי המדינה?

איימן עודה: נעלמים, כי השכבות המוחלשות לא מעניינות אותם, פשוט מאוד.

איימן עודה: לפני שעה קלה גנץ הסכים יחד עם נתניהו לגבי סיפוח חד-צדדי – עוד הבטחה של בחירות שהוא לא מממש אותה.

איימן עודה: לא אשב עם המשותפת – ישב איתנו ודיבר איתנו, לא אשב תחת נתניהו – הוא יושב, ועכשיו זו עוד הבטחה שלישית שהוא מפר.

איימן עודה: אז על מי נסמוך?

איימן עודה: על אף אחד מהם.

איימן עודה: אז מה צריך לעשות?

איימן עודה: צריך לעשות רק דבר אחד ויחיד, רק דבר אחד ויחיד: לאחד בין נציגי המוחלשים; להתחיל לתכנן מאבק ציבורי ערבי-יהודי של המוחלשים במדינה.

איימן עודה: אני קורא לציבור ואני אומר לו: הם ישקרו לכם בפנים.

איימן עודה: לא תקבלו כסף, הכסף לא יגיע אליכם.

איימן עודה: הכסף יגיע רק לחברים שלהם, הטייקונים.

איימן עודה: הוא לא יגיע לאנשים הפשוטים.

איימן עודה: איך אפשר לממש את הצדק?

איימן עודה: רק במאבקים ברחוב.

איימן עודה: ממש היישר אחרי סיום תקופת החירום – לצאת לרחובות, קבוצות של מוחלשים, יהודים וערבים יחדיו, להיאבק בעד הזכויות שלנו-שלכם.

איימן עודה: תודה.

איתן גינזבורג: חבר הכנסת אלחרומי, בבקשה, ואחריו – חבר הכנסת אלכס קושניר.

איתן גינזבורג: שלוש דקות לרשות אדוני, בבקשה.

סעיד אלחרומי: תודה, אדוני היושב-ראש.

סעיד אלחרומי: בהחלט אנחנו נמצאים בעיצומו של מצב חירום, בעיצומו של מאבק בנגיף הקורונה – לא רק אנחנו, כל האנושות, כל מדינות העולם – אבל תוך כדי אנחנו לא רוצים לשכוח את האנשים החלשים, לא רוצים לשכוח את הקבוצות החלשות.

סעיד אלחרומי: הגדלת הגירעון היא מחויבת המציאות, אבל השקיפות והפיקוח של הכנסת גם הם מחויבי המציאות וחשובים מאוד.

סעיד אלחרומי: אני באופן אישי, ואני חושב שגם הרשימה המשותפת, אתמוך בקריאה הראשונה בהצעת החוק – זה דבר חשוב – אבל אנחנו כן נעמוד על המשמר בוועדת הכספים ונציע את ההסתייגויות שיבטיחו שהכספים יהיו צבועים וילכו לאן שהם אמורים להגיע, לאן שהכסף הזה באמת אמור להגיע.

סעיד אלחרומי: בהצצה קצרה להצעת החוק ראיתי שם כמה סעיפים שצריך לחדד, למשל ארנונה לעסקים.

סעיד אלחרומי: העסקים הקטנים משלמים ארנונה לערים, משלמים לרשויות המקומיות.

סעיד אלחרומי: האם הכוונה היא שיש שיפוי לרשויות המקומיות?

סעיד אלחרומי: המדינה תזרים תקציבים לרשויות המקומיות שלא מקבלות עכשיו, שלא מחייבות את העסקים בארנונת עסקים?

סעיד אלחרומי: ארנונת עסקים היא חלק מהתקציב השנתי של הרשות המקומית, חלק מההכנסות העצמיות של הרשויות המקומיות.

סעיד אלחרומי: נוסף לכך – מיקוד התקציבים לאוכלוסיות שבאמת צריכות את התקציבים האלה.

סעיד אלחרומי: כפי שאמרתי, אנחנו גם לא רוצים שהגדלת התקציב – שלא יהיו שם עיזים, תוך כדי ההסכם הקואליציוני וחלוקת תקציבים קואליציוניים בתוך ה-90 מיליארד האלה, המובטחים.

סעיד אלחרומי: אני חייב להגיד כמה מילים לפני שאני יורד מהבמה, אדוני.

סעיד אלחרומי: ראש מועצת כפר קאסם, עו"ד עאדל בדיר, חבר אישי, הוא בכנות שלח את המכתב הזה.

סעיד אלחרומי: אני יודע שאנשי כפר קאסם כן מוכנים להירתם לעזרת בני ברק, אבל תראו מה קיבלו הבוקר.

סעיד אלחרומי: הם קיבלו, אנשי משרד האוצר – אני מקווה ששר האוצר וסגנו שומעים אותי.

סעיד אלחרומי: הגיעו לכפר קאסם ללחוץ על השוכרים היהודים, בעלי החברות ששוכרים מחסנים בשטח המוניציפלי של כפר קאסם – להלחיץ אותם להתנתק משם ולעזוב את המקום ולהפר את הסכמי השכירות.

סעיד אלחרומי: זאת התגובה שקיבל עאדל בדיר.

סעיד אלחרומי: תודה, אדוני היושב-ראש.

איתן גינזבורג: תודה, אדוני.

איתן גינזבורג: חבר הכנסת אלכס קושניר, בבקשה, ואחריו – חבר הכנסת יעקב מרגי.

איתן גינזבורג: שלוש דקות, אדוני.

אלכס קושניר: חברים, אנחנו הולכים לאשר היום את הגדלת תקרת הוצאה לממשלה ב-90 מיליארד שקל, שזה כמובן מהלך מתבקש לאור המצב, אבל חשוב לי להגיד שמדובר בסך הכול בפעולה טכנית.

אלכס קושניר: למה היא טכנית?

אלכס קושניר: כי בתוכה כרגע אין כלום, זאת אומרת, התוכנית שהוגשה או הוצגה על ידי ראש הממשלה ושר האוצר לפני כמה ימים היא בעצם ריקה מתוכן.

אלכס קושניר: אין בה כלום.

אלכס קושניר: למה?

אלכס קושניר: אני אתן לכם רק דוגמה.

אלכס קושניר: היום הייתה הפגנה של העצמאים כאן, בכניסה למשכן, והלכתי לבקר אותם, הלכתי לדבר איתם.

אלכס קושניר: הם לא יודעים כלום – הם לא יודעים איך הולכים לפטור אותם מארנונה; הם לא יודעים איך לקבל את ההלוואה; הם לא יודעים מה הריבית על ההלוואה; הם לא יודעים איך לקבל את המענק; הם גם לא יודעים איך הם יוכלו להחזיר את העובדים שכרגע נמצאים בחל"ת חזרה לעבודה.

אלכס קושניר: כי הרי ברור לכולם שלעסק לוקח זמן להניע מחדש, ולהניע מחדש זה במקרה הטוב – יהיו הרבה מאוד עסקים בהרבה מאוד תחומי משק שפשוט לא יצליחו לקום.

אלכס קושניר: והממשלה מפזרת כל מיני הצהרות כלליות – נעביר את זה ונעביר את זה – ואף אחד לא מדבר תכל'ס על כל סגמנט וסגמנט.

אלכס קושניר: יש עוד דבר מעניין: הממשלה החליטה שכל השכל וכל הידע נמצא אצלה.

אלכס קושניר: אף אחד לא מתייעץ עם אותם נציגי ארגונים, אף אחד לא מדבר עם העצמאים; רק מנצלים אותם.

אלכס קושניר: המדינה לאורך כל הזמן הזה מנצלת אותם, וכשהם צריכים עזרה, אז הם לא נמצאים ליד.

אלכס קושניר: ואתם יודעים מה ריגש אותי בסוף?

אלכס קושניר: בסוף ההפגנה, הם סיימו את ההפגנה בשירת התקווה, זאת אומרת, למרות הכול ולמרות שהמדינה לא נותנת להם כלום ומנצלת אותם, הם פטריוטים אמיתיים – קמים, כולם עומדים ושרים התקווה.

אלכס קושניר: אז תפקידנו, גם כאן בכנסת וגם בממשלה, הוא לתת להם את היד, לעזור להם בשעת המשבר.

אלכס קושניר: אני מקווה שכך גם נעשה.

אלכס קושניר: תודה.

איתן גינזבורג: תודה רבה, אדוני.

איתן גינזבורג: חבר הכנסת יעקב מרגי – אינו נוכח.

איתן גינזבורג: חבר הכנסת משה ארבל, בבקשה, ואחריו – חבר הכנסת יואב בן צור, ואם הוא לא יהיה – חברת הכנסת קרן ברק.

איתן גינזבורג: שלוש דקות, בבקשה.

משה ארבל: אדוני היושב-ראש, חבריי חברי הכנסת, מכובדי שר התקשורת, ביום הזה, שבו מובאת הצעה של חוק שעוסק בכסף, במספרים, אני מבקש להביא בפניכם בדקות אלו את הרוח – את הרוח של העם הזה, העם הנפלא הזה.

משה ארבל: גיבורת השבוע שלי היא נערה בת 16 שנים בלבד מהיישוב תל ציון שבמועצה האזורית מטה בנימין.

משה ארבל: תמר היימן קוראים לה.

משה ארבל: תמר היא בתו של סמנכ"ל איחוד הצלה אליעזר היימן.

משה ארבל: בית חרדי – כן, חרדי, בימים אלה צריך לומר את זה – ערכי ושורשי, שחינוך ילדיהם לנתינה הביא לכך שתמר היימן הגיבורה נחשפה למקרה הומני ממדרגה ראשונה – דוקטור טיבי, אומנם אתה חבר כנסת אבל אתה גם רופא – כאשר בשכנות לביתה, שני ההורים של משפחת בוכריס בת תשעת הילדים, שהקטן שבהם בין חודשים ספורים בלבד, חלו בנגיף הקורונה, והאב כעת מורדם ומונשם והאימא באשפוז, נותרו תשעת ילדי המשפחה עם אחותם בת ה-12 לבדם.

משה ארבל: גברתי מזכירת הכנסת, אני בטוח שאת תרצי לשמוע את הדברים.

איתן גינזבורג: כן, כן, אנחנו נוסיף לך עוד כמה שניות.

משה ארבל: אף אחד לא אזר אומץ להיכנס לבית ולקחת חלק בטיפול בילדים בשל החשש והסבירות הגבוהה להידבקות בנגיף הקורונה.

משה ארבל: תמר היימן פנתה להוריה ובאומץ רב ביקשה את הסכמתם ואת גיבוים ללכת ולהתנדב לשהות עם ילדי משפחת בוכריס ולטפל בילדיהם הקטנים, מתוך ידיעה ברורה שיש סיכוי להידבקות וכי את ליל הסדר היא לא תוכל לעשות בחיק משפחתה בשל החשיפה המחייבת בידוד.

משה ארבל: תמר היימן יושבת בסבלנות אין-קץ לספר, להרגיע, לחתל, לקלח, להשכיב, להרגיע.

משה ארבל: ידעתי שאני אצטרך לעשות פה את ליל הסדר, איתם זה יותר חשוב – כך היא אמרה בריאיון לחדשות 13, שם היא סיפרה על הצורך לעזור שגובר על הפחד.

משה ארבל: אני נדהם ונפעם מהמערכים הללו, אדוני היושב-ראש.

משה ארבל: כשנערה בת 16 אומרת: אני מבינה את המשמעות, מבינה את הסיכון, מבינה את הצורך בבידוד – זה מדהים.

משה ארבל: הרוח הטובה הזאת, רק הרוח הטובה הזאת, היא היחידה שתאפשר לנו לצלוח את המשבר הגדול הזה.

משה ארבל: אני רוצה בהזדמנות הזאת לומר מילה טובה – את המילים הרעות אני מעדיף בהזדמנות אחרת – מילה טובה מהדוכן הזה לראש עיריית פתח תקווה, ששלל את ההצעה להטיל סגר על חלק מתושבי עירו החרדים במילים חד-משמעיות – ועל כך, אדוני רמי גרינברג, תודה רבה לך.

משה ארבל: אני מבקש לסיים את דבריי באזכור דברי מר"ן, השולחן ערוך, שם אנחנו לומדים באורח חיים סימן שכ"ח שאסור להתמהמה בטיפול בחולה שיש בו סכנה, למרות חילול שבת; שמשפטי התורה הם רחמים וחסד ושלום בעולם, שכתוב: "אשר יעשה אֹתָם האדם וחי בהם" ו"הזריז בפיקוח נפש הרי זה משובח".

משה ארבל: ובתלמוד ירושלמי למדנו שהשואל את הרב אם מותר או אסור הרי זה מגונה, שאין לשאול שאלה בפיקוח נפש מכיוון שעד שישאל ותבוא התשובה עלול החולה להגיע לידי סכנה.

משה ארבל: והנשאל, אותו רב שלא לימד לשומעי לקרוא את החובה של קדושת החיים, הרי זה שופך דמים.

משה ארבל: החכם צריך לדרוש ברבים את חשיבות ערך קדושת חיי האדם.

משה ארבל: אנחנו – גם הציבור החרדי, רבותיי – מעריכים את קדושת החיים עד כדי כך שכל התורה כולה נדחית מפניה.

משה ארבל: אני מבקש: חוסו על נפשכם, על עצמכם, על ילדיכם, על הוריכם ועל יקיריכם.

משה ארבל: תישארו בבית.

משה ארבל: תודה רבה.

איתן גינזבורג: תודה רבה, אדוני.

איתן גינזבורג: חבר הכנסת יואב בן צור, בבקשה.

יואב בן צור: אדוני היושב-ראש, מכובדי השר, חבריי חברי הכנסת, כל חיי תמהתי איך התחילה האנטישמיות באירופה.

יואב בן צור: איך אנשים אינטליגנטים, מלומדים, משכילים כביכול, האמינו שהיהודים הם מפיצי מחלות, מרעילי בארות?

יואב בן צור: איך יכול להיות שמאשימים יהודים באפיית מצות בדם ילדים והציבור קונה את זה?

יואב בן צור: אבל ההסתה שמשתוללת בשבועיים האחרונים כלפי הציבור החרדי בתקשורת, ברחוב, באינטרנט, בטוקבקים ובתגובות נתנה לי להבין איך זה קורה.

יואב בן צור: כשאני רואה ושומע אנטישמיות בתקשורת הישראלית, כשאני שומע דברי הסתה של שונאי חרדים בתקשורת, אני מבין מה כוחה של הסתה, מה כוחה של תעמולה.

יואב בן צור: היום מפחיד להיות חרדי.

יואב בן צור: אני רק רוצה להזכיר לכל אותם שונאי חרדים, לכל אותם מסיתים, שבמקרה של פנצ'ר בגלגל, הראשון שיגיע אליכם זה חרדי מארגון "ידידים"; כשמישהו מקרוביכם יהיה זקוק לעזרה ראשונה או חלילה יילחם על חייו, הראשונים שיגיעו אליו זה חרדים מארגון הצלה או איחוד הצלה; כשחס ושלום מישהו מבני המשפחה נזקק לציוד רפואי, הוא ימצא אותו אצל החרדים ביד שרה או בעזר מציון; כשחלילה מישהו ממכריכם, חס ושלום, ייהרג בתאונת דרכים, לא עלינו, מי שיטפל בגופה שלו יהיה חרדי מזק"א; ואם חלילה יש לכם במשפחה חולה סרטן, תזכרו את זכרון מנחם, שגם הוא ארגון חרדי; אם מישהו בסביבת

יואב בן צור: כם זקוק להשתלת כליה, תפנו לרב הבר מארגון מתנת חיים, גם הוא במקרה חרדי; ואם מישהו מכם שוהה בבית חולים ונזקק לארוחות, תזכרו את עזר מציון, התמר, רפואה וחיים, רחשי לב ועוד עשרות ארגונים שבמקרה רובם חרדים; אם אתם במקרה זקוקים לייעוץ רפואי, תקבלו אותו אצל הרב פירר, שגם הוא משתייך לקבוצת הפרזיטים החרדים; ואם מישהו ממשפחותיכם זקוק לסלי מזון, תזכרו את חסדי נעמי; ואם למישהו יש ילד מיוחד, אז יש ארגון שנקרא "עלי שיח" או "שיח סוד" שיסייע לכם; ומי שנזקק לסיוע בפוריות, יש את הארגון החרדי בונה עולם; ואנחנו מתקרבים לחג הפסח – אם יש לכם בן בתאילנד, באיטליה, בצרפת או במקסיקו, כאלה שעדיין לא הביאו אותם, וכמעט בכל מדינה בעולם, גם שם הוא יכול לעשות את ליל הסדר, במקרה אצל חרדים חסידי חב"ד.

יואב בן צור: כך עשרות ומאות רבות של ארגונים חרדיים המונים עשרות אלפי מתנדבים חרדים מתנדבים 24/7 ונותנים מעצמם לכל נזקק, בלי לבדוק אם מדובר בחרדי או חילוני, בחילוני אוהד חרדים או זולל חרדים לתיאבון.

יואב בן צור: כיום, בעידן הקורונה, הציבור החרדי, שכל כך תורם לחברה הישראלית כמעט בכל תחום ובכל נושא – הזכרתי רק חלק קטן – הציבור הזה, בגלל האופי הקהילתי, הצפיפות שבה חי הציבור החרדי, הניתוק מהמדיה התקשורתית, בעיות הסברה של משרדי הממשלה בקרב הציבור החרדי, נזקק לסיועה של המדינה, וקמים אנשים חצופים, אכולי שנאה ורעי לב, שהחליטו להפוך את הציבור החרדי לשק החבטות הלאומי של מדינת ישראל.

יואב בן צור: זה במקרה אותם אנשים שרק לפני שבועיים הסבירו לנו במתק שפתיים עד כמה היבה יזבק, מהללת השהידים, היא פרטנרית מעולה להקמת ממשלה צרה; אותם אנשים שבמשך שנים מסבירים לנו עד כמה חשוב לחבק את הפלסטינים שנלחמים על חירותם ועצמאותם באמצעות הרג חפים מפשע, אנשים וילדים.

יואב בן צור: האמת, אין לי ציפיות מאותו מיעוט מסית בתקשורת, אין לי ציפיות מאותם אכולי שנאה כלפי הציבור החרדי, אבל כן יש לי ציפייה מחברים פה, מהמדינה שהציבור החרדי חלק ממנה ותורם לה יותר מכל ציבור אחר במדינה.

יואב בן צור: תתעוררו.

יואב בן צור: לצערי, הרשויות הבינו מאוחר מדיי שצריך להתאים את ההסברה לציבור החרדי, אבל לצערי עדיין לא הבינו שצריך להתאים גם את הטיפול במבודדים של הציבור החרדי, שלרוב חי בצפיפות.

איתן גינזבורג: תודה, אדוני.

יואב בן צור: אני מייד מסיים, דקה.

יואב בן צור: הגיע הזמן להתאים את המלחמה בקורונה לאופי האוכלוסייה.

יואב בן צור: אי-אפשר לדרוש ממבודד להתגורר בדירת ארבעה חדרים שמתגוררים בה במקרה הטוב שבע או שמונה נפשות ויותר.

יואב בן צור: אי-אפשר להחזיק חמישה או שבעה ילדים שאין להם אינטרנט או טלוויזיה בבית סגור במשך שבועות ארוכים.

יואב בן צור: אנחנו חייבים לייצר פתרונות מותאמים לציבור הזה, ובידינו הדבר.

איתן גינזבורג: תודה.

יואב בן צור: אנחנו חייבים לייצר מודל מותאם לציבור החרדי, לאופי האוכלוסייה.

יואב בן צור: רק כך נוכל למגר את הקורונה בציבור החרדי.

יואב בן צור: הציבור רובו ככולו ממושמע להוראות משרד הבריאות.

יואב בן צור: אני רוצה לומר שבשבת התפללנו כולנו דרך המרפסות, לא הלכנו לבתי הכנסת; אנחנו שומעים.

יואב בן צור: אבל חברים, זה לא מספיק.

יואב בן צור: אם לא ניזום הרחבה שיטתית של בדיקות בית בבני ברק ובמקומות צפופי אוכלוסין אחרים, אם לא ניזום הרחקה של מבודדים מהבתים, לא נוכל למגר את הקורונה.

איתן גינזבורג: תודה.

יואב בן צור: אין מה לעשות, אנחנו חייבים לייצר דפוס פעולה שונה וייחודי למקומות צפופי אוכלוסין.

יואב בן צור: תודה רבה.

איתן גינזבורג: תודה לחבר הכנסת יואב בן צור.

איתן גינזבורג: חברת הכנסת קרן ברק, בבקשה, גברתי.

איתן גינזבורג: אחריה – חבר הכנסת אנדרי קוז'ינוב.

איתן גינזבורג: שלוש דקות לגברתי, בבקשה.

קרן ברק: אנחנו עכשיו דנים על הצעת חוק-יסוד: משק המדינה, וזה ברור, אני חושבת, לכל אחד, קואליציה ואופוזיציה, שאנחנו צריכים להעביר את החוק הזה.

קרן ברק: אין ברירה.

קרן ברק: כדי לקיים את המשק אנחנו צריכים להעביר את החוק הזה.

קרן ברק: יותר מזה – אני מסכימה פה עם אנשים שדיברו, גם מהאופוזיציה, או האופוזיציה העתידית, שאנחנו צריכים גם להגדיל את הגירעון.

קרן ברק: כי אנחנו אומנם עומדים מאחורי החוק, אבל אנחנו עדיין דורשים להגדיל את הגירעון, וכמי שנמצאת בוועדת כספים כל יום מאז שהיא קמה, כולל היום וכולל כל שאר הימים, אנחנו גם נדאג שזה יקרה.

קרן ברק: מה שאנשים לא מבינים – שאנחנו בשעה שבה אי-אפשר להפריד בין השכירים לבין העצמאים.

קרן ברק: כולנו נמצאים באותו משבר; כולם צריכים לפרנס משפחות ולהאכיל פיות.

קרן ברק: אין הבדל בין שכירים לבין עצמאים ובעלי עסקים.

קרן ברק: ומה שטוב ומה שידעה המדינה מהיום הראשון – להוציא את כולם לחל"ת ולתת להם את השכר מהיום הראשון – זה באמת היה פרויקט מאוד יפה ויעיל, ושאפו גם ליושב-ראש הביטוח הלאומי ולשר שמעליו, שנמצא פה, אקוניס, שעשו את במהירות וביעילות, עם טופס מאוד מאוד מהיר.

קרן ברק: אבל אף אחד לא מגביל את מספר האנשים שיוצאים לחל"ת; אין תקרה, גג; מי שיוצא לחל"ת – יוצא לחל"ת.

קרן ברק: באותה מידה ממש אי-אפשר ואסור להגביל את מספר העצמאים ומספר השכירים.

קרן ברק: יושב-ראש רשות המיסים מסביר שאומנם יש 600,000 עצמאים, אבל רק 300,000 אולי יקבלו מענק, וגם רק חלקי.

קרן ברק: אין סיפור כזה, אין הגבלה לחל"ת לשכירים, ולכן לא יכולה להיות הגבלה בסכום לעצמאים ולעסקים הקטנים.

קרן ברק: מי שזכאי ומי שצריך – צריך לקבל, ולא נגזרת של סכום כולל וממנו לגזור את הסכומים.

קרן ברק: זה לא עובד ככה.

קרן ברק: יש לנו פה משק ויש לנו כאן מדינה ויש לנו גם כלכלה.

קרן ברק: המגזר שמשלם את המיסים פה כדי שהכלכלה וכדי שהמדינה הזאת ימשיכו להתקיים, הרוב זה מגזר העצמאים ובעלי העסקים הקטנים.

קרן ברק: אם אנחנו רוצים לצאת מהמשבר הזה ושנוכל אחרי זה להמשיך לקיים את המדינה הזאת ושנוכל אחרי זה לגבות מיסים ממישהו, אנחנו צריכים שהמישהו הזה ימשיך לחיות ולנשום.

קרן ברק: והמישהו הזה זה בעלי העסקים, העצמאים והעסקים הקטנים.

קרן ברק: אנחנו לא יכולים לתת להם נדבות.

קרן ברק: אנחנו לא יכולים לחלק להם סתם ככה כסף כדי שיגמרו את החודש.

קרן ברק: אנחנו צריכים לתת להם מספיק כסף שישאיר את העסק שלהם חי, כי רק עסק חי היום, במשבר הזה, יוכל להמשיך אחר כך להתקיים, כדי שיוכל אחרי זה להמשיך לשלם מיסים ושאנחנו נוכל כולנו להמשיך לקיים את המדינה הזאת.

קרן ברק: זה לא נדבות, ואין "אנחנו" ו"הם"; אנחנו זה הם.

קרן ברק: הם המדינה, הם עמוד השדרה הכלכלי שלנו.

קרן ברק: זה בנוגע לזה.

קרן ברק: נוסף לכל זה יש עוד בעיה שאנחנו צריכים לפתור, אדוני שר הרווחה, וכדאי שתקשיב טוב.

קרן ברק: אנחנו נמצאים היום בשעת חירום.

קרן ברק: אנחנו נמצאים במצב שבו האלימות – במשפחות שבהן אנחנו יודעים שיש אלימות במשפחה, שבהן יש אלימות כלפי נשים וכלפי ילדים – הולכת וגואה.

קרן ברק: הילדים והנשים נמצאים בתוך כלא שאנחנו, כדי לשמור על הבריאות, שמנו אותם בו, אבל הם נמצאים בתוך הכלא הזה בסכנת חיים והם לא יכולים למלט את עצמם משם; הם לא יכולים לברוח לחבר, הם לא יכולים ללכת לרוץ בפארק.

קרן ברק: הם תקועים בתוך הכלא הזה, ואנחנו צריכים להציל אותם שם, כי הם בסכנת חיים.

קרן ברק: ולכן אנחנו היום ישבנו בכמה וכמה ועדות ודיברנו על זה – גם בוועדת הרווחה והעבודה, גם בוועדה למיגור הפשיעה – ואמרנו שאנחנו צריכים לדאוג שהעובדים הסוציאליים לא ירדו ל-30%.

קרן ברק: אנחנו צריכים שהעובדים הסוציאליים יהיו בדיוק כמו הרופאים וכמו כוחות החירום וכוחות המשטרה.

קרן ברק: בכוחות החירום לא יורדים ל-30% עבודה.

איתן גינזבורג: נא לסיים.

קרן ברק: העובדים הסוציאליים הם חלק מכוח העבודה החיוני בתקופה הזאת, כדי להציל חיים, לא פחות מזה.

קרן ברק: הקורונה הורגת, אבל גם האלימות הורגת – אלימות פיזית ואלימות מילולית.

קרן ברק: אנחנו צריכים להציל את אותן נפשות, ולכן אני קוראת שגם המשטרה וגם העובדים הסוציאליים יעשו את עבודתם.

קרן ברק: לא נקצץ להם בעבודה ונחזיר את כל העובדים החיוניים האלה למשק כדי שיוכלו להציל חיים.

קרן ברק: תודה.

איתן גינזבורג: תודה רבה, גברתי.

איתן גינזבורג: חבר הכנסת אנדרי קוז'ינוב, בבקשה.

איתן גינזבורג: אחריו – חבר הכנסת אורי מקלב.

איתן גינזבורג: בבקשה, אדוני, שלוש דקות לרשותך.

אנדרי קוז'ינוב: אדוני היושב-ראש, מכובדיי, בשנים 1929–1933 חוותה ארצות הברית משבר כלכלי הידוע בכינויו "השפל הגדול".

אנדרי קוז'ינוב: בשנים האלה שיעור האבטלה במשק האמריקאי נסק מ-4% כמעט ל-25%, ועוד כ-30% מהעובדים בארצות הברית נאלצו להסתפק במשרה חלקית.

אנדרי קוז'ינוב: הבנקים התחילו לקרוס עקב אי-עמידה של ציבור הלווים בפירעון הלוואות.

אנדרי קוז'ינוב: התמ"ג גם הוא נחתך בצורה דרמטית.

אנדרי קוז'ינוב: על הרקע הזה הנהיג נשיא ארצות הברית פרנקלין דלאנו רוזוולט את המדיניות הידועה כ"ניו-דיל", שהתאפיינה בהשקעה מסיבית בפרויקטים תשתיתיים, עידוד בנייה למגורים והסרת חסמים ביורוקרטיים, וכל זה תוך הגדלת הגירעון התקציבי.

אנדרי קוז'ינוב: נדמה כי היום מדינת ישראל נמצאת במצב דומה להפליא.

אנדרי קוז'ינוב: שיעורי האבטלה עומדים על רף של 25%, בדיוק כמו בארצות הברית לפני 100 שנה.

אנדרי קוז'ינוב: הממשלה מנסה לתת פתרונות נקודתיים כרגע, גם אם לא בצורה מספקת ובצורה מאוד מסורבלת, לבעיות הרבות שנוצרו בתוך כמה שבועות בלבד.

אנדרי קוז'ינוב: הגדלת הגירעון בשינוי חוק-היסוד כהוראת שעה נועדה לאפשר להתמודד עם התרסקות המשק לתקופה קצרה בלבד, והשאלה היא מה הלאה.

אנדרי קוז'ינוב: כבר עכשיו הגיע הזמן לתכנן לטווח ארוך, מחמש עד עשר שנים קדימה, כל משרד ממשלתי בתחומו, בתחום אחריותו, בהינתן תחזית של גידול האוכלוסייה ואתגרים עתידיים, אם כלכליים ואם ביטחוניים, אם בתחום בריאות הציבור ואם בתחום החינוך מגיל אפס ועד האוניברסיטאות.

אנדרי קוז'ינוב: אנחנו צריכים לחשוב ברוח הניו-דיל של רוזוולט: כניסת המדינה לתחום עידוד התעסוקה באמצעות פרויקטים תשתיתיים ארוכי טווח, הקלה בבנייה למגורים, פיתוח שיטות מתקדמות ללמידה מרחוק, ולא רק לתקופה מוגבלת, עידוד עבודה מהבית וכן הלאה.

אנדרי קוז'ינוב: כבר עכשיו ניתן לחשוב על הגדלת הגירעון לטווח זמן ארוך יותר, בדיוק כדי להשקיע בתחומים שהזכרתי, למשל מראש לייעד 1% מהתמ"ג בכל שנה עבור פרויקטים תשתיתיים.

אנדרי קוז'ינוב: מדובר בכ-14 מיליארד שקל בחישוב שנתי ו-140 מיליארד שקל בעשור.

אנדרי קוז'ינוב: ולא, לא מדובר פה בכלכלה נוסח ברית המועצות, אלא, כדברי רוזוולט, מתן חבל הצלה לקפיטליזם נאור באמצעות השקעה מדינתית מסיבית, כאשר כוחות השוק לאחר משבר בין-לאומי יכולים דווקא, בהתאם לכל התיאוריות, להעמיד אותנו על סף תהום.

אנדרי קוז'ינוב: הגדלת ההשקעות של הממשלה במשק נכונה במיוחד בישראל, מכיוון שההוצאה האזרחית אצלנו נמוכה מאוד ביחס למדינות ה-OECD, ולכן השירותים הציבוריים שהאזרחים מקבלים מהמדינה אינם נמצאים ברמה מספקת.

אנדרי קוז'ינוב: אם לא יהיה תכנון לטווח ארוך ולא תהיה השקעה לטווח ארוך, לא ניתן יהיה לפתור באמת את הבעיות במערכת הבריאות הציבורית, את הבעיות בתשתיות ובתחבורה, את בעיות החינוך ופריון העבודה.

אנדרי קוז'ינוב: זה הזמן לחשוב מחוץ לקופסה.

אנדרי קוז'ינוב: ממשלת ישראל צריכה להתחיל להשקיע בעם ישראל, ולא רק בעצמה.

אנדרי קוז'ינוב: תודה רבה.

איתן גינזבורג: תודה רבה, אדוני.

איתן גינזבורג: חבר הכנסת אורי מקלב, בבקשה, ואחריו – חבר הכנסת יעקב טסלר.

איתן גינזבורג: שלוש דקות לאדוני.

איתן גינזבורג: בבקשה.

אורי מקלב: תודה רבה, אדוני היושב-ראש.

אורי מקלב: מכובדי השר, חבריי חברי הכנסת – – –

איתן גינזבורג: השרים, השרים.

אורי מקלב: השרים, נכון.

אורי מקלב: חבריי השרים, חבריי חברי הכנסת, כנסת נכבדה, אין ספק שדבר בעיתו – מה טוב.

אורי מקלב: החוק הזה שמגיע בימים האלה בתוך מערך החירום שלנו הוא דבר נצרך והוא דבר חשוב.

אורי מקלב: אין ספק שהדבר הזה היה חייב להגיע.

אורי מקלב: הדרך הזאת והפיצולים של החוק הזה הם נושא שנצטרך לדון בו, אנחנו באמת נצטרך לעקוב אחרי היישום של הנושא הזה, ובשביל זה צריך כנסת – שלא ניתקל בביורוקרטיה ובקיבעון פקידותי כזה או אחר, לראות את התמונה הכוללת ולאו דווקא דברים שנמצאים בתקשורת, ולאו דווקא דברים של קבוצות לחץ וקבוצות מאוד כוחניות – לא כוחניות, שיודעות לייצג את עצמן חזק – וסקטורים רבים שכך זה לא נראה שמדברים עליהם, אבל בסופו של דבר מדובר על אלפי ועשרות אלפי איש ואולי מאות אלפי בתי אב שכל תקנה וכל פתרון צריך לתת ולכסות אותו.

אורי מקלב: דווקא לפעמים הקבוצות החלשות הן שצריכות את ההגנה, ואנחנו צריכים לראות ולעקוב אחרי הדבר הזה, וגם הזכרתי את נושא היישום בכמה שפחות ביורוקרטיה.

אורי מקלב: אבל אין ספק שצריך להגיד עוד דברים שאנחנו יודעים שבימים אלו אנחנו מתמודדים איתם.

אורי מקלב: אני דווקא רוצה להשלים את מה שאמרו לפניי חבריי – דווקא כן גילויי אהדה וחיזוקים ותמיכה של רוב, רוב הציבור, ודאי הציבור שמכיר.

אורי מקלב: שאלו אותי היום בתקשורת: מה אתה אומר על הממשק הזה שפיקוד העורף נמצא בעיר בני ברק?

אורי מקלב: איך זה מתקבל שם?

אורי מקלב: אז גילויים של עזרה זה לא חדש לנו, אבל עם כל זה שזה לא חדש לנו ושאנחנו חיים בתוך הדבר הזה ואנחנו נמצאים הרבה בציבור הכללי, וכל הארגונים הרבים שחבר הכנסת בן צור מנה, אנחנו יודעים להתרגש כל פעם מחדש.

אורי מקלב: אבל אין לי ספק שזה תרם לא פחות – לא פחות ואולי אפילו יותר – לאותם גופים, לאותם אנשים, שהגיעו מפיקוד העורף וראו את הציבור, ראו את האוכלוסייה.

אורי מקלב: חלק גם הביאו את זה לידי ביטוי בהערכה, ואני רואה יותר ויותר.

אורי מקלב: גם כאלה שבימים רגילים אוהבים אולי לבקר את הציבור החרדי, בימים האלה יודעים לתמוך.

אורי מקלב: אנחנו מודעים לכך ואנחנו יודעים שזה חשוב, אבל בסופו של דבר אנחנו צריכים לדעת שזה לא מספיק רק בדימוי.

אורי מקלב: אנחנו צריכים טוב טוב לשנן וטוב טוב לדחות גילויים של שנאה ושל גדרות ושל הפרדות ושל קיטובים.

אורי מקלב: קשה, קשה אחרי זה לסדר את הדברים האלה ולהחזיר אותם ולהוריד את הדימויים האלה.

אורי מקלב: אדוני היושב-ראש, מכובדיי השרים, דעו לכם שיש דברים שאנחנו יכולים להפיק לקחים.

אורי מקלב: יש הפקת לקחים על דברים מסוימים, ויש הפקת לקחים, כולל מה שקרה לגבי כלל האוכלוסיות, מה שקרה במערך החירום לגבי הנגיף הזה, שלא היה ידוע, וגם מול אוכלוסיות כמו הציבור החרדי, שהוא היום אוכלוסייה גדולה שנפגעה מאוד גם מבחינת הנגיף עצמו וגם בהיבטים אחרים, בגלל חיי הקהילה של רבים, של הורים וילדים, ועזרה שלא מגיעה מבחוץ מגופים ממשלתיים שממשיכים לתת אלא מגופים פנימיים שהם גם כלכליים, אבל הם מאוד מאוד נפגעו, וזה מאוד בולט בתקופת החגים.

אורי מקלב: כל מערך הרווחה וכל מערך הנתינה והעזרה ההדדית נתקל בקשיים גדולים מאוד, וזה לא תמיד הפתרון להביא מנות קרב לפסח לאותה קשישה שנמצאת עם עובדת זרה, והיא לא יכולה, וכל אורח החיים שלה, ועוד דברים.

אורי מקלב: ודאי וודאי, אנחנו יודעים שהסטיגמות האלה של הקיטובים ולהדביק על חברה דברים שאחרי זה קשה להוציא את זה מהשורש – כמה עדיין חיים בזה שהחרדים זורקים אבנים כל יום כיפור בכביש 4 בצומת נתניה?

אורי מקלב: כמה שנגיד שאין דבר כזה – החרדים זורקים?

אורי מקלב: רבים במדינה, כאלה שלא מודעים, חושבים שהחרדים שורפים את דגל מדינת ישראל כל יום עצמאות בכיכר השבת.

אורי מקלב: מי לא יודע את זה?

אורי מקלב: מה, זה לא דבר נכון?

אורי מקלב: אז אולי קבוצה שולית, קבוצה שולית; זה אפילו לא שולי-שוליים.

אורי מקלב: לא קיימים דברים כאלה.

אורי מקלב: ודאי שלא צריך להתייחס לדברים כאלה.

איתן גינזבורג: נא לסיים.

אורי מקלב: בכל אופן, במילה אחת, אדוני, באמת מדברים על החברה החרדית שאולי משהו לא עשו שם.

אורי מקלב: אני מוכן להתמודד עם כל אחד, להראות את הדברים הברורים בתקשורת החרדית ובמדיה החרדית, איך שמהרגע הראשון הדברים וההוראות היו ברורים.

אורי מקלב: הם הלכו על צעדים שאי-אפשר להבין אותם.

אורי מקלב: סגירת בתי כנסת בשלבים מוקדמים על מנעול ובריח זה לא דבר של מה בכך.

אורי מקלב: הם לא יוכלו להבין.

אורי מקלב: נכון, הציבור החרדי לא יכול להבין למה הפגנות כן ובית כנסת לא; למה מותר פה בסביבתנו כל יום 30 ו-40 אנשים במרחקים שלא לפי התקנות ולא לפי הנהלים, וגם אם – – –

קטי קטרין שטרית: אחר כך אומרים שאין דמוקרטיה, כן?

אורי מקלב: דמוקרטיה – דמוקרטיה כן ותפילה לא?

איתן גינזבורג: אדוני, תודה.

אורי מקלב: לכן, אני חושב שהדברים האלה – כבר עכשיו, יש דברים שאנחנו יכולים להפיק לקחים; הדברים האלה – לא.

אורי מקלב: ואני אומר לך דבר אחרון, אדוני היושב-ראש.

אורי מקלב: הטענה היא – נכון, צפיפות גורמת לכך.

אורי מקלב: למה כשאנחנו מדברים על צפיפות אף אחד לא מדבר על זה ואף אחד לא תורם את הידיים כשאנחנו אומרים: הינה, עכשיו זה מכה בכולם.

אורי מקלב: קיטוב יכה בכולם; קיטובים גדולים בחברה במדינת ישראל יפגעו בכולם.

אורי מקלב: עכשיו כולם – גם מי שלא מבין וגם מי שחושב ואולי מי שמתרשם, צריך עכשיו לדחות את זה, עכשיו להתמודד עם זה ולא להסכים לדבר הזה, כי הוא יבוא אלינו והוא יפגע בנו.

איתן גינזבורג: תודה.

אורי מקלב: קהילות בחוץ לארץ – ואני בזה אסיים.

אורי מקלב: כל הקהילות החרדיות בחוץ לארץ, באירופה, באמריקה, בכמה וכמה מדינות – אין שם צפיפות; אין שם נושא של אי-שמיעה לנהלים.

אורי מקלב: שם הם צייתנים מייד, אין להם ניכור מהמערכת.

אורי מקלב: כל הקהילות בארצות הברית, האורתודוקסיות – – –

איתן גינזבורג: אני מודה שקשה לעצור אותך, בגלל הלהט שאתה מדבר, אבל אני הקפדתי עם כולם על שלוש דקות, ומכיוון שאתה מכיר את הפוזיציה אני מבקש ממך להקפיד.

אורי מקלב: משפט אחד.

אורי מקלב: נכון, אני מכיר ומעריך את זה מאוד.

אורי מקלב: בכל אופן, אנחנו מבערים את החמץ שבפנים גם כן.

איתן גינזבורג: אנחנו רוצים להעביר את התקציב עוד היום, אז בוא – – –

אורי מקלב: אז אני אסיים בזה.

אורי מקלב: גם שם זה קרה, בהיקפים הרבה יותר גדולים.

אורי מקלב: שם אין צפיפות אוכלוסין, אדוני השר, שם אין גם בעיה של – מדוע?

אורי מקלב: אורח החיים המובנה, המובנה עוד לפני שיודעים אותו, הוא אורח חיים קהילתי צפוף.

אורי מקלב: חג פורים הוא חג מאוד דביק וסמיך, והוא הפיץ את הנגיף כשלא ידעו.

אורי מקלב: ועמדו בהוראות, לכן, להאשים זה לא נכון.

אורי מקלב: זה כמו להאשים את אלה שהביאו את הנגיף הזה לארץ.

אורי מקלב: כל אלה שהגיעו מחוץ לארץ, לא חרדים, שהביאו את זה איתם מחוץ לארץ, הם אשמים?

אורי מקלב: הם לא אשמים.

אורי מקלב: זה כמו להאשים הולך רגל שנפגע במעבר חציה בגלל שרוב הפגיעות של הולכי רגל במציאות הן במעבר חציה.

אורי מקלב: לכן להגיד לו לא לעבור במעבר חציה?

אורי מקלב: תודה רבה, אדוני.

איתן גינזבורג: תודה.

איתן גינזבורג: תודה, אדוני.

איתן גינזבורג: חבר הכנסת יעקב טסלר, בבקשה, ואחריו – חברת הכנסת אורלי לוי אבקסיס.

איתן גינזבורג: אם היא לא תהיה נוכחת, אז חבר הכנסת ניצן הורוביץ, ואחריו – חבר הכנסת יאיר גולן.

איתן גינזבורג: בבקשה, אדוני, שלוש דקות.

יעקב טסלר: ברכות על התפקיד.

איתן גינזבורג: תודה רבה, אדוני.

יעקב טסלר: אדוני היושב-ראש, חבריי חברי הכנסת, בתקופה קשה זו, כשעיני אזרחי ישראל נשואות אל הממשלה, אל הבית הזה ואלינו, נבחרי הציבור, אנו נמצאים בשעת מבחן אמיתית איך מדינה צריכה להתנהל בעת חירום שבה הסכנה גדולה והחשש בלב כולם לא נעלם.

יעקב טסלר: מדינת ישראל מתמודדת עם מצב חירום שבו גם העורף הפך לחזית.

יעקב טסלר: כשליחי ציבור מחובתנו לעשות כל שביכולתנו, ואף מעבר לזה, לעזור ולסייע למען אזרחי ישראל בעיתות שגרה, ובמיוחד במצב קשה זה.

יעקב טסלר: לצערי, לצערי הגדול, קומץ אנשים בתקשורת ובפוליטיקה הצליחו להפוך מצב החירום לאירוע מפלג בין החרדים לחילונים, וזה נורא ואיום.

יעקב טסלר: אמרות ההסתה כמו אלה של רינה מצליח, שמאשימה את החרדים בכל רעה חולה, בגזענות הגובלת באנטישמיות – כביכול החרדים אשמים בהתפשטות הקורונה ובאי-קיום ההנחיות – את הדבר הזה יש לעצור.

יעקב טסלר: אין לקבל הכללות מסוג זה ואין לתת לגורמים בתקשורת להכפיש ציבור שלם על לא עוול.

יעקב טסלר: את משבר הקורונה יש לנהל ברגישות ובחמלה ומתוך צורך להציל חיים בדרך הנכונה.

יעקב טסלר: נגיף ההסתה חייב מיגור במקביל למיגור נגיף הקורונה.

יעקב טסלר: אדוני היושב-ראש, תושבי בני ברק מרגישים מושפלים ומושמצים, למרות שהם שומרים על כל הכללים וההנחיות.

יעקב טסלר: אחוזי ההידבקות שם הם תוצאה טבעית של ריבוי אוכלוסייה באזור צפוף ביותר בישראל.

יעקב טסלר: האשמות השווא נגדם לא הוגנות ולא אנושיות.

יעקב טסלר: לאוכלוסייה זו צריך להושיט עזרה ולסייע לה, לא לתקוף אותה.

יעקב טסלר: בלא בושה, בלא כל רסן, הלך ראש עירית רמת גן, וביומרה שגובלת בעזות, בלא לקבל כל אישור מגורם שלטוני כלשהו, הקים באופן חד-צדדי חומה שתחצוץ בין הנגועים כביכול בבני ברק לבין תושבי רמת גן השלווים והבריאים.

יעקב טסלר: טוב עשה מנכ"ל משרד הפנים שהורה לפרק את חומת ברלין מבית היוצר של שאמה.

יעקב טסלר: חבריי חברי הכנסת, בהזדמנות זו אני חייב לגנות את ההתקפות שלוחות הרסן נגד שר הבריאות יעקב ליצמן בימים האחרונים.

יעקב טסלר: השר, שזיהה ראשון וסגר את המדינה מפני סין ומדינות מודבקות נוספות, זוכה למטר של השמצות ושקרים.

יעקב טסלר: כי אני בדקתי, וכל ההכפשות כאילו הוא הפר את ההנחיות הן פשוט שקרים והכפשות.

יעקב טסלר: בעת חירום, במקום לגבות את מערכת הבריאות, שעושה הכול כדי להציל את אזרחי ישראל, הפכו את השיח למקום של השמצות ברורות.

יעקב טסלר: אני מבקש לחזק אותך, השר ליצמן, ולומר באופן ברור: חזק ואמץ, כי עבודת הקודש שאתה ואנשיך במשרד הבריאות עושים זו הצלת חיים כפשוטה.

איתן גינזבורג: תודה.

יעקב טסלר: אני מייד מסיים, אדוני.

יעקב טסלר: וכאן המקום לומר תודה לצוותים הרפואיים.

יעקב טסלר: חזקו ואימצו.

יעקב טסלר: אני קורא מכאן לראש הממשלה ולמשרדי הממשל הממונים: עזרו לכל אלו שזועקים ומשוועים לעזרה, שיוכלו לצלוח את המשבר הזה, שלא יהפכו חלילה לנזקקים ולנתמכים, ובמיוחד שיוכלו לחגוג את הפסח מתוך רווחה וכבוד, שחלילה לא ייווצר מצב שכאשר הילד שואל: מה נשתנה הלילה הזה?

יעקב טסלר: הוא מתכוון: מדוע, בשונה מכל שנה, הפעם אין לאביו אמצעים כלכליים לערוך את החג בכבוד.

יעקב טסלר: תודה רבה.

איתן גינזבורג: תודה, אדוני.

איתן גינזבורג: אורלי לוי אבקסיס – אינה נוכחת; חבר הכנסת ניצן הורוביץ – אינו נוכח; חבר הכנסת יאיר גולן – אינו נוכח.

איתן גינזבורג: חבר הכנסת אחמד טיבי, בבקשה, ואחריו – חברת הכנסת קטי שטרית.

אחמד טיבי: תודה, אדוני היושב-ראש.

איתן גינזבורג: בבקשה, שלוש דקות.

אחמד טיבי: תודה.

אחמד טיבי: בתקופה של משבר, רבותיי חברי הכנסת, מנסים לשים את הדחייה של האחר, השנאה של האחר, בצד, ולנהל קרב על החיים, למען ערך החיים.

אחמד טיבי: אנחנו בחברה הערבית מכירים זה שנים רבות את הניסיון להסית נגדנו, לדחוק אותנו אל הפינה ולהשאיר אותנו מוחלשים, ללא זכויות.

אחמד טיבי: וכאשר אנחנו נמצאים במצוקה, בדרך כלל – לא תמיד אנחנו מוצאים אנשים שיעמדו לצידנו.

אחמד טיבי: רבות נשארנו לבד.

אחמד טיבי: אבל מתוך העמדה המוסרית החזקה הזאת, אני מרגיש אמפתיה לכל החולים והנצורים בבני ברק, לכל אלה שמושמצים בשל העובדה שהם אחר.

אחמד טיבי: אני מודאג מאוד מהמספרים של החולים המאומתים, ומוקד התפרצות של קורונה אני לא רוצה לראות לא בבני ברק ולא בשום מקום אחר.

אחמד טיבי: אבל כאשר אדם נמצא במצוקה – שיכולה להיות מצוקה קיומית, מחלה, חולשה או אפילו מוות – הוא מצפה שאנשים יעמדו לצידו.

אחמד טיבי: ולכן אנחנו עומדים לצד החולה, החלש, גם כפוליטיקאים וגם כרופאים בבתי חולים, גם כצוות רפואי, כי במאבק הזה – אומנם אנחנו אידיאולוגית לא משרתים בצבא, לא כחיילים, לא כקצינים, כי אנחנו אוהבי חיים, לא מלחמות, אבל במלחמה הזאת אנחנו גם חיילים, גם קצינים, גם מפקדים, ובלעדינו אי-אפשר לנצח את המחלה הזאת במערכת הבריאות.

אחמד טיבי: ועל כך אני מלא כבוד והערצה ומעריך את הצוותים הרפואיים, ערבים ויהודים כאחד.

אחמד טיבי: ובעת הזאת מתגלים מנהיגים וערכים הומניים.

אחמד טיבי: אדם גולם את גלימתו האנושית דווקא עכשיו, בעת הזאת.

אחמד טיבי: תודה רבה.

איתן גינזבורג: תודה רבה, אדוני.

איתן גינזבורג: חברת הכנסת קטי שטרית, בבקשה.

איתן גינזבורג: שלוש דקות, גברתי.

קטי קטרין שטרית: שר התקשורת חבר הכנסת דודי אמסלם, חבריי וחברותיי חברי הכנסת, כולנו עדים להתנהלות האחראית של ראש הממשלה בנימין נתניהו, של שר הבריאות יעקב ליצמן, של צוותי הרופאים, האחיות, עובדי הניקיון בבתי החולים ועוד רבים וטובים אחרים במאבק במשבר הקורונה – התנהלות שהובילה את ישראל למקום הראשון במדד המדינות הבטוחות ביותר לשהות בהן לאחר פרוץ המגפה.

קטי קטרין שטרית: אבל כמו שקורה בכל מצב חירום, גם פה יש אנשים שנופלים בין הכיסאות.

קטי קטרין שטרית: אני רוצה, בבקשה, להתייחס לכמה נושאים שהעליתי כבר בוועדות.

קטי קטרין שטרית: בשבועות האחרונים אני מקדמת כמה מאבקים דחופים שחשוב לתת עליהם את הדעת בהקדם.

קטי קטרין שטרית: המאבק הראשון הוא עבור החולים האונקולוגיים.

קטי קטרין שטרית: בעקבות צמצום התחבורה הציבורית וסכנת ההידבקות, החולים, שהמערכת החיסונית שלהם גם כך מוחלשת, אינם יכולים להסתייע בתחבורה הציבורית – לא באוטובוסים, לא ברכבות – וגם הסעה פרטית אינה באה בחשבון בשל העלות הגבוהה של המוניות, כי הם צריכים להגיע במוניות.

קטי קטרין שטרית: לכן, רבים מהם נאלצים להישאר בבית במקום לקבל טיפול מציל חיים.

קטי קטרין שטרית: זה מצב שאסור לנו להשלים איתו.

קטי קטרין שטרית: לשמחתי מצאתי אוזן קשבת בלשכת שר התחבורה, אך הפתרון טרם התגבש באופן סופי, ואנחנו נאלצים לבקש גם את עזרת משרד האוצר להירתם למהלך המוסרי וההומני הזה.

קטי קטרין שטרית: המאבק השני נוגע לצוותי הרפואה ולתומכי הרפואה, שחלקם נדבקו בנגיף ובשל כך שכרם נפגע.

קטי קטרין שטרית: אסור לנו להפקיר את לוחמי הרפואה שמסכנים את חייהם כדי להציל אזרחים.

קטי קטרין שטרית: יתרה מכך, אסור לנו להעמיד אותם במצב שהם נאלצים לבחור בין הצלת חיים לבין כלכלת בני משפחתם מתוך חשש שאם יחלו לא יהיה מי שיפרנס את ילדיהם.

קטי קטרין שטרית: הנושא השלישי, שהוא הכאוב ביותר מבחינתי – משפחות האומנה, שעושות עבודת קודש, שמצילות ילדים, ילדים בסיכון גבוה שהוצאו מבתיהם ונמצאים במשפחות אומנה.

קטי קטרין שטרית: המשפחות האלה מגדלות את הילדים האלה עד גיל 18.

קטי קטרין שטרית: המענק המבורך – פסח לכל ילד – המענק הזה מועבר באמצעות מנגנון הקצבאות של הביטוח הלאומי, שמעביר את הכסף באופן אוטומטי – למי?

קטי קטרין שטרית: לא למשפחות האומנה; למשפחות הביולוגיות.

איתן גינזבורג: נא לסיים, בבקשה.

קטי קטרין שטרית: בעקבות מגבלות משרד הבריאות, רבים מילדי האומנה אינם יכולים בכלל להגיע לבקר בעת הזאת את המשפחות הביולוגיות שלהם, וחלקם אפילו – המשפחות הביולוגיות שלהם אפילו לא יוצרות קשר איתם.

קטי קטרין שטרית: על כן אני סבורה שמן הראוי שאת המענק של ה-500 שקלים עבור כל ילד תקבלנה המשפחות שמגדלות בפועל את הילדים ומעניקות להם את מלוא המשאבים ותשומת הלב.

איתן גינזבורג: תודה.

קטי קטרין שטרית: אני מבקשת מכל הנוגעים לדבר להירתם למען המטרות החשובות והדחופות האלה ולסייע לקדם אותן.

קטי קטרין שטרית: אפילו השר – דיברתי איתו.

קטי קטרין שטרית: רק שתבינו לגבי ילדי האומנה.

קטי קטרין שטרית: קיבלתי מכתב מסמנכ"לית גמלאות בביטוח הלאומי, שאומרת לי: אין לנו את רשימת הילדים.

קטי קטרין שטרית: אבל חדר, חדר ליד, יש את המפקחת, המפקחת על הילדים האלה, רחל לוין, והיא יכולה רק לתת לה את הרשימה, ואז הילדים יקבלו את ה-500 שקלים.

איתן גינזבורג: תודה, גברתי.

קטי קטרין שטרית: אבסורד שאין כדוגמתו.

איתן גינזבורג: תודה.

איתן גינזבורג: תודה רבה לחברת הכנסת קטי שטרית.

איתן גינזבורג: חברת כנסת מאי גולן, בבקשה.

איתן גינזבורג: עודד פורר אחריה, ובכך יסתיימו הדוברים.

איתן גינזבורג: בבקשה.

מאי גולן: אדוני היושב-ראש, אני רוצה לומר שבזמן שאנחנו באמת עוברים ימים קשים ולא פשוטים, כל החברה הישראלית, כל מדינת ישראל, כל אזרחי העולם, ואנשים יושבים מסוגרים בבתיהם – אני יודעת – אתה יודע, למשל, אני מסתכלת על אימא שלי בת ה-73, כמה קשה לה לעבור את כל מה שהיא עוברת.

מאי גולן: ובאמת אני מסתכלת – מה לעשות, אני קשורה למסך ולטלוויזיה ולחדשות ולעדכונים, ואני אומרת בימים כאלה: מזל שהמגזר החרדי לא צופה בתקשורת.

מאי גולן: מזל שהמגזר החרדי לא צופה בתקשורת, מזל שהוא לא רואה טלוויזיה, כי באמת, את הפתגם הידוע "ואהבת לרעך כמוך" – כלל גדול בתורה, יש לומר – לא היה אפשר להתגאות בו בימים כאלה.

מאי גולן: ואני רוצה לומר שבימים האלה, כשאני רואה שוב ושוב שפותחים את המהדורות ומדברים על הסגר ועל אנשים שמפירים אותו, כל הזמן, כמובן, גם אם מדברים על ערים אחרות, עדיין מראים ברקע את בני ברק, מראים את המגזר החרדי.

מאי גולן: יש הרבה פנים וצורות להסתה הזאת ולגזענות הזאת.

מאי גולן: אותי אישית – אני לא יודעת אם זה יותר מצחיק או מעציב, אבל אותי זה מאוד מכעיס דווקא שבזמן שרואים את כל התמונות האלה אני מקבלת אין-ספור טלפונים והודעות ופניות מתושבי שכונות דרום תל אביב – ואגב, שכונות רבות ברחבי הארץ, אם זה רמת אליהו בראשון ורובע ב' באשדוד ושכונת הדר בחיפה ומרכז פתח תקווה וערד ואשקלון ואילת – כל השכונות האלה, מה שמשותף להן כמובן הוא שמדובר בשכונות משכבות סוציו-אקונומיות נמוכות שלשם הגיעו מסתננים בלתי חוקיים, שבימים האחרונים, בשבועות האחרונים, יש לציין, פשוט מפירים בצורה גסה ובוטה את הוראות משרד הבריאות.

מאי גולן: אנחנו רואים אין-ספור סרטונים ותמונות שלהם מתגודדים בכמויות, נשארים עדיין בחמארות – החמארות זה הפאבים הבלתי-חוקיים שלהם – ועושים ככל העולה על רוחם.

מאי גולן: עד היום דווח, יש לציין, על מסתנן אחד שנדבק בקורונה.

מאי גולן: כמובן, לא בוצעו באזור בדיקות.

מאי גולן: וזו פצצה מתקתקת.

מאי גולן: צריך להבין, זו פצצה מהלכת.

מאי גולן: אנחנו יודעים שיש שם מדגרה, מכיוון שאותם מסתננים גרים בצפיפות בלתי נתפסת בתוך הדירות, בין חמישה ל-15 אנשים בדירה מחולקת.

מאי גולן: אף אחד שם לא הולך עם מסכה או עם כפפות.

מאי גולן: כולם יושבים למטה, שותים בירה לשוכרה.

מאי גולן: המשטרה, שאני עדה לפעילות שלה, מסתובבת סביב עצמה, יום ולילה, יום ולילה.

מאי גולן: זה כמו משחק חתול ועכבר: היא מחזירה אותם, הם יורדים, היא מחזירה אותם, הם יורדים.

מאי גולן: אני רוצה גם לנצל את ההזדמנות הזאת להודות לשוטרים על הפעילות שלהם ולהודות גם לשר לביטחון הפנים גלעד ארדן, שבימים האחרונים כל בקשה שהגיעה אליו התמלאה, אם זה תגבור בשוטרים ותגבור ביס"מ.

מאי גולן: גם כשהבנו שאי-אפשר להחיל את הקנסות שמקבלים ישראלים על מסתננים אריתריאים בגלל איזו בעיה טכנית כזאת או אחרת, השר עובד על פתרונות.

איתן גינזבורג: תודה.

מאי גולן: אני מסיימת.

מאי גולן: אני רק רוצה לסיים בזה: תראו, בימים האחרונים היה ניסיון, מחטף, מה שנקרא, לפגוע בחוק הפיקדון, שהוא התמריץ היחיד שנותר להוציא את המסתננים הבלתי-חוקיים.

מאי גולן: כמובן, נלחמנו ולא נתנו שזה יקרה.

איתן גינזבורג: תודה, גברתי.

מאי גולן: ואני אסיים במשפט שאמר ראש ממשלת אוסטרליה ממש ביומיים האחרונים.

מאי גולן: הוא אמר שצריך לדאוג קודם כול לאזרחי המדינה שלו.

מאי גולן: ואני אומרת: עניי עירי קודמים, וזו לא בושה להגיד את זה.

איתן גינזבורג: תודה.

איתן גינזבורג: תודה רבה, גברתי.

איתן גינזבורג: חבר הכנסת עודד פורר – אחרון הדוברים.

איתן גינזבורג: מייד אחר כך, אם נציג הממשלה יהיה כאן הוא יוכל להשיב, ואם לא אז נעבור להצבעה.

איתן גינזבורג: שלוש דקות, אדוני.

עודד פורר: תודה, אדוני היושב-ראש.

עודד פורר: חבריי השרים, חבריי חברי הכנסת, אנחנו נמצאים בתיקון לחוק-יסוד: משק המדינה, שמגיע כתיקון רק בגלל מצב החירום שאנחנו נמצאים בו; הרי זה לא איזה תיקון שעושים בשוטף.

עודד פורר: ואני חייב לומר שכשכולם עסוקים בבעיות הבריאותיות ובהתנהלות של מערכת הבריאות ובשמירה על בריאות האזרחים, שהיא חשובה מאוד, צריך לשמור גם על בריאות המשק.

עודד פורר: לצערי, חבריי במדינת ישראל הכריזו על שתי מדינות לשני עמים.

עודד פורר: יש כאן עם אחד של שכירים, שהממשלה מצאה את הפתרון, לפחות הזמני, בדמות ההוצאה לחל"ת, אבל יש עם של עצמאים, למעלה מחצי מיליון איש ואישה, שהממשלה לא רואה אותם.

עודד פורר: בתוכניות שהציגו עד עכשיו בוועדת הכספים לאנשים האלה לא נמצא כל פתרון – נמצא פתרון לשכבה מאוד מאוד מצומצמת מתוך העצמאיות והעצמאים, וגם להם לא ניתן פתרון.

עודד פורר: מי שבחר לחיות את חייו כעצמאי, כמי שמייצר, כמי שמעסיק עובדים, כמי שלוקח על עצמו את הנטל, מוצא את עצמו נטוש על ידי המדינה דווקא בתקופה הזאת.

עודד פורר: וזה מעבר לעובדה שהממשלה, בכל הדיונים שניהלנו בשבועיים האחרונים בוועדת הכספים, לא הביאה פעם אחת תוכנית כוללת, שמראה גם מה ההתייחסות שלה ומה התקווה, מה האור שנותנים לציבור, איך יוצאים מהמשבר הזה.

עודד פורר: ואני אומר לכם, ועדת הכספים – אמרתי את זה לאורך כל הדרך – לא תהיה הבלם שיעצור את הממשלה מלממש את התוכניות בנושאים שנדרשים עכשיו בעניין הקורונה.

עודד פורר: גם איפה שאנחנו לא מסכימים אנחנו לא נהיה הבלם שיעצור, אבל אנחנו בהחלט נהיה הבלם שידרוש שינויים בתוכניות, שידרוש את הצגת התוכניות במלואן, את כל הסעיפים ואת התיקונים שאנחנו יכולים להכניס בסעיפים האלה כדי להפוך את התוכניות האלה לטובות יותר.

עודד פורר: בסוף, אתה יודע, דודי, אומרים שהאויב של הטוב הוא העוד-יותר טוב.

דוד אמסלם: הטוב מאוד.

עודד פורר: או הטוב מאוד.

עודד פורר: תמיד אנחנו חושבים שאפשר.

עודד פורר: זה ברור, זה ברור שאנחנו צריכים כרגע לעבוד מהר, אבל אני אומר את זה פה גם לשרים שיושבים כאן וגם לחברי הכנסת: אל תזניחו מאות אלפים מהעם הזה.

עודד פורר: אל תזניחו אותם.

עודד פורר: אל תשאירו אותם בצד לשתות דם, כי בסוף גם אותה קבוצה של שכירים, וחס וחלילה – אני חושב שלא צריך לפגוע לא באלה ולא באלה – אבל אותם אלה שיצאו לחל"ת, לצערי, אם המדינה לא תדע לתת את זריקות החמצן הנדרשות ומכונת ההנשמה לעסקים הקטנים, אלה שיצאו לחל"ת, לא יהיה להם מקום עבודה לחזור אליו, כי העסקים פשוט יקרסו אחד אחרי השני – אפקט הדומינו הזה, מהעסקים הגדולים ועד העסקים הקטנים.

עודד פורר: וצריך להסתכל בראייה אסטרטגית, ואני אומר את זה לכם, עוד פעם, דווקא לשרים שיושבים פה: אתם צריכים להסתכל בראייה אסטרטגית על אילו תחומים המדינה לא יכולה לוותר ובאילו ענפים צריך להשקיע, עם כל הקשיים, מהתיירות והתעופה וכל הנושאים האחרים, תוך כדי שמירה על המסגרות.

עודד פורר: ואפשר לעשות את זה.

עודד פורר: צריך לתת – ואני מסיים אדוני – צריך לתת את ארבעת החודשים האלה דווקא לעסקים, שיהיו אלה שישלמו לעובדים, שיאפשרו להם לעבוד גם בחל"ת, גם לשמור על ההכנסה שלהם, אבל גם לשמור על מקום העבודה, שלעובדים האלה יהיה לאן לחזור כי המדינה לא החריבה את עולם העסקים.

עודד פורר: תודה.

איתן גינזבורג: תודה, אדוני, וגם צריך לשבח אותך על העבודה האינטנסיבית שאתם עושים בוועדה בתקופה המאתגרת הזאת.

איתן גינזבורג: תמו הדוברים.

איתן גינזבורג: אנחנו נתחיל בהצבעה.

איתן גינזבורג: אני מזכיר לכל חברי הכנסת שמכיוון שמדובר בחוק-יסוד נדרשים 61 תומכים בכל אחת משלוש הקריאות.

איתן גינזבורג: כך צריך להיות וכך יהיה.

איתן גינזבורג: אנחנו נתחיל בהצבעה.

איתן גינזבורג: נעבור למזכירת הכנסת שתקרא את השמות.

איתן גינזבורג: בבקשה, גברתי המזכירה.

ירדנה מלר-הורוביץ: (קוראת בשמות חברי הכנסת) משה אבוטבול – אינו נוכח סמי אבו שחאדה – אינו נוכח אלי אבידר – אינו נוכח יולי יואל אדלשטיין – אינו נוכח אמיר אוחנה – אינו נוכח ינון אזולאי – אינו נוכח ישראל אייכלר – אינו נוכח קארין אלהרר – אינה נוכחת סעיד אלחרומי – בעד זאב אלקין – אינו נוכח דוד אמסלם – בעד אופיר אקוניס – בעד משה ארבל – בעד גלעד ארדן – אינו נוכח גבי אשכנזי – אינו נוכח יעקב אשר – אינו נוכח מיכאל מרדכי ביטון – אינו נוכח דוד ביטן – אינו נוכח רם בן ברק – אינו נוכח נפתלי בנט – אינו נוכח יואב בן צור – בעד אורנה ברביבאי – אינה נוכחת ינון אזולאי – בעד קרן ברק – בעד ניר ברקת – אינו נוכח אלי אבידר – בעד יוסף ג'בארין – אינו נוכח יאיר גולן – אינו נוכח מאי גולן – אינה נוכחת איתן גינזבורג – בעד יואב גלנט – אינו נוכח גילה גמליאל – אינה נוכחת בנימין גנץ – אינו נוכח משה גפני – אינו נוכח עוזי דיין – בעד אבי דיכטר – בעד אריה מכלוף דרעי – אינו נוכח צבי האוזר – אינו נוכח משה אבוטבול – בעד ניר ברקת – בעד מאי גולן – בעד

איתן גינזבורג: מי שהצביע – אפשר לעזוב את המליאה, לאפשר לחברי כנסת אחרים להצביע.

איתן גינזבורג: תודה.

ירדנה מלר-הורוביץ: (קוראת בשמות חברי הכנסת) ניצן הורוביץ – אינו נוכח צחי הנגבי – בעד יועז הנדל – אינו נוכח שרן מרים השכל – בעד מכלוף מיקי זוהר – אינו נוכח דוד ביטן – בעד בנימין גנץ – בעד אסף זמיר – אינו נוכח מיכאל ביטון – בעד תמר זנד

ירדנה מלר-הורוביץ: ברג – אינה נוכחת ציפי חוטובלי – אינה נוכחת אימאן ח'טיב יאסין – אינה נוכחת מיקי חיימוביץ' – אינה נוכחת ווליד טאהא – אינו נוכח בועז טופורובסקי – אינו נוכח אחמד טיבי – בעד יעקב טסלר – בעד חילי טרופר – אינו נוכח דסטה גדי יברקן – בעד בועז טופורובסקי – בעד היבה יזבק – אינה נוכחת עומר ינקלביץ' – אינה נוכחת משה יעלון – אינו נוכח אלי כהן – בעד יצחק כהן – בעד מאיר כהן – אינו נוכח מירב כהן – אינה נוכחת מתן כהנא – אינו נוכח ע'דיר כמאל מריח – אינה נוכחת עופר כסיף – אינו נוכח אופיר כץ – בעד חיים כץ – אינו נוכח ציפי חוטובלי – בעד גילה גמליאל – בעד ישראל כץ – בעד מיקי לוי – אינו נוכח אורלי לוי אבקסיס – אינה נוכחת יריב לוין – אינו נוכח אביגדור ליברמן – בעד יעקב ליצמן – אינו נוכח יאיר לפיד – אינו נוכח פטין מולא – בעד מרב מיכאלי – אינה נוכחת יוליה מלינובסקי – אינה נוכחת מיכאל מלכיאלי – בעד גבי אשכנזי – בעד אורי מקלב – אינו נוכח יעקב מרגי – בעד משולם נהרי – בעד אבי ניסנקורן – בעד בנימין נתניהו – אינו נוכח סונדוס סאלח – אינה נוכחת עומר ינקלביץ' – בעד אורנה ברביבאי – בעד יוליה מלינובסקי – בעד יואב סגלוביץ' – אינו נוכח יבגני סובה – בעד יועז הנדל – בעד חילי טרופר – בעד אופיר סופר – אינו נוכח בצלאל סמוטריץ' – אינו נוכח אוסאמה סעדי – אינו נוכח גדעון סער – בעד מנסור עבאס – אינו נוכח איימן עודה – אינו נוכח חוה אתי עטייה – בעד חמד עמאר – בעד ג'אבר עסאקלה – אינו נוכח עודד פורר – בעד טלי פלוסקוב – אינה נוכחת אורלי פרומן – אינה נוכחת מאיר פרוש – אינו נוכח עמיר פרץ – אינו נוכח רפי פרץ – אינו נוכח אורית פרקש הכהן – אינה נוכחת אנדרי קוז'ינוב – בעד אלכס קושניר – בעד יואב קיש – אינו נוכח שלמה קרעי – בעד אסף זמיר – בעד ע'דיר כמאל מריח – בעד טלי פלוסקוב – בעד מירי מרים רגב – אינה נוכחת עידן רול – בעד יואל רזבוזוב – בעד יפעת שאשא ביטון – בעד אלון שוסטר – אינו נוכח אנטאנס שחאדה – אינו נוכח יובל שטייניץ – בעד קטי קטרין שטרית – בעד אלעזר שטרן – אינו נוכח יזהר שי – בעד מיכל שיר סגמן – בעד עפר שלח – בעד איציק שמולי – בעד יולי יואל אדלשטיין – בעד עמיר פרץ – בעד רם שפע – אינו נוכח אילת שקד – אינה נוכחת עאידה תומא סלימאן – בעד פנינה תמנו – בעד יואב סגלוביץ' – בעד מאיר כהן – בעד מיקי לוי – בעד אורלי לוי אבקסיס – בעד אלון שוסטר – בעד צבי האוזר –

ירדנה מלר-הורוביץ: בעד אלעזר שטרן – בעד מירב כהן – בעד מירי רגב – בעד אורית פרקש הכהן – בעד

איתן גינזבורג: נקרא בשמות של חברי הכנסת שלא הצביעו?

ירדנה מלר-הורוביץ: (קוראת בשמות חברי הכנסת) אמיר אוחנה – אינו נוכח ישראל אייכלר – אינו נוכח קארין אלהרר – אינה נוכחת זאב אלקין – אינו נוכח גלעד ארדן – אינו נוכח יעקב אשר – אינו נוכח רם בן ברק – אינו נוכח נפתלי בנט – אינו נוכח יוסף ג'בארין – אינו נוכח יאיר גולן – אינו נוכח יואב גלנט – אינו נוכח משה גפני – אינו נוכח אריה מכלוף דרעי – אינו נוכח ניצן הורוביץ – אינו נוכח מכלוף מיקי זוהר – אינו נוכח תמר זנדברג – אינה נוכחת אימאן ח'טיב יאסין – אינה נוכחת מיקי חיימוביץ' – אינה נוכחת ווליד טאהא – אינו נוכח היבה יזבק – אינה נוכחת משה יעלון – אינו נוכח מתן כהנא – אינו נוכח עופר כסיף – אינו נוכח חיים כץ – אינו נוכח יריב לוין – אינו נוכח יעקב ליצמן – אינו נוכח יאיר לפיד – אינו נוכח מרב מיכאלי – אינה נוכחת אורי מקלב – בעד בנימין נתניהו – אינו נוכח סונדוס סאלח – אינה נוכחת אופיר סופר – אינו נוכח בצלאל סמוטריץ' – אינו נוכח אוסאמה סעדי – אינו נוכח מנסור עבאס – אינו נוכח איימן עודה – אינו נוכח ג'אבר עסאקלה – אינו נוכח אורלי פרומן – אינה נוכחת מאיר פרוש – אינו נוכח רפי פרץ – אינו נוכח יואב קיש – אינו נוכח אנטאנס שחאדה – אינו נוכח רם שפע – אינו נוכח אילת שקד – אינה נוכחת

איתן גינזבורג: אם יש עוד חברי כנסת ליד המליאה שלא הצביעו, זה הזמן להיכנס למליאה להצביע.

איתן גינזבורג: ניתן לכם עוד דקה להיכנס.

איתן גינזבורג: סדרנים, נא לבדוק בחוץ אם יש חברי כנסת שלא הצביעו.

איתן גינזבורג: תמה ההצבעה.

איתן גינזבורג: נא לספור את הקולות.

איתן גינזבורג: ובכן, תוצאות ההצבעה: 76 בעד, אין מתנגדים, אין נמנעים.

איתן גינזבורג: אני קובע שההצעה עברה בקריאה ראשונה, ועוברת לדיון בוועדת הכספים הזמנית של הכנסת.

איתן גינזבורג: אני מכריז על הפסקה.

איתן גינזבורג: אנחנו נודיע על חידוש הישיבה.

בשעה 18: מסמכים שהונחו על שולחן הכנסת

בנימין (בני) גנץ: ערב טוב.

בנימין (בני) גנץ: אני מחדש את מליאת הכנסת.

בנימין (בני) גנץ: אני מבקש את ההודעה מטעם המזכירה.

בנימין (בני) גנץ: בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק-יסוד: משק המדינה (תיקון מס' 10 והוראת שעה לשנת 2020).

ירדנה מלר-הורוביץ: ההצעה קיבלה פטור לפני הקריאה הראשונה, לשלוש קריאות.

ירדנה מלר-הורוביץ: תודה.

בנימין (בני) גנץ: תודה, גברתי.

בנימין (בני) גנץ: [מס' מ/1294; ישיבה זו; נספחות.

בנימין (בני) גנץ: ]

בנימין (בני) גנץ: אני מזמין את יושב-ראש ועדת הכספים חבר הכנסת פורר להציג את הנושא.

בנימין (בני) גנץ: בבקשה.

עודד פורר: תודה.

עודד פורר: אדוני היושב-ראש, חבריי חברי הכנסת, הצעת חוק-יסוד: משק המדינה (הוראת שעה לשנת 2020), שביקשה מאיתנו הממשלה לאשר כמה שיותר מהר – אני חייב לציין שהממשלה הניחה את החוק הזה על שולחן הכנסת רק היום אחר הצוהריים, לא שהחוק הזה כבר נמצא בדיונים והיה לנו את כל הזמן שבעולם לדון בו, אבל עדיין, המחויבות שלנו בוועדת הכספים הייתה שאנחנו לא נהיה המעצור שיעצור את היכולת לסייע.

עודד פורר: המטרה של החוק הזה היא בראש ובראשונה לתת את היכולת לממשלה לתקצב את הצרכים כעת, בתקופת הקורונה, ובעצם להוסיף לתקציב איזושהי מסגרת שאיתה הם יוכלו לפעול בתקופה של משבר הקורונה.

עודד פורר: צריך לזכור שהממשלה עובדת כרגע בתקציב שהוא תקציב המשכי, תקציב של אחד חלקי 12, ומתוך התקציב הזה, עד לרגע זה ניהלה הממשלה את הסיוע המיידי שהיא רצתה לתת בכל פעם, אבל כך לא היה אפשר להמשיך לפעול, והיה צורך להגיע להגדלת תקציב, שמחייבת את שינוי חוק-יסוד: משק המדינה.

עודד פורר: בדיונים מאוד מאוד אינטנסיביים שקיימנו בוועדה אנחנו ביקשנו – ולא הסכמנו לוותר על היכולת של הכנסת לפקח על הממשלה ועל העובדה שהמסגרת הזאת לא תינתן כמסגרת תקציבית בלתי מוגבלת שבה שר האוצר או ראש הממשלה יוכלו לעשות כבשלהם, בלי שיש פיקוח שבו כל פעם צריך לבוא לכנסת ואנחנו יכולים כן לאשר או לא לאשר את התוכניות שעולות.

עודד פורר: חשוב לציין שגם כאן

עודד פורר: התעקשה הוועדה שהעניין יובא לאישור ועדת הכספים, בכל שינוי, ולא יהיה רק דיווח.

עודד פורר: אחרת היינו מוצאים את עצמנו עם סדר גודל של 90 מיליארד שקל, שזה סך כל התוכנית, בלי שיש לכנסת שום יכולת לפקח, והכול מועבר באופן אוטומטי.

עודד פורר: מדובר על סכומי כסף ניכרים, אדוני היושב-ראש.

עודד פורר: מדובר על סכום כסף שהוא חלק משמעותי מתקציב המדינה.

עודד פורר: בחלק המרכזי בתוכנית, שהוא החלק שמחולק בעצם לסעיפים, אנחנו דרשנו, מאחר שהממשלה בכלל עוד לא אישרה את התוכנית – צריך לזכור: הממשלה עוד לא אישרה את התוכנית הכלכלית.

עודד פורר: אנחנו לא הסכמנו להשאיר את העניין הזה פתוח, זאת אומרת לאשר מראש והממשלה תאשר איזו תוכנית שהיא רוצה.

עודד פורר: לכן, אנחנו כן קבענו את המסגרות וקבענו אותן בחלוקה, וכן חשוב לי לציין פה, חברים, מה החלוקה שאותה אנחנו חילקנו מבחינת הסכומים: לטובת בריאות, רווחה, סדר ציבורי, ביטחון פנים ומענק מיידי למשרדי הממשלה – 11 מיליארד שקלים חדשים, סכום שברובו יוקדש לטובת רכש והצטיידות של מערכת הבריאות; שיפוי המוסד לביטוח לאומי – 3.8 מיליארד שקלים, בין היתר לטובת אותו מענק של 500 שקלים.

עודד פורר: אני חייב לומר, חברי הכנסת שיושבים כאן ואלה שלקחו חלק בדיוני הוועדה עשו את זה רק כדי שאפשר יהיה להעביר את אותם 500 שקלים לכל ילד וגם את התוספת לאוכלוסיות המיוחדות, כפי שאנחנו דרשנו, עוד לפני הפסח.

עודד פורר: המחויבות, לפחות של מנכ"ל האוצר, הייתה שככל שאנחנו מאשרים את הנושאים האלה עוד הלילה, הכסף יועבר לפני הפסח.

עודד פורר: אני מקווה שאכן כך יהיה.

עודד פורר: אנחנו אישרנו ש-9 מיליארד שקלים הממשלה תקצה לטובת מענק וסיוע לעצמאים ועסקים קטנים; מימון הכשרות מקצועיות, סיוע לעמותות וארגוני חברה אזרחית וסיוע לעסקים קטנים ובינוניים – בנוסף עוד 800 מיליון שקלים; הנחות בארנונה – 2.6 מיליארד שקלים, ומדובר על אותם פטורים שאנחנו הענקנו לעסקים שנסגרו בתקופה הזאת, שכן יהיו פטורים מארנונה; תוספת לפתרונות אשראי – 2.25 מיליארד שקלים; 5.1 מיליארד שקלים לטובת דיגיטציה, טכנולוגיה, תשתיות ותוכנית יציאה מהמשבר, כדי שהממשלה תוכל להציג את התוכנית מייד לאחר הפסח – איך מתחילים לצאת מהמשבר הזה.

עודד פורר: כל שינוי בסעיפי התוכנית שמוצגים כאן, חבריי חברי הכנסת, שמצוינים בתוך החקיקה – כל שינוי של מעל 15% יצטרך לבוא לאישור ועדת הכספים.

עודד פורר: המשמעות היא שוועדת הכספים – והכנסת – בכל מקרה תמשיך ותפקח אחר ביצוע התוכנית.

עודד פורר: וגם כאן צריך לזכור: אם אני לוקח את הסעיף של המענק וסיוע לעסקים, אותם 9 מיליארד שקלים – אדוני, הפעימה השנייה, שמיועדת לעצמאים, תצטרך להיות מבוצעת בחקיקה, וגם כאן ועדת הכספים תוכל לפקח.

עודד פורר: אנחנו ביקשנו להוסיף עוד סעיף בחוק הזה, והוא נוסף בתיקון סעיף 3ב לחוק-יסוד: משק המדינה, שאומר שפירוט הוצאות הממשלה הצפויות והמתוכננות לפי סעיף זה יפורסם באתר משרד האוצר וגם שר האוצר ידווח לוועדת הכספים של הכנסת אחת לחודש על הוצאות הממשלה כאמור.

עודד פורר: אנחנו מדברים על אותו תקציב המשכי של אחד חלקי 12, על כל ועדות החריגים שמבוצעות באוצר אצל החשב הכללי, שברצותו מגיע ומדווח לנו וברצותו לא מגיע ומדווח לנו.

עודד פורר: הכנסנו לכאן תיקון שלפחות אחד לחודש, גם בתקציב שהוא תקציב המשכי, החשב הכללי יצטרך לדווח על כל ועדות החריגים לוועדת הכספים של הכנסת.

עודד פורר: לחוק הזה הוגשו רק בקשות רשות דיבור, לא הוגשו הסתייגויות.

עודד פורר: אני רוצה להודות בהקשר הזה ראשית לכל חברי הוועדה; ההצעה הזאת אושרה בוועדה לקריאה שנייה ושלישית פה אחד על ידי כל חברי הוועדה.

עודד פורר: אני רוצה להודות לאגף התקציבים באוצר ולמנכ"ל משרד האוצר על הנחישות שלהם כדי שהעניין הזה יעבור והכסף הזה יצליח להגיע לבעלי העסקים.

עודד פורר: אני רוצה להודות לעובדי הכנסת שנשארים פה עד השעות האלה ועובדים כבר שעות ארוכות מאוד: סדרנים, שומרים, כל מי שנמצא פה, מזכירה, ובוודאי עובדי הוועדה – מנהל הוועדה, היועצת המשפטית של הוועדה והלשכה המשפטית, שעשו עבודה מעל ומעבר, וכל מי שנטל חלק בעניין האדמיניסטרטיבי.

עודד פורר: הם נמצאים מאחורי הקלעים, הציבור פחות מכיר, אבל בלעדיהם החוק הזה לא היה מגיע בשעה הזאת.

עודד פורר: אנחנו נעשה כל מאמץ לתקן את החקיקה עוד בהמשך, אולי עוד הלילה, אדוני היושב-ראש, בהקשר הזה שוועדת הכספים תוסמך בעניין ההתייעצות, כדי שנוכל לאשר לממשלה את אותו מענק של 500 שקלים לכל ילד.

עודד פורר: תודה, אדוני.

בנימין (בני) גנץ: תודה רבה.

בנימין (בני) גנץ: תודה על העבודה.

בנימין (בני) גנץ: כאמור, להצעה אין הסתייגויות, אבל נרשמו חברים לבקשת דיבור.

בנימין (בני) גנץ: חבר הכנסת איימן עודה – אינו נוכח; אנטאנס שחאדה – אינו נוכח.

בנימין (בני) גנץ: חבר הכנסת אחמד טיבי, בבקשה.

אחמד טיבי: מכובדי היושב-ראש, א.

אחמד טיבי: זו חוויה בשבילך לדעת מה זה לנהל ישיבה אחרי דיוני ועדת הכספים.

אחמד טיבי: אנחנו חיים את החוויה הזאת שנים רבות.

אחמד טיבי: מעניין, אבל מעייף.

אחמד טיבי: כדאי לך לוותר על התפקיד מהר, אדוני.

אחמד טיבי: אדוני היושב-ראש, רבותיי חברי הכנסת, בתקופה קשה זו הציבור זקוק לעזרה.

אחמד טיבי: בארצות הברית הממשלה שמה את ידה בכיס והוציאה 2 טריליון דולר ישירות לאזרחים.

אחמד טיבי: כך עשו ממשלות רבות במערב.

אחמד טיבי: ממשלת ישראל רוצה באמצעות החוק הזה לצמצם את הנזק הגדול לאזרח הבודד ולקולקטיב, החברה בכללותה.

אחמד טיבי: זאת לא תוכנית אופטימלית מבחינתי.

אחמד טיבי: רציתי שהיא תהיה רחבה יותר; רצינו ברשימה המשותפת שהיא תהיה רחבה יותר, שהיא תהיה נדיבה יותר.

אחמד טיבי: אבל זה מה שהוצע.

אחמד טיבי: אנחנו באופוזיציה, מטבע הדברים חברי אופוזיציה צריכים להפיל הצעות של ממשלה, אבל מתברר, בסופו של יום, שכאשר צריך לקבל הכרעה גורלית, אנושית, אחראית, אם להעביר את הכסף הזה לנזקקים ולאזרח או לתת לו להתמודד, אנחנו ברשימה המשותפת בחרנו להכריע, ולראשונה להצביע בעד הצעת חוק כזאת שממשלת ישראל מביאה לכנסת.

אחמד טיבי: החוק הזה צריך, אדוני היושב-ראש, 61 חברי כנסת, כי זה חוק-יסוד.

אחמד טיבי: עד לפני שעה לא היו 61, היו 58 חברי כנסת.

אחמד טיבי: בלי שלושת חברי הרשימה המשותפת שהשתתפו בכל הדיונים של ועדת הכספים – חבר הכנסת אוסאמה סעדי, חברת הכנסת עאידה תומא ואנוכי – בלעדינו החוק הזה לא יעבור היום, כי בבניין יש עכשיו 63 חברי כנסת.

אחמד טיבי: הליכוד מעביר את החוק הזה באמצעות הצבעה ובקשה מתומכי טרור.

אחמד טיבי: תגידו, איזה צחוק הגורל, אה? (אומר בערבית: אתם לא מתביישים,) אתם לא מתביישים לבקש מאיתנו להצביע, להכריע?

אחמד טיבי: בלעדינו האזרחים לא היו מקבלים את ה-500 שקל.

אחמד טיבי: בלעדינו האזרחים לא היו מקבלים את המיליארדים האלה.

אחמד טיבי: מתברר שיש אנשים שנשארו לישון בבית ואנשים שנשארו כאן כדי לעבוד, אחד קוראים לו אחמד, לשנייה קוראים עאידה ולשלישי קוראים אוסאמה.

אחמד טיבי: והם, יש להם חליפות, אבל הם לא מחבלים עם חליפות, הם חברי כנסת חרוצים, שליחי ציבור לדוגמה, הרבה יותר טובים מאלה שהפנו אליהם אצבע מאשימה.

אחמד טיבי: אני גאה בחבריי.

אחמד טיבי: אני גאה בזה שאנחנו פרלמנטרים מעולים ויודעים לקבל את ההכרעה הטובה ביותר.

אחמד טיבי: והיה לנו עוד הישג שעודד שכח – – –

יצחק כהן: – – –

אחמד טיבי: אתה חבר קואליציה, אתה מקבל דיבידנד על כל הצבעה שלך.

אחמד טיבי: אתה מקבל דיבידנד על כל הצבעה שלך.

אחמד טיבי: היה לנו עוד הישג ציבורי חשוב.

אחמד טיבי: הגשתי הסתייגות, אדוני היושב-ראש, שאנשי צוות רפואי – לא רק רופאים; רופאים, אחיות, אנשי משק, פועלות ניקיון – שנאלצו לשהות בבידוד בגלל היפגעות מנגיף הקורונה יפוצו.

עודד פורר: – – –

אחמד טיבי: דקה.

אחמד טיבי: דקה.

אחמד טיבי: אני יודע לפרגן.

אחמד טיבי: הם יפוצו, ולא כמו שהמצב כיום, שזה נחשב להם כאילו דמי מחלה, ימי מחלה.

אחמד טיבי: אדוני היושב-ראש, הגשתי את ההצעה הזאת, את ההסתייגות, כמו שאמר יושב-ראש הוועדה, בשם כל חברי הוועדה.

אחמד טיבי: ואני חושב שזאת אמירה מוסרית.

אחמד טיבי: כדי להסיר את ההסתייגות, התקשר אליי היום שר האוצר מר משה כחלון והבטיח לי שבתוך שבוע העניין יוסדר.

אחמד טיבי: לאחר מכן חבר הכנסת אבי ניסנקורן העלה על הקו את יו"ר הר"י, והגענו להבנות בנושא הזה, ובערך בעוד שבוע מהיום הם ידווחו לכנסת על ההסכם הזה.

אחמד טיבי: אני גאה בעבודתם של כל אנשי הצוות הרפואי, יהודים וערבים, ערבים ויהודים כאחד.

אחמד טיבי: תמיד תזכרו: אני לא יודע אם תצליחו להביא עוד חבר כנסת, אדוני היושב-ראש, או עוד שניים.

אחמד טיבי: 63 מינוס שלושה זה 60, והחוק צריך 61.

אחמד טיבי: רק בזכות האצבעות האלה החוק הזה עובר.

אחמד טיבי: תודה רבה.

בנימין (בני) גנץ: תודה רבה לך, אדוני.

בנימין (בני) גנץ: חבר הכנסת עבאס מנסור – אינו נוכח; חברת הכנסת עאידה תומא סלימאן – אינה נוכחת; חבר הכנסת ווליד טאהא; חבר הכנסת עופר כסיף; חברת הכנסת היבה יזבק; חבר הכנסת אוסאמה סעדי; חבר הכנסת יוסף ג'בארין; חבר הכנסת סעיד אלחרומי; חבר הכנסת ג'אבר עסאקלה.

בנימין (בני) גנץ: חבר הכנסת אוסאמה, בבקשה.

אוסאמה סעדי: אדוני היושב-ראש, חבריי חברי הכנסת, בוקר טוב, סבאח אל ח'יר.

אוסאמה סעדי: אנחנו עכשיו בשעה 02:15, ואנחנו בעוד כמה דקות מעבירים את חוק-יסוד: משק המדינה בקריאה שנייה ושלישית.

אוסאמה סעדי: ואני רוצה להדגיש את מה שאמר חברי חבר הכנסת אחמד טיבי, שאנחנו, שלושת חברי הרשימה בוועדת הכספים, מהשעות האחרונות אנחנו עמלים, ביחד עם כל חברי הוועדה, לקדם את החוק החשוב הזה.

אוסאמה סעדי: אני רוצה להדגיש כאן שאולי זה תקדימי – פעם ראשונה שאנחנו ברשימה המשותפת ובמפלגות הערביות מצביעים בעד חוק שהוא למעשה חוק תקציב קטן.

אוסאמה סעדי: אומנם זה 90 מיליארד, אבל זה חוק תקציב.

אוסאמה סעדי: בדרך כלל אנחנו היינו תמיד מצביעים נגד חוקי תקציב, כי זה כלל גם תקציב של הביטחון, גם תקציב של ההתנחלויות, ולכן תמיד הרשימה המשותפת התנגדה למדיניות של הממשלה, ובוודאי שהתנגדנו לתקציב המדינה.

אוסאמה סעדי: הפעם, מכיוון שמדובר בתקציב שהוא מיוחד לפי חוק-יסוד: משק המדינה עקב המשבר של נגיף הקורונה, שלמעשה יש לו השלכות מבחינה בריאותית – ואנחנו רואים שהמספרים עולים: הגענו כבר כמעט ל-9,000, עם עשרות נפטרים, עם מאות חולים, חולים קשה, חולים בינוני, אבל גם צריך לטפל בכלכלה וצריך לטפל בעסקים הקטנים, בעסקים הבינוניים, בשכירים, במובטלים.

אוסאמה סעדי: יש יותר ממיליון מובטלים, וכמובן, האזרחים הערבים והשכבות החלשות הם הנפגעים העיקריים עקב המשבר בכלכלה, עקב התפשטות נגיף הקורונה.

אוסאמה סעדי: לכן היה חשוב מאוד שאנחנו היום נביא ונאשר את התקציב הזה ונאשר את התקציב שנותן את המענקים לקשישים, קצבאות לילדים, תקציב לנכים.

אוסאמה סעדי: לא אנחנו שמעכבים את החוק הזה ואת העברת הכסף.

אוסאמה סעדי: חשוב לי, אדוני היושב-ראש, להדגיש לאזרחים, גם היהודים וגם הערבים: מי שלמעשה עיכב את חקיקת החוק עד עכשיו – ואנחנו עוד יום-יומיים בערב פסח, עיד אל-פסח, ובעוד שבועיים-שלושה בחודש רמדאן – הממשלה חיכתה לדקה ה-90, אולי לתוספת הזמן, והביאה את החוק הזה, ועוד לא הביאה ולא הניחה את החוק שמאפשר את הכנסת הכסף לחשבונות של המשפחות – קצבאות ילדים וקצבאות נכים וקצבאות קשישים.

אוסאמה סעדי: אנחנו נצביע בעד החוק הזה על מנת לעזור לנזקקים, לשכבות החלשות, לפועלים, למובטלים, גם הערבים וגם היהודים, ולכן אנחנו נתמוך בחוק הזה.

בנימין (בני) גנץ: תודה רבה לך, אדוני.

בנימין (בני) גנץ: חברת הכנסת עאידה תומא סלימאן, בבקשה.

עאידה תומא סלימאן: כבוד היושב-ראש, חברי כנסת וחברות כנסת, האמת, אנחנו התעקשנו לדבר הערב כדי להעביר מסר מאוד ברור: חשוב לנו לאשר כל תקציב שיוכל באמת לתמוך באזרחים, כלל האזרחים והאזרחיות במדינת ישראל, שעוברים תקופה קשה כזאת – תקופה שבה נאבקים לא רק במחלה מהצד הרפואי שלה אלא במחלה החברתית שהולכת ומתפתחת לנו מול העיניים, כאשר יותר ויותר שכבות של האזרחים נשארים בלי מענה אמיתי על המצוקה הכלכלית-חברתית שהם עומדים בפניה ויעמדו בפניה אחרי סיום המשבר הבריאותי.

עאידה תומא סלימאן: לצערנו הרב, אנחנו רצינו, והגשנו הסתייגויות שקשורות להרבה מהשכבות בתוך האוכלוסייה שעד הרגע הזה כל התקציב, אפילו זה שמונח היום בפני הכנסת, לא נתן להן מענה.

עאידה תומא סלימאן: אנחנו הגשנו הסתייגויות ודרשנו שישלמו איזשהו – או דמי אבטלה או מענק לצעירים מתחת לגיל 20 שעבדו עד היום הזה, שילמו את החלק שהם מחויבים לשלם לביטוח הלאומי ונשארו היום בלי כל פיצוי על האבטלה שהם חווים.

עאידה תומא סלימאן: הם נשארים בבית בלי שום הכנסה.

עאידה תומא סלימאן: המדינה, טוב עשתה ודאגה לאלה שמעל לגיל 67 שיצאו לשוק האבטלה ואיבדו את מקור ההכנסה שהסתמכו עליו כתוספת למה שקיבלו כקצבת קשישים, דאגה באמת להבטיח – וטוב שנעשה – לאלה שמעל גיל 67, והפקירה את אלה שמתחת לגיל 20.

עאידה תומא סלימאן: אני חייבת להזכיר פה בעיקר צעירים שנמצאים ללא כל מסגרת.

עאידה תומא סלימאן: בדרך כלל האוכלוסייה של הצעירים היהודים נמצאת במסגרות שתומכות – אומנם עדיין לא מספיקות, אבל או שנמצאים בצבא או בשירות לאומי.

עאידה תומא סלימאן: הצעירים שיצאו ועבדו ותרמו למשק וניסו לפרנס את המשפחות שלהם מופקרים ברגע זה בתקציב הזה, ואנחנו דורשים שכאשר יובאו הפרטים של התוכנית הכלכלית יימצא להם פתרון.

עאידה תומא סלימאן: גם 85,000 אנשים שהיו עובדים ומשתכרים מעבודה בחברות מעטים, היום נשארו בלי פתרון.

עאידה תומא סלימאן: האנשים האלה, שמחזיקים בחברות האלה, בעצם נשארו בלי כל הכנסה.

עאידה תומא סלימאן: העובדים שלהם מקבלים אבטלה, אבל אם הם יקרסו בדרך והם לא ימשיכו להעסיק את ה-1.5 מיליון אזרחים שהם מעסיקים בחברות האלה יתווספו עוד אנשים לשוק האבטלה לאחר סיום המשבר הזה, והמדינה תצטרך – אני מאוד מקווה שהיא תצטרך – ותחויב כן לתמוך בהם כדי שלא ייפלו מתחת לקו העוני.

עאידה תומא סלימאן: ויש עוד הרבה קבוצות שלא נמצא להן כל פתרון.

עאידה תומא סלימאן: אני אומרת את זה כדי להתריע בפני כולנו על האחריות שלנו כלפי האזרחים והאזרחיות האלה, שתמכו ועסקו.

עאידה תומא סלימאן: כל הבעלים של מעונות היום, שכולנו נרצה שיהיו פתוחים כדי לקבל את התינוקות שלנו אחרי שנחזור למסלול העבודה הרגיל – היום אף אחד לא חשב לפצות אותם על זה שסגרו להם את המעונות.

עאידה תומא סלימאן: אני חושבת שהגיע הזמן לקבל על עצמנו אחריות ולדאוג שאכן הממשלה תפרוס טוב מאוד רשת של ביטחון כלכלי-חברתי, ושלא תהיה טלאי על טלאי, מלאה חורים, עם הרבה קבוצות שנופלות בלי שום מענה מהממשלה.

עאידה תומא סלימאן: היום דאגנו לצוותים הרפואיים שנדבקו ונכנסו לבידוד ושהממשלה אפילו לא חשבה שצריך לממן להם את ימי הבידוד האלה; הם היו צריכים לשלם בעצמם, מימי החופשה שלהם.

עאידה תומא סלימאן: דאגנו ברשימה המשותפת שזה יעבור, ואני מאוד שמחה, ומקווה שהממשלה באמת תעמוד בהתחייבות שלה ותביא את זה בעוד שבוע לוועדת העבודה, הרווחה והבריאות, ואנחנו נדאג שזה באמת יעבור.

עאידה תומא סלימאן: אני כולי תקווה שהתחלנו איזשהו מסע – שחייב להתרחב וחייב לכלול את כל אזרחי ואזרחיות המדינה ללא שום אפליה, לא על רגע מגדרי, לא על רקע גיל ולא על רקע מוצא ולאום.

עאידה תומא סלימאן: תודה.

בנימין (בני) גנץ: תודה רבה לך, גברתי.

בנימין (בני) גנץ: חבר הכנסת סמי אבו שחאדה – אינו נוכח.

בנימין (בני) גנץ: חברת הכנסת סונדוס סאלח – אינה נוכחת.

אחמד טיבי: כולם לא נמצאים.

בנימין (בני) גנץ: חבר הכנסת איציק שמולי, בבקשה, אדוני.

איציק שמולי: תודה רבה, אדוני היושב-ראש.

איציק שמולי: תראו, אנחנו מתמודדים עם משבר קשה מאוד, ואחד הדברים שאנחנו נזקקים לו יותר מכול בשעה הזאת, בחודשים הקרובים, זה סולידריות חברתית.

איציק שמולי: וסולידריות חברתית לא נמדדת רק במילים הגדולות, שבוודאי יצאו ויוצאות מהבית הזה, לצוותים הרפואיים ולכולם.

איציק שמולי: בסופו של דבר זה צריך לבוא לידי ביטוי בהצעות התקציב.

איציק שמולי: והאתגר הגדול בתוכניות מקרו – שלעיתים, לעיתים, נוטים לשכוח את המוחלשים, שלא תמיד יש להם אפילו כסף לאוטובוס להגיע לבית הזה כדי לזעוק את זעקתם; נוטים לשכוח אותם מאחור.

איציק שמולי: אז אני גאה, קודם כול, אדוני יושב-ראש ועדת הכספים, שאישרנו את התוכנית הזאת, ושבתוך התוכנית הזאת, כפי שאמרו קודמיי, לא שכחנו את הצוותים הרפואיים, לא שכחנו את העצמאים, שאנחנו שומעים את הזעקה שלהם יום-יום ושעה-שעה; לא שכחנו את החיילים הבודדים – את החיילים הבודדים שעזבו הכול ובאו לשרת את מדינת ישראל, ולפעמים גם סיכנו את חייהם.

איציק שמולי: זה לא הגיוני בעליל שברגע כזה המדינה תשכח אותם; ולא שכחנו עוד קבוצה אחת: את מי שבנה את המדינה הזאת, את האנשים המבוגרים, שגם נמצאים בקבוצת הסיכון הגדולה ביותר.

איציק שמולי: אנחנו רואים הרבה מאוד בעיות בבתי האבות – הזנחה, אנשים שנמצאים בסיכון מאוד מאוד גבוה.

איציק שמולי: זה ששמנו חייל יקר מפיקוד העורף בכניסה לבית אבות זה לא פותר את הבעיות ואת המחדל שמתחולל שם.

איציק שמולי: אבל דבר אחד בתוך התוכנית הזאת כן עשינו היום, ועל הדבר הזה כל הבית הזה צריך להיות גאה: העובדה שבמסגרת המענקים שעליהם הכריזה הממשלה הצלחנו לקחת את שתי הקבוצות החלשות ביותר בקרב המבוגרים – את הקשישים הסיעודיים ואת המבוגרים שנשענים על הבטחת הכנסה, שבזמנים של שגרה לא מצליחים להחזיק את הראש מעל המים, ובוודאי עכשיו, עם מחסור חמור ועם בדידות ועם מצוקה גדולה – והעלינו להם את המענק, לשתי הקבוצות האלה, מ-500 שקלים ל-950 שקלים.

איציק שמולי: ותאמינו לי, כל מי שבא במגע עם האוכלוסיות האלה יודע, יודע, יודע, כמה הדבר הזה חשוב.

איציק שמולי: זה 350,000 אנשים שבחג הפסח הזה אולי, אולי, אולי, גרמנו להם להעלות איזה חצי חיוך על הפנים.

איציק שמולי: אני מקווה שזו רק ההתחלה ושבהמשך נוכל לדאוג אף יותר.

איציק שמולי: אז אני רוצה באמת, באמת, להודות ליושב-ראש ועדת הכספים; אני רוצה להודות גם לך, אדוני היושב-ראש, לא בכובעך כיושב-ראש אלא כיושב-ראש כחול לבן, שנתת את הגיבוי למהלך, יחד עם חבר הכנסת אבי ניסנקורן, לשותפי עמיר פרץ וגם לאנשים הטובים באוצר והחרוצים באוצר – לשר האוצר, למנכ"ל האוצר, לראש אגף תקציבים ולאלון מסר – וכמובן לכל חברי הכנסת.

איציק שמולי: אני חושב שיש פה בשורה גדולה מאוד, שעולה גם 160 מיליון שקל, ואני מקווה שזו רק ההתחלה.

איציק שמולי: תודה רבה.

בנימין (בני) גנץ: תודה רבה לך, אדוני.

בנימין (בני) גנץ: חבר הכנסת יואב קיש – אינו נוכח.

בנימין (בני) גנץ: חבר הכנסת שלמה קרעי, בבקשה.

שלמה קרעי: אדוני היושב-ראש, חבריי חברי הכנסת, במאמץ משותף אנחנו זוכים לברך על המוגמר.

שלמה קרעי: עשרות שעות של דיונים שבהם ניסינו ככל יכולתנו להקל את התמודדות העסקים, המועסקים ומשקי הבית בישראל: ביטלנו תשלומי ארנונה, הורדנו מגבלות גיל ותקופות אכשרה לעצמאים ושכירים, דאגנו להגדלת והגמשת הקרן להלוואות לעסקים והיד עוד נטויה.

שלמה קרעי: נושא נוסף שהעליתי לדיון בוועדת הכספים היה המיתון בשוק הדיור, שגורם לאנשים שקנו דירה שנייה לא למכור את דירתם הראשונה בתוך פרק הזמן הקבוע בחוק לפטור ממס רכישה.

שלמה קרעי: גם סוגיה זו באה על פתרונה.

שלמה קרעי: בשיחת טלפון שקיימתי הערב עם שר האוצר כחלון סיכמנו כי רוכשי דירה שנייה שפרק הזמן למכירת דירתם הראשונה לצורך קבלת פטור ממס רכישה נופל בתקופת המשבר יקבלו הארכה של חצי שנה לצורך הפטור.

שלמה קרעי: התוכנית הכלכלית של הממשלה זוכה לגיבוי מקיר לקיר של כל סיעות הבית.

שלמה קרעי: אני רוצה לחזק את ממשלת ישראל ואת העומד בראשה על ההתמודדות עם המשבר הזה בכל החזיתות.

שלמה קרעי: אני רוצה לחזק את הצוותים הרפואיים וצוותי החירום בעבודתם המסורה ולשלוח איחולי רפואה שלמה לחולים.

שלמה קרעי: כמעט כל עם ישראל יהיה בסוג של בידוד בחג הפסח הזה, אבל צריכים לזכור שגם בפסח של יציאת מצרים היו בבידוד, כדי שלא שתגיע המגפה אליהם: "ואתם לא תצאו איש מפתח ביתו עד בֹּקֶר"; "ולא יִתֵּן המשחית לָבֹא אל בתיכם לנגף".

שלמה קרעי: אני רוצה לאחל לאזרחי ישראל שכמו בפסח במצרים, שבו יצאנו מבידוד לגאולה, גם השנה נצא מהבידוד הזה לאורה ולשמחה.

שלמה קרעי: פסח כשר ושמח לכל בית ישראל.

שלמה קרעי: תודה רבה.

בנימין (בני) גנץ: תודה רבה, אדוני.

בנימין (בני) גנץ: אני מבקש ממזכירת הכנסת להודיע על לוח התיקונים, ולאחר מכן חבר הכנסת פורר ישיב לאנשים – הוא לא רוצה להשיב.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונח היום על שולחן הכנסת לוח תיקונים להצעת חוק-יסוד: משק המדינה (תיקון מס' 10 והוראת שעה לשנת 2020).

בנימין (בני) גנץ: תודה רבה, גברתי.

בנימין (בני) גנץ: (קריאה שנייה וקריאה שלישית)

בנימין (בני) גנץ: חבר הכנסת פורר ישיב בקצרה.

עודד פורר: בהמשך לכל הדברים שנאמרו כאן – אני חושב שאני עוד אצטרך לעלות לכאן, למשוך זמן בשביל לוח התיקונים; כנראה שרק המילה "עצמאים", במקרה, גם זה הפעם נשמט.

עודד פורר: אז אנחנו, ועדת הכספים, לא שכחנו את העצמאים ואת העסקים הקטנים.

עודד פורר: אתם יודעים, בתקופת הקורונה הכריחו אותנו – וכנראה שעוברים פה איזה תהליך, גם בכנסת – להגיד שלום עם המרפקים.

עודד פורר: עד עכשיו אנחנו רגילים שעם המרפקים דוחפים; עכשיו אומרים שלום עם המרפקים.

עודד פורר: אז אני חושב שהצלחנו להגיע למשהו בוועדה, בעיקר בנושא הזה של העצמאים והעסקים קטנים, שהיו מרגישים, או שהרגישו, שהיו זנוחים תקופה ארוכה.

עודד פורר: הצלחנו להתחיל להזיז את העגלה הזאת לכיוון אחר.

עודד פורר: אני מבקש מכולם להצביע בעד בקריאה השנייה והשלישית.

בנימין (בני) גנץ: תודה לך, אדוני.

בנימין (בני) גנץ: נעבור להצבעה.

בנימין (בני) גנץ: מאחר שלא היו הסתייגויות, אנחנו נצביע על הצעת החוק בקריאה שנייה, כולל לוח התיקונים, כפי שהוקרא על ידי מזכירת הכנסת.

בנימין (בני) גנץ: ההצבעה תהיה הצבעה שמית, ואנחנו נדרשים ל-61 קולות להעביר את ההצעה הזאת.

אחמד טיבי: מי ביקש שמית?

עודד פורר: הקורונה ביקשה שמית.

בנימין (בני) גנץ: בבקשה, גברתי.

ירדנה מלר-הורוביץ: (קוראת בשמות חברי הכנסת) משה אבוטבול – אינו נוכח סמי אבו שחאדה – אינו נוכח אלי אבידר – אינו נוכח יולי יואל אדלשטיין – אינו נוכח אמיר אוחנה – אינו נוכח ינון אזולאי – אינו נוכח ישראל אייכלר – אינו נוכח קארין אלהרר – אינה נוכחת סעיד אלחרומי – אינו נוכח זאב אלקין – אינו נוכח דוד אמסלם – אינו נוכח אופיר אקוניס – אינו נוכח משה ארבל – אינו נוכח גלעד ארדן – אינו נוכח גבי אשכנזי – אינו נוכח יעקב אשר – אינו נוכח מיכאל מרדכי ביטון – בעד דוד ביטן – אינו נוכח רם בן ברק – אינו נוכח נפתלי בנט – אינו נוכח יואב בן צור – בעד אורנה ברביבאי – אינה נוכחת קרן ברק – בעד ינון אזולאי – בעד דוד אמסלם – בעד משה ארבל – בעד גבי אשכנזי – בעד משה אבוטבול – בעד ניר ברקת – בעד יוסף ג'בארין – אינו נוכח יאיר גולן – אינו נוכח מאי גולן – בעד איתן גינזבורג – אינו נוכח יואב גלנט – אינו נוכח גילה גמליאל – אינה נוכחת בנימין גנץ – בעד משה גפני – אינו נוכח עוזי דיין – בעד אבי דיכטר – אינו נוכח אריה מכלוף דרעי – אינו נוכח צבי האוזר – אינו נוכח ניצן הורוביץ – אינו נוכח צחי הנגבי – בעד יועז הנדל – בעד שרן מרים השכל – בעד מכלוף מיקי זוהר – אינו נוכח גילה גמליאל – בעד מכלוף מיקי זוהר – אינו נוכח אסף זמיר – אינו נוכח תמר זנדברג – אינה נוכחת ציפי חוטובלי – בעד אימאן ח'טיב יאסין – אינה נוכחת מיקי חיימוביץ' – בעד ווליד טאהא – אינו נוכח בועז טופורובסקי – אינו נוכח אחמד טיבי – בעד יעקב טסלר – בעד חילי טרופר – בעד דסטה גדי יברקן – בעד היבה יזבק – אינה נוכחת עומר ינקלביץ' – בעד משה יעלון – אינו נוכח אלי כהן – בעד יצחק כהן – בעד מאיר כהן – אינו נוכח מירב כהן – בעד מתן כהנא – אינו נוכח ע'דיר כמאל מריח – אינה נוכחת עופר כסיף – אינו נוכח אופיר כץ – בעד חיים כץ – אינו נוכח ישראל כץ – אינו נוכח מיקי לוי – אינו נוכח אורלי לוי אבקסיס – בעד יריב לוין – אינו נוכח אביגדור ליברמן – אינו נוכח יעקב ליצמן – אינו נוכח יאיר לפיד – אינו נוכח פטין מולא – בעד מרב מיכאלי – אינה נוכחת יוליה מלינובסקי – אינה נוכחת מיכאל מלכיאלי – אינו נוכח אורי מקלב – אינו נוכח יעקב מרגי – אינו נוכח ישראל כץ – בעד משולם נהרי – אינו נוכח מיכאל מלכיאלי – בעד אבי ניסנקורן – אינו נוכח בנימין נתניהו – אינו נוכח סונדוס סאלח – אינה נוכחת יואב סגלוביץ' – בעד יבגני סובה – אינו נוכח אופיר סופר –

ירדנה מלר-הורוביץ: אינו נוכח בצלאל סמוטריץ' – אינו נוכח אוסאמה סעדי – אינו נוכח גדעון סער – בעד יעקב מרגי – בעד משולם נהרי – בעד מיקי לוי – בעד אורי מקלב – בעד מנסור עבאס – אינו נוכח איימן עודה – אינו נוכח חוה אתי עטייה – אינה נוכחת חמד עמאר – אינו נוכח ג'אבר עסאקלה – אינו נוכח עודד פורר – בעד טלי פלוסקוב – בעד אורלי פרומן – אינה נוכחת מאיר פרוש – אינו נוכח עמיר פרץ – אינו נוכח רפי פרץ – אינו נוכח אורית פרקש הכהן – בעד אנדרי קוז'ינוב – בעד אלכס קושניר – אינו נוכח יואב קיש – אינו נוכח שלמה קרעי – בעד מירי מרים רגב – אינה נוכחת עידן רול – אינו נוכח יואל רזבוזוב – בעד יפעת שאשא ביטון – בעד אלון שוסטר – אינו נוכח אנטאנס שחאדה – אינו נוכח אסף זמיר – בעד יובל שטייניץ – בעד קטי קטרין שטרית – אינה נוכחת אלעזר שטרן – אינו נוכח יזהר שי – בעד מיכל שיר סגמן – בעד עפר שלח – אינו נוכח איציק שמולי – בעד רם שפע – אינו נוכח אילת שקד – אינה נוכחת עאידה תומא סלימאן – בעד פנינה תמנו – בעד חוה אתי עטייה – בעד אבי דיכטר – בעד עמיר פרץ – בעד אלון שוסטר – בעד אוסאמה סעדי – בעד מירי רגב – בעד אמיר אוחנה – בעד קטי שטרית – בעד צבי האוזר – בעד איתן גינזבורג – בעד אבי ניסנקורן – בעד יואב קיש – בעד

בנימין (בני) גנץ: אנחנו נקרא שוב בשמות החברים.

בנימין (בני) גנץ: בבקשה, גברתי.

ירדנה מלר-הורוביץ: (קוראת בשמות חברי הכנסת) סמי אבו שחאדה – אינו נוכח אלי אבידר – אינו נוכח יולי יואל אדלשטיין – אינו נוכח ישראל אייכלר – אינו נוכח קארין אלהרר – אינה נוכחת סעיד אלחרומי – אינו נוכח זאב אלקין – אינו נוכח אופיר אקוניס – אינו נוכח גלעד ארדן – אינו נוכח יעקב אשר – אינו נוכח דוד ביטן – אינו נוכח רם בן ברק – אינו נוכח נפתלי בנט – אינו נוכח אורנה ברביבאי – אינה נוכחת יוסף ג'בארין – אינו נוכח יאיר גולן – אינו נוכח יואב גלנט – אינו נוכח משה גפני – אינו נוכח אריה מכלוף דרעי – אינו נוכח ניצן הורוביץ – אינו נוכח תמר זנדברג – אינה נוכחת אימאן ח'טיב יאסין – אינה נוכחת וליד טאהא – אינו נוכח בועז טופורובסקי – אינו נוכח היבה יזבק – אינה נוכחת משה יעלון – אינו נוכח מאיר כהן – אינו נוכח מתן כהנא – אינו נוכח ע'דיר כמאל מריח – אינה נוכחת עופר כסיף – אינו נוכח חיים כץ – אינו נוכח יריב לוין – אינו נוכח אביגדור ליברמן – אינו נוכח יעקב ליצמן – אינו נוכח יאיר לפיד – אינו נוכח מרב מיכאלי – אינה נוכחת יוליה מלינובסקי – אינה נוכחת בנימין נתניהו – אינו נוכח סונדוס סאלח – אינו נוכח יבגני סובה – אינו נוכח אופיר סופר – אינו נוכח בצלאל סמוטריץ' – אינו נוכח מנסור עבאס – אינו נוכח איימן עודה – אינו נוכח חמד עמר – אינו נוכח ג'בר עסאקלה – אינו נוכח אורלי פורמן – אינה נוכחת מאיר פרוש – אינו נוכח אלכס קושניר – אינו נוכח עידן רול – אינו נוכח אנטאנס שחאדה – אינו נוכח אלעזר שטרן – אינו נוכח עפר שלח – אינו נוכח רם שפע – אינו נוכח איילת שקד – אינה נוכחת

בנימין (בני) גנץ: האם יש מישהו בתוך האולם או מישהו בחוץ שלא הוקרא שמו?

בנימין (בני) גנץ: אני רק רוצה לוודא אם אין אף אחד בחוץ ששמו הוקרא והוא לא נכנס.

בנימין (בני) גנץ: תמה ההצבעה בקריאה שנייה.

בנימין (בני) גנץ: בבקשה, גברתי, תוצאות.

בנימין (בני) גנץ: ההצעה עברה ב-63 קולות.

בנימין (בני) גנץ: אנחנו נעבור להצבעה בקריאה שלישית.

בנימין (בני) גנץ: בבקשה, גברתי, על פי השמות.

ירדנה מלר-הורוביץ: (קוראת בשמות חברי הכנסת) סמי אבו שחאדה – אינו נוכח משה אבוטבול – בעד אלי אבידר – אינו נוכח יולי יואל אדלשטיין – אינו נוכח אמיר אוחנה – בעד ינון אזולאי – בעד ישראל אייכלר – אינו נוכח קארין אלהרר – אינה נוכח סעיד אלחרומי – אינו נוכח זאב אלקין – אינו נוכח דוד אמסלם – אינו נוכח אופיר אקוניס – אינו נוכח משה ארבל – בעד גלעד ארדן – אינו נוכח גבי אשכנזי – בעד יעקב אשר – אינו נוכח מיכאל מרדכי ביטון – בעד דוד ביטן – אינו נוכח רם בן ברק – אינו נוכח נפתלי בנט – אינו נוכח יואב בן צור – בעד אורנה ברביבאי – אינה נוכחת קרן ברק – בעד ניר ברקת – בעד יוסף ג'בארין – אינו נוכח יאיר גולן – אינו נוכח מאי גולן – בעד איתן גינזבורג – בעד יואב גלנט – אינו נוכח גילה גמליאל – בעד בנימין גנץ – בעד משה גפני – אינו נוכח עוזי דיין – אינו נוכח אבי דיכטר – אינו נוכח אריה מכלוף דרעי – אינו נוכח צבי האוזר – אינו נוכח ניצן הורוביץ – אינו נוכח צחי הנגבי – אינו נוכח אבי דיכטר – בעד יועז הנדל – בעד שרן מרים השכל – אינה נוכחת מכלוף מיקי זוהר – אינו נוכח אסף זמיר – בעד תמר זנדברג – אינה נוכחת ציפי חוטובלי – אינה נוכחת אימאן ח'טיב יאסין – אינה נוכחת מיקי חיימוביץ' – אינה נוכחת דוד אמסלם – בעד צחי הנגבי – בעד ווליד טאהא – אינו נוכח בועז טופורובסקי – אינו נוכח אחמד טיבי – בעד יעקב טסלר – אינו נוכח חילי טרופר – בעד דסטה גדי יברקן – בעד היבה יזבק – אינה נוכחת עומר ינקלביץ' – בעד משה יעלון – אינו נוכח אלי כהן – בעד יצחק כהן – בעד מאיר כהן – אינו נוכח מירב כהן – בעד מתן כהנא – אינו נוכח ע'דיר כמאל מריח – אינה נוכחת עופר כסיף – אינו נוכח אופיר כץ – בעד חיים כץ – אינו נוכח ישראל כץ – בעד מיקי לוי – אינו נוכח אורלי לוי אבקסיס – אינה נוכחת יריב לוין – אינו נוכח אביגדור ליברמן – אינו נוכח יעקב ליצמן – אינו נוכח יאיר לפיד – אינו נוכח פטין מולא – בעד מרב מיכאלי – אינה נוכחת יוליה מלינובסקי – אינה נוכחת מיכאל מלכיאלי – בעד אורי מקלב – אינו נוכח יעקב מרגי – אינו נוכח משולם נהרי – בעד אבי ניסנקורן – אינו נוכח אורי מקלב – בעד בנימין נתניהו – אינו נוכח סונדוס סאלח – אינה נוכחת יואב סגלוביץ' – בעד יבגני סובה – אינו נוכח אופיר סופר – אינו נוכח בצלאל סמוטריץ' – אינו נוכח אוסאמה סעדי – אינו נוכח גדעון סער – בעד מנסור עבאס – אינו נוכח איימן עודה – אינו נוכח חוה אתי עטייה –

ירדנה מלר-הורוביץ: בעד חמד עמאר – אינו נוכח שרן השכל – בעד ג'אבר עסאקלה – אינו נוכח עודד פורר – אינו נוכח טלי פלוסקוב – בעד אורלי פרומן – אינה נוכחת מאיר פרוש – אינו נוכח עמיר פרץ – בעד עודד פורר – בעד רפי פרץ – אינו נוכח אורית פרקש הכהן – אינה נוכחת יעקב טסלר – בעד מיקי חיימוביץ' – בעד צבי האוזר – בעד יעקב מרגי – בעד אנדרי קוז'ינוב – אינו נוכח אלכס קושניר – אינו נוכח יואב קיש – בעד שלמה קרעי – בעד מירי מרים רגב – בעד עידן רול – אינו נוכח יואל רזבוזוב – בעד יפעת שאשא ביטון – בעד אלון שוסטר – בעד אנטאנס שחאדה – אינו נוכח יובל שטייניץ – בעד קטי קטרין שטרית – בעד אלעזר שטרן – אינו נוכח יזהר שי – בעד מיכל שיר סגמן – בעד עפר שלח – אינו נוכח איציק שמולי – בעד רם שפע – אינו נוכח אילת שקד – אינה נוכחת עאידה תומא סלימאן – בעד פנינה תמנו – בעד אורלי לוי אבקסיס – בעד אבי ניסנקורן – בעד אוסאמה סעדי – בעד אנדרי קוז'ינוב – בעד מיקי לוי – בעד עוזי דיין – בעד ציפי חוטובלי – בעד

בנימין (בני) גנץ: האם יש אנשים בתוך האולם או אנשים מחוץ לאולם?

בנימין (בני) גנץ: אני מבקש לבדוק אם אין יותר אנשים – אני חוזר ושואל – בפנים או בחוץ.

בנימין (בני) גנץ: בבקשה, גברתי, תוצאות.

בנימין (בני) גנץ: 62 בעד.

בנימין (בני) גנץ: אני קובע שהצעת החוק התקבלה.

בנימין (בני) גנץ: אני מבקש להדגיש, ולהודות בשם כנסת ריקה מכל חבריה: מדובר באתגר שהוא גם רפואי, גם כלכלי, גם חברתי.

בנימין (בני) גנץ: נדמה לי שהתקציב הזה מתעסק עם שלושתם.

בנימין (בני) גנץ: אני מבקש להודות בשם כולכם לכל השותפים מהממשלה, מהאוצר, מוועדת הכספים, חבריה ועובדיה, חברי הכנסת ועובדי הבית.

בנימין (בני) גנץ: תודה רבה לכל השותפים.

בנימין (בני) גנץ: תם סדר-היום.

בנימין (בני) גנץ: הישיבה הבאה תתקיים היום, יום שלישי, י"ג בניסן התש"ף, 7 באפריל 2020, בשעה 13:00.

בנימין (בני) גנץ: ישיבה זו נעולה.